ম্যাজিক ল্যাম্প: প্রবন্ধ:: ক্যাপ্টেনকে লেখা চিঠি - সৌগত সেনগুপ্ত\nক্যাপ্টেনকে লেখা চিঠি\nতোমাকে এই চিঠিটা অনেকদিন ধরে অনেকবার লেখার কথা ভেবেছি, কিন্তু কোনও কারণে লিখে উঠতে পারিনি। কখনও রেগে গিয়ে লিখব ভেবেছি, কখনও খুশি হয়ে, কখনও আবার দুঃখ পেয়ে। একবার ঈর্ষায় সবুজ হয়ে লিখব ভেবেছিলাম, পরক্ষণেই লজ্জায় লাল হয়ে লেখা মুছে ফেলেছি। আজ যখন তুমি অনেক দূরে তখন সাহস করে চিঠিটা লিখেই ফেললাম।\nখুব ছোটোবেলায় যখন আমি নিজে নিজে পড়তেও শিখিনি, তখন বাবা একটা বই কিনে দিয়েছিল – আনন্দমেলা। উপরে নাম লেখা ছিল, দুঃসাহসিক অভিযাত্রীরা। সেই প্রথম তোমার সঙ্গে পরিচয়। তারপর একের পর এক সংখ্যা ডুবোজাহাজ, উড়োজাহাজ, বনসাই, রোবট, বিজ্ঞান, ইতিহাস, ভূগোল সঅঅঅব। ক্যাপ্টেন, তখন তুমি ছিলে সম্পাদক।\nআনন্দমেলার শুরু থেকে প্রায় পনের বছর তুমি ছিলে সম্পাদক। আমাদের মনের মতন রঙিন একটা করে সংখ্যা প্রতি পক্ষে পৌঁছে যেত আমার মতো আরও অনেক ছোটো ছোটো বন্ধুর বাড়িতে। শুনেছি সমসাময়িক সব লেখক লেখিকাকে তুমি ধরে এনেছিলে আমাদের আনন্দ দেওয়ার জন্য। কাউকে আদর আপ্যায়ন করে, আবার কাউকে ধরে বেঁধে বন্দি করে লেখা আদায় করেছ।\nআচ্ছা, সত্যজিৎ রায় আমাদের প্রথম টিনটিনের সঙ্গে পরিচয় করিয়েছিলেন কৈলাসে কেলেঙ্কারি উপন্যাসে। সেই টিনটিনকে তুমি বাংলায় অনুবাদ করে দু’পাতা দু’পাতা করে আমাদের পড়ালে। ফরাসি ত্যাঁ ত্যাঁ কে টিনটিন আর স্নোয়ি কুকুরকে কুট্টুস বানিয়ে দিলে! ক্যাপ্টেন, এ শুধু তোমার পক্ষেই সম্ভব। আর তাই তো আমরা পেলাম আর এক ক্যাপ্টেনকে, যিনি কথায় কথায় গালি দেন, গেঁড়িগুগলির দল কিংবা লক্ষ কোটি পোড়া ফোসকা। সত্যি বড়ো হয়ে যাওয়ার পরও রেগে গেলে কাউকে গালি দিতে হলে সেই ক্যাপ্টেনের গালিই মুখ দিয়ে বেরিয়ে আসে।\nতুমি বলেছিলে, অনুবাদ করার সময় আক্ষরিক নয়, ভাবানুবাদ করা দরকার। তাই তো প্রয়োজন মতো লেখা, এমনকি ছবিও বদলে দিয়েছ। ভারতীয় সংস্কৃতি আর মূল্যবোধ তোমার থেকে ভালো কে জানবে? সম্পাদক হিসেবে তুমি কেমন কড়া ছিলে শুনেছিলাম রতনকাকুর কাছে। রতনকাকু হলেন রতনতনু ঘাটী, তখন আনন্দমেলার সম্পাদকীয় বিভাগে ছিলেন। রতনকাকু প্রেমেন্দ্র মিত্র-র থেকে ঘনাদার লেখা নিয়ে এসেছিলেন। সেই সময় বয়সজনিত কারণে ঘনাদার স্রষ্টার দৃষ্টিশক্তি খুব ক্ষীণ হয়ে পড়েছিল। কিছু লেখা কাগজের বাইরে লেখা হয়ে গিয়েছিল। তুমি নাকি রতনকাকুকে দিয়ে সেই লেখা ঠিক করিয়েছিলে।\nক্যাপ্টেনের সঙ্গে আমি\nস্কুলের উঁচু ক্লাসে তোমাকে অন্যরকম ভাবে চিনলাম। কোথায় রঙিন দুনিয়া! সাদা-কালো পিঁপড়ের মতো সারি সারি লেখা। হলুদ মলাটের পাঠ সংকলন আর সহায়ক পাঠ। কার লেখা নেই সেখানে? ভারতচন্দ্র থেকে জীবনানন্দ, বঙ্কিমচন্দ্র থেকে তারাশঙ্কর, নজরুল ইসলাম থেকে শামসুর রাহমান। তার মধ্যে তোমারও একটা কবিতা ছিল, ‘সবাই দেখছে রাজা উলঙ্গ...’\nখুব রাগ হত, জানো! কবি কী লিখেছেন, কেন লিখেছেন এসব কঠিন কঠিন সব প্রশ্নের উত্তর দিতে হত। দু’বছর ধরে সে সব নিঙড়ানি সহ্য করে দাঁতে পেন চিপে লিখে যেতে হত – ছয়, নয় কিংবা বারো নম্বরের প্রশ্ন। নম্বর বড়ো বালাই। তবে কী জানো, আমাদের সময়ে তো বিখ্যাত প্রকাশনার সহায়িকা ছিল না, তাই নামকরণের সার্থকতা নিজেদের বানিয়ে বানিয়ে লিখতে হত।\nমিথ্যে বলব না, এই যে চিঠি লেখা, এটাও কিন্তু ওই সময়ই শেখা। তারপরে পড়ার বাইরে কবিতা বেশি হত না। যখন একটু বড়ো হলাম, তখন মন টানত রহস্য রোমাঞ্চ। এক পুজোসংখ্যায় পরিচয় হল ভাদুড়িমশাইয়ের সঙ্গে। কী নির্বিকার ভাবে জটিল রহস্য সমাধান করতেন। সত্যি ক্যাপ্টেন, ভাদুড়িমশাই তোমারই এক অল্টার ইগো।\nজানো ক্যাপ্টেন, আমি জানতাম না, তুমি আমার বাড়ির কাছেই থাকো। কতবার তোমার বাড়ির রাস্তা দিয়ে যাতায়াত করেছি, কিন্তু কখনও জানতেই পারিনি চার দিকে উঁচু ফ্ল্যাট দিয়ে ঢাকা একটা দোতলা বাড়িতে তুমি থাকো। আমার বন্ধু সমুদ্র তোমার ইন্টারভিউ নিতে না গেলে আমার যাওয়াও হত না তোমার ছবি তোলার জন্য।\nসেদিন তোমার জ্বর, তাও আমাদের সঙ্গে কত গল্প করলে। কত পুরোনো দিনের কথা, গল্প, অভিজ্ঞতা আমাদের শোনালে। সত্যি আমরা কত কম জানতাম! তারপর পড়লাম নীরবিন্দু - তোমার আত্মজীবনী। জানলাম চান্দ্রা গ্রাম থেকে কলকাতা আসার গল্প। পড়াশোনা আর খবরের কাগজে যোগ দেওয়ার ঘটনা।\nএই তো সেদিন তোমার লেখায় পড়ছিলাম তুমি সিঁথির মোড়ে বাস থেকে নেমে বাড়ি ফিরতে। আমার বাবা, দাদু, এমনকি শ্বশুরমশাইও সিঁথির মোড় হয়ে বাড়ি ফিরতেন। আর একটা মজার ঘটনা জানো, তুমিও যে আমার বাবার মতো ছেলের স্কুলভীতি কাটাতে স্কুলের সামনে বসে থাকতে। এটা সদ্য জানলাম ওঁর স্মৃতিচারণ থেকে।\nএতক্ষণ ধরে ক্যাপ্টেন ক্যাপ্টেন বলে তোমাকে ডাকছি, তোমার মনে প্রশ্ন জাগছে কি? আসলে কী জানো, তোমার প্রথম যে লেখা আমি পড়েছিলাম তার নাম ছিল ক্যাপ্টেন। ক্যাপ্টেন মিলিন্দ বন্দ্যোপাধ্যায়, অ্যাস্ট্রোনট। সেই যে পরাশর নক্ষত্রের বার্বেরিস গ্রহের এক উপগ্রহে অভিযান চালাতে গিয়ে সাংঘাতিক বিপদের সম্মুখীন হয়েছিলেন। কীভাবে দলকে ক্যাপ্টেনের মতো নেতৃত্ব দিয়ে সবাইকে প্রাণে বাঁচিয়েছিলেন। যতই লেখা থাক বিদেশী গল্পের ছায়া অবলম্বনে, আমি জানি ক্যাপ্টেন তুমি ছাড়া আর কেউ নয়।\nগত পঁচিশে ডিসেম্বর যখন সবাই আনন্দ করতে ব্যস্ত, তখনই খবর পেলাম তুমি আমাদের সবাইকে ছেড়ে চলে গেলে ক্যাপ্টেনের মহাকাশযান যত দূরে যেতে পারে তার থেকেও অনেক দূরে, এক না ফেরার দেশে। সেই দূর দেশ থেকে তুমি এই চিঠিটা পেলে পড়ে দেখো। জানি, তোমার বন্ধু অমলকান্তির সঙ্গে অনেকক্ষণ সময় কাটাচ্ছ আর আমি নিশ্চিত সেই দুনিয়াতেও এক নতুন আনন্দমেলা সাজিয়ে নিয়েছ।\nভালো থেকো ক্যাপ্টেন!\nতোমার এক কখনও বড়ো না হতে চাওয়া বন্ধু\nট্যাগঃ প্রবন্ধ, সৌগত সেনগুপ্ত\nSudeep 14/02/2019, 12:35\nfatafati...anek dhanyobad Saugata da\nSaugata 15/02/2019, 22:33\nSumit 14/02/2019, 14:18\nDarun hoyechey Sougata...\nঅনেক ধন্যবাদ সুমিতদা\nUnknown 14/02/2019, 15:00\nKhub valo likhecho. 👍\nSaugata 19/02/2019, 17:11\nSaugata 15/02/2019, 22:34\nArnab 16/02/2019, 07:47\nযখন আদর আর ভালবাসা দিয়ে কোন লেখা হয়, তখন অনেকটা এরকম হয়\nSaugata 19/02/2019, 17:12\nপ্রদীপ্ত 16/02/2019, 10:04\nবড় ভালো লাগলো। নির্মল এক ভালোবাসার চিঠি। থ্যাংক ইউ এরকম একটা লেখার জন্যে।\nSaugata 19/02/2019, 17:13\nহেঃ হেঃ কী যে বল, তোমার ভালো লেগেছে জেনে খুব ভালো লাগল


এবার নতুন রিয়েলিটি শো সঞ্চালনা করবেন সালমান...-566993 | কালের কণ্ঠ | kalerkantho\nএবার নতুন রিয়েলিটি শো সঞ্চালনা করবেন সালমান\n১৮ নভেম্বর, ২০১৭ ০১:২৬\n২০১০ সাল থেকে জনপ্রিয় বিতর্কিত রিয়েলিটি শো বিগ বস সঞ্চালনা করছেন বলিউডের ভাইজান সালমান খান। আর তাঁর সঞ্চালনায় বিগ বস এতটাই জমে উঠেছে যে, বিগ বস আর সালমান খান যেন সমার্থক শব্দ হয়ে উঠেছে দর্শকদের কাছে। এবার নতুন একটি রিয়েলিটি শো সঞ্চালনা করতে চলেছেন বলিউডের মোস্ট এলিজিব্যল ব্যাচেলার। তাহলে কি তাঁকে আর বিগ বসের সঞ্চালনা করতে দেখা যাবে না?\nখুব শিগগিরই টেলিভিশনের পর্দায় আসতে চলেছে রিয়েলিটি টেলিভিশন শো ’১০ কা দম’-এর নতুন সিজন। আর এই রিয়েলিটি টেলিভিশন শোয়েরই সঞ্চালনা করতে দেখা যাবে সালমান খানকে। চ্যানেল কর্তৃপক্ষ জানিয়েছে, খুব শিগগিরই আসছে ’১০ কা দম’। কিন্তু এই শোয়ের সঞ্চালনা কি সালমান খানই করবেন? চ্যানেল কর্তৃপক্ষ নিশ্চিত করে জানিয়েছে, দাবাং তারকাই থাকতে চলেছেন সঞ্চালনার দায়িত্বে। বিগ বসের পরই তাঁকে এই রিয়েলিটি শোয়ের সঞ্চালনা করতে দেখা যাবে। সূত্র: ইন্টারনেট


জামিন কীভাবে নেবেন? | NTV Online\n৩০ মার্চ, ২০১৭, ১০:৩৩\nআপডেট: ৩০ মার্চ, ২০১৭, ১০:৩৫\nজামিন কীভাবে নেবেন?\nআপনার বিরুদ্ধে আদালতে কোনো ব্যক্তি মামলা করেছে। সেই মামলায় আপনাকে আদালত থেকে হাজিরের নির্দেশ দেওয়া অথবা গ্রেপ্তারি পরোয়ানা জারি করা হয়েছে। আপনি চিন্তিত হয়ে পড়েছেন, এখন কী করা যায়, তা ভেবে। এ ক্ষেত্রে আপনাকে প্রথমে আইনজীবীর মাধ্যমে আদালত থেকে জামিন নিতে হবে। কিন্তু জামিন বিষয়টা অনেকেই জানেন না।\nজামিন দুই ধরনের। একটি হলো আগাম জামিন, অন্যটি অন্তর্বর্তীকালীন।\nআগাম জামিন : কোনো ব্যক্তির বিরুদ্ধে মামলা হওয়ার পর তিনি গ্রেপ্তার এড়াতে আদালত থেকে যে জামিন নিয়ে থাকেন, সেটাকে আগাম জামিন বলা হয়।\nঅন্তর্বর্তীকালীন জামিন : কারাগারে আটক অবস্থায় মামলা নিষ্পত্তির আগপর্যন্ত যে জামিন নেওয়া হয়, তাকে অন্তর্বর্তীকালীন জামিন বলা হয়।\nযখন কোনো ব্যক্তির কাছে বিশ্বাস করার এমন কারণ থাকে যে তিনি কোনো জামিন অযোগ্য অপরাধের অভিযোগে গ্রেপ্তার হতে পারেন, তখন তিনি হাইকোর্ট বিভাগে আবেদন করলে ভবিষ্যতে গ্রেপ্তার করা থেকে বিরত রাখার জন্য আগাম জামিনের নির্দেশ দেওয়া হতে পারে।\nআগাম জামিন অনুমোদন করার জন্য আইনের বিধানে কোনো নির্দিষ্ট ধারা নেই।\nফৌজদারি কার্যবিধির ৪৯৮ ধারাকে ব্যাখ্যা করে পরবর্তীকালে আগাম জামিন দেওয়া অব্যাহত রাখেন আদালত। তাই আগাম জামিনের জন্য ফৌজদারি কার্যবিধির ৪৯৮ ধারা অনুযায়ী আবেদন করতে হবে।\nএই ধারাবলে হাইকোর্ট বিভাগ যেকোনো ব্যক্তিকে জামিন মঞ্জুর করার নির্দেশ প্রদান করতে পারেন; এই অংশের ব্যাখ্যা দেন কেবল হাইকোর্ট বিভাগ।\nআগাম জামিনের শুনানিতে যা উপস্থাপন করতে হয় : আগাম জামিন পাওয়ার জন্য আবেদনকারীকে আদালতের সামনে প্রমাণ করতে হবে যে তিনি সরকারের বিরাগভাজন হয়ে গ্রেপ্তারের আশঙ্কা করছেন। তাঁকে দেখাতে হবে যে রাষ্ট্রপক্ষ অসৎ উদ্দেশ্যে তাঁকে গ্রেপ্তার করতে চায় এবং এতে করে তাঁর সুনাম এবং স্বাধীনতায় অপূরণীয় ক্ষতি হতে পারে।\nঅন্তর্বর্তীকালীন জামিন : কোনো ব্যক্তি পুলিশের হাতে আটক হওয়ার পর মামলা নিষ্পত্তির আগপর্যন্ত কারাগার থেকে বের হতে হলে তাঁকে ফৌজদারি কার্যবিধির ৪৯৮ ধারা অনুযায়ী আদালত থেকে অন্তর্বর্তীকালীন জামিন নিতে হবে। তবে এ ক্ষেত্রে জামিনের জন্য কতগুলো ধাপ অতিক্রম করতে হয়। প্রথমে তাঁকে গ্রেপ্তার হওয়ার পর ম্যাজিস্ট্রেট আদালতে হাজির করা হয়। সেখানে আইনজীবীর মাধ্যমে তাঁকে জামিন আবেদন করতে হয়। জামিন নামঞ্জুর হলে দায়রা জজ এবং জেলা জজ আদালতে আসতে হয়। সেখানেও জামিন নামঞ্জুর হলে হাইকোর্টে জামিন আবেদন করতে হয়। হাইকোর্টে জামিন নামঞ্জুর হলে সর্বশেষ ভরসা আপিল বিভাগের রায়ের জন্য অপেক্ষা করতে হয়।\nএর প্রতিটি ধাপের যেকোনো একটি আদালতে জামিন হলে তিনি কারাগার থেকে বের হতে পারবেন, যদি না এর বিরুদ্ধে রাষ্ট্রপক্ষ বা বিরোধী পক্ষ আপিল না করে।\nমামলায় জড়ানোর পর জামিন পাওয়া প্রত্যেক নাগরিকের মৌলিক অধিকার। তবে এর আগে আসামিকে প্রমাণ করতে হবে, তিনি একজন সম্মানিত ব্যক্তি।\nউদ্দেশ্যপ্রণোদিত হয়ে বা অসৎ উদ্দেশ্যে তাঁকে গ্রেপ্তার করা হয়েছে বা হবে। তাই জামিন নেওয়া তাঁর একান্ত প্রয়োজন।


চট্টগ্রামে ১৮ ইউপিতে আ’লীগ ৯, বিদ্রোহী ৪ এবং বিএনপি-জামাত ৫টিতে জয়ী - রাজবাড়ি ডট কম\nHomeজাতীয়চট্টগ্রাম বিভাগচট্টগ্রামে ১৮ ইউপিতে আ’লীগ ৯, বিদ্রোহী ৪ এবং বিএনপি-জামাত ৫টিতে জয়ী\nচট্টগ্রাম প্রতিনিধি : চট্টগ্রামে আজ অনুষ্ঠিত ১৮টি ইউনিয়ন পরিষদ নির্বাচনে ৯টিতে আওয়ামীলীগ, ৫টিতে আওয়ামীলীগের বিদ্রোহী ও ৪টিতে বিএনপি-জামাতের চেয়ারম্যান প্রার্থী নির্বাচিত হয়েছেন।\nবুধবার (১৫ জুন) সকাল ৮টা থেকে বিকাল ৪টা পর্যন্ত বিরতিহীনভাবে চট্টগ্রামের ১৮ ইউনিয়নে ভোট গ্রহণ অনুষ্ঠিত হয়।\nযে ৯ ইউনিয়নে আওয়ামীলীগের প্রার্থী জয়ী হয়েছেন :\nবাঁশখালীর ১৩টি ইউনিয়ন পরিষদ (ইউপি) নির্বাচনে সাতটিতে আওয়ামী লীগ, তিনটিতে আওয়ামীলীগের বিদ্রোহী, একটিতে জামাত, দুইটিতে বিএনপি প্রার্থী বেসরকারিভাবে চেয়ারম্যান নির্বাচিত হয়েছেন।\nশীলকূপ ইউনিয়নে আওয়ামী লীগের মনোনীত প্রার্থী কায়েস সরওয়ার সুমন বেসরকারিভাবে চেয়ারম্যান নির্বাচিত হয়েছেন। তার নিকটতম প্রতিদ্বন্দ্বী স্বতন্ত্র প্রার্থী মো. মহসিন।\nসরল ইউনিয়নে আওয়ামীলীগের রশিদ আহমদ চৌধুরী নৌকা প্রতীক নিয়ে বেসরকারিভাবে পুনরায় চেয়ারম্যান নির্বাচিত হয়েছেন। তার নিকটতম প্রতিদ্বন্দ্বী স্বতন্ত্র প্রার্থী লিয়াকত আলী তালুকদার।\nবৈলছড়ি ইউনিয়নে আওয়ামী লীগ মনোনীত প্রার্থী কফিল উদ্দিন বেসরকাররিভাবে পুনরায় চেয়ারম্যান নির্বাচিত হয়েছেন। তার নিকটতম প্রতিদ্বন্দ্বী স্বতন্ত্র প্রার্থী মো. ইব্রাহিম খলিল।\nকাথারিয়া ইউনিয়নে আওয়ামী লীগের মনোনীত প্রার্থী ইবনে আমিন বেসরকারিভাবে চেয়ারম্যান নির্বাচিত হয়েছেন। তার নিকটতম প্রতিদ্বন্দ্বী স্বতন্ত্র প্রার্থী শাহজাহান চৌধুরী।\nবাহারছড়া ইউনিয়নে আওয়ামী লীগ মনোনীত প্রার্থী তাজুল ইসলাম বেসরকারিভাবে পুনরায় চেয়ারম্যান নির্বাচিত হয়েছেন। তার নিকটতম প্রতিদ্বন্দ্বী বখতিয়ার উদ্দিন করিম।\nখানখানাবাদ ইউনিয়নে আওয়ামীলীগের জসীম উদ্দিন হায়দার বেসরকারিভাবে চেয়ারম্যান নির্বাচিত হয়েছেন। তার নিকটতম প্রতিদ্বন্দ্বী জাহেদুল হক জাহেদ।\nকালিপুর ইউনিয়নে আওয়ামী লীগের মনোনীত প্রার্থী অ্যাডভোকেট আ ন ম শাহাদাত আলম বেসরকারিভাবে পুনরায় চেয়ারম্যান নির্বাচিত হয়েছেন। তার নিকটতম প্রতিদ্বন্দ্বী স্বতন্ত্র প্রার্থী মো. নোমান।\nআনোয়ারা উপজেলার পরৈকোড়া ইউনিয়ন পরিষদ উপ নির্বাচনে আওয়ামীলীগ প্রার্থী আজিজুল হক চৌধুরী বাবুল (নৌকা প্রতীক) নিয়ে বেসরকারী ভাবে চেয়ারম্যান নির্বাচিত হয়েছেন।\nহাটহাজারী উপজেলার ফরহাদাবাদ ইউপি নির্বাচনে আওয়ামীলীগ দলীয় প্রার্থী শওকত আলম বেসরকারিভাবে চেয়ারম্যান নির্বাচিত হয়োেছন।\nআওয়ামীলীগের বিদ্রোহী প্রার্থীরা:\nবাঁশখালীর ছনুয়া ইউনিয়নে আওয়ামীলীগের প্রার্থীকে পরাজিত করে বেসরকারি ভাবে নির্বাচিত হয়েছেন বিদ্রোহী প্রার্থী এম. হারুনুর রশীদ। তার নিকটতম প্রতিদ্বন্দ্বী স্বতন্ত্র প্রার্থী রেজাউল হক চৌধুরী। এই ইউনিয়নে আওয়ামীলীগের প্রার্থী মুজিবুর রহমান হয়েছেন তিন নম্বর।\nপুঁইছড়ি ইউনিয়নে আওয়ামীলীগের বিদ্রোহী প্রার্থী মো. তারেকুর রহমান বেসরকারিভাবে চেয়ারম্যান নির্বাচিত হয়েছেন। তার নিকটতম প্রতিদ্বন্দ্বী স্বতন্ত্র প্রার্থী মাওলানা সোলাইমান। এই ইউনিয়নে আওয়ামীলীগের প্রার্থী জাকের হোসেন বাচ্চু হয়েছেন তিন নম্বরে।\nসাধনপুর ইউনিয়নে আওয়ামীলীগের প্রার্থীকে পরাজিত করে বেসরকারি ভাবে নির্বাচিত হয়েছেন আওয়ামীলীগের বিদ্রোহী প্রার্থী কে এম সালাউদ্দিন কামাল। তার নিকটতম প্রতিদ্বন্দ্বী আওয়ামী লীগের মনোনীত প্রার্থী মহিউদ্দিন চৌধুরী খোকা।\nকর্ণফুলী উপজেলার চরপাথরঘাটা ইউনিয়নের চেয়ারম্যান নির্বাচত হলেন আওয়ামীলীগের বিদ্রোহী প্রার্থী হাজী ছাবের আহমদ।\nনৌকার প্রার্থী সেলিম হককে পরাজিত করে চেয়ারম্যান পদে টানা তৃতীয়বারের মতো বিজয়ী হয়েছেন তিনি।\nবিএনপি-৪ ও জামায়াত-১ প্রার্থী :\nবাঁশখালীর গ-ামারা ইউনিয়নে স্বতন্ত্র প্রার্থী মো. লেয়াকত আলী বেসরকারিভাবে পুনরায় চেয়ারম্যান নির্বাচিত হয়েছেন।\nতিনি দক্ষিণ জেলা বিএনপির সদস্য। তার নিকটতম প্রতিদ্বন্দ্বী স্বতন্ত্র প্রার্থী মাওলানা আরিফ উল্লাহ।\nএই ইউনিয়নে আওয়ামীলীগের প্রার্থী হয়েছেন তিন নম্বর। পুকুরিয়া ইউনিয়নে স্বতন্ত্র প্রার্থী আসহাব উদ্দিন বেসরকারিভাবে পুনরায় চেয়ারম্যান নির্বাচিত হয়েছেন। তিনি মূলত বিএনপি। তার নিকটতম প্রতিদ্বন্দ্বী আওয়ামী লীগ মনোনীত প্রার্থী বোরহান উদ্দিন মাহমুদ নওয়াজ।\nপটিয়া উপজেলার ছনহরা ইউনিয়ন পরিষদ উপ নির্বাচনে বিএনপি সমর্থিত স্বতন্ত্র চেয়ারম্যান প্রার্থী ও সাবেক চেয়ারম্যান আবদুর রশিদ দৌলতী বিজয়ী হয়েছে। তিনি পটিয়া উপজেলা বিএনপির সদস্য।\nএই ইউনিয়নে নৌকার প্রার্থী রাসেলের মনোনয়ন বাতিল হওয়ায় নৌকার কোন প্রার্থী ছিলেন না।\nফটিকছড়ি উপজেলার ভূজপুর ইউপি নির্বাচনে বিপুল ভোটে চেয়ারম্যান নির্বাচিত হয়েছেন আনারস প্রতীকের বিএনপি সমর্থিত স্বতন্ত্র প্রার্থী শাহজাহান চৌধুরী শিপন। স্থানীয়রা জানিয়েছেন বিএনপির সকল ভোটার তার পক্ষে কাজ করেছেন।\nবাঁশখালীর শেখেরখীল ইউনিয়নে ‘স্বতন্ত্র’ মোড়কে নির্বাচন করা জামায়াত সমর্থিত মাওলানা মোরশেদুল ইসলাম ফারুকী বেসরকারিভাবে চেয়ারম্যান নির্বাচিত হয়েছেন। তার নিকটতম প্রতিদ্বন্দ্বী আওয়ামী লীগ মনোনীত প্রার্থী মো. ইয়াসিন তালুকদার।\nPrevious articleচরপাথরঘাটা ইউপি নির্বাচন-হ্যাট্রিক বিজয়ী চেয়ারম্যান হলেন ছাবের আহমদ\nNext articleবুলেটের জবাব ব্যালটে-গোয়ালন্দে প্রয়াত বাবার ওয়ার্ডে ছেলের বিপুল ভোটে জয়লাভ


সুষ্ঠু নির্বাচনের জন্য রাজনৈতিক দলের সহযোগিতা অপরিহার্য: রাষ্ট্রপতি সুষ্ঠু নির্বাচনের জন্য রাজনৈতিক দলের সহযোগিতা অপরিহার্য: রাষ্ট্রপতি – চারদিকে২৪.কম\nসুষ্ঠু নির্বাচনের জন্য রাজনৈতিক দলের সহযোগিতা অপরিহার্য: রাষ্ট্রপতি\nবিদায়ী প্রধান নির্বাচন কমিশনার ও কমিশনারগণ রাষ্ট্রপতির সাথে সৌজন্য সাক্ষাৎ করেন\nস্টাফ রিপোর্টার: রাষ্ট্রপতি মো. আবদুল হামিদ বলেছেন, একটি সুষ্ঠু ও গ্রহণযোগ্য নির্বাচন অনুষ্ঠানে রাজনৈতিক দল ও জনগণের সহযোগিতা অপরিহার্য। রবিবার (১৩ ফেব্রুয়ারি) সন্ধ্যায় বঙ্গভবনে প্রধান নির্বাচন কমিশনার কে এম নুরুল হুদার নেতৃত্বে নির্বাচন কমিশনারদের সঙ্গে বিদায়ী সাক্ষাৎকালে তিনি একথা বলেন।\nরাষ্ট্রপ্রধান বলেন, তাই নির্বাচন কমিশনকে নির্বাহী বিভাগ, রাজনৈতিক দল ও জনসাধারণের সহযোগিতা নিয়ে এই কাজটি সম্পন্ন করতে হবে। গণতান্ত্রিক প্রক্রিয়ায় নির্বাচন একটি গুরুত্বপূর্ণ কার্যক্রম। নির্বাচন পরিচালনায় নির্বাচন কমিশন মুখ্য ভূমিকা পালন করে। তিনি আশা প্রকাশ করেন যে, ভবিষ্যতে সকল রাজনৈতিক দল ও জনগণের সহযোগিতায় নির্বাচন কমিশন সকল পর্যায়ে আরও সুষ্ঠু ও গ্রহণযোগ্য নির্বাচন করতে সক্ষম হবে।\nরাষ্ট্রপতির প্রেস সচিব মো. জয়নাল আবেদীন জানান, সাক্ষাৎকালে তারা কমিশনের নির্বাচনী কার্যক্রমসহ তাদের গৃহীত বিভিন্ন কার্যক্রম ও উন্নয়ন পরিকল্পনা সম্পর্কে রাষ্ট্রপতিকে অবহিত করেন। তারা দায়িত্ব পালনে রাষ্ট্রপতির সহযোগিতার জন্য ধন্যবাদ জানান।\nএ সময় উপস্থিত নির্বাচন কমিশনার মাহবুব তালুকদার, মো. রফিকুল ইসলাম এবং কবিতা খানম। সাক্ষাৎকালে সংশ্লিষ্ট সচিবগণ উপস্থিত ছিলেন।


খালি পেটে ওয়ার্কআউট করলে কি বেশি তাড়াতাড়ি রোগা হয়? does working out in empty stomach gives us more benefit | life-style - News18 Bangla, Today's Latest Bengali News\nখালি পেটে ওয়ার্কআউট করলে কি বেশি তাড়াতাড়ি রোগা হয়?\nBangla Editor |\tNews18 Bangla | June 6, 2019, 12:46 PM IST\nসকালে ঘুম থেকে উঠেই কি আপনি ওয়ার্ক আউট করেন? সকালে সময়ের অভাবে কেউ না খেয়েই এক্সারসাইজ শুরু করে দেন, কেউ বা মনে করেন খালি পেটে ওয়ার্কআউট করলে বেশি মেদ ঝরানো যায়৷\nফিটনেস এক্সপার্টরা বলেন সারারাত ঘুমের পর আমাদের শরীরে গ্লাইকোজেন(স্টেরড কার্বোহাইড্রেট) কম থাকে৷ ফলে ওয়ার্কআউটে গ্লাইকোজেনের বদলে ফ্যাট ক্ষয় হয়৷ এতে ওজন কমে৷\nতবে যদি ঘুমনোর বেশ কয়েক ঘণ্টা আগে খান ও ৮ ঘণ্টা ঘুম না হয় তাহলে সকালে খালি পেটে ওয়ার্কআউট করলে গ্লাইকোজেন বেশি ক্ষয় হবে৷ সেক্ষেত্রে ওজন কমলেও পেশীর ক্ষয়ও হতে পারে৷ ফলে দুর্বল হয়ে পড়তে পারেন৷\nফিটনেস এক্সপার্টরা তাই বলে থাকেন ব্যালান্স বজায় রাখতে৷ খুব ভারী খাবার খেয়ে যেমন ওয়ার্ক আউট করলে যেমন অস্বস্তি হতে পারে, তেমনই একদম খালি পেটে ওয়ার্কআউট করলে দুর্বল হয়ে পড়তে পারেন৷ তাই হালকা খাবার খেয়ে ওয়ার্কআউট করাই সবচেয়ে ভাল৷\nখালি পেটে ওয়ার্ক আউট আর হালকা খাবার খেয়ে ওয়ার্ক আউটের মধ্যে বিশেষ ফারাক হয় না৷ তাই খালি পেটে ওয়ার্ক আউটের দুর্বলতা এড়াতে ফল বা বাদামের মতো হালকা খাবার খেয়ে ওয়ার্ক আউট করাই শ্রেয় বলছেন বিশেষজ্ঞরা৷


Home/ওয়ার্ম বুটিং (Worm Booting) কী\nওয়ার্ম বুটিং (Worm Booting) কী\nওয়ার্ম বুটিং (Worm Booting) কী বা কাহাকে বলে? বিস্তারিত জানতে চাই?\nঅনেক সময় কাজ করতে করতে কম্পিউটার হঠাৎ ব্যবহারকারীর নির্দেশ পালন করতে অক্ষম হয়ে পরে বা কার্যকরী থাকে না – সাধারণ অবস্থায় আমরা একে বলি মেশিনটি হ্যাং ( hang ) হয়ে গেছে। এইক্ষেত্রে ব্যবহারকারী একত্রে Alt + Ctrl + Del কী-এর একত্রে চাপ দিলে বা CPU থেকে রিস্টার্ট বাটনে চাপ দিলে মেশিনটি পুণরায় অপারেটিং সিস্টেমকে লােড করার কাজ শুরু করে। একে বলা হয় ওয়ার্ম (worm booting) ।


January 7, 2021 January 7, 2021 Sabbir HossainLeaveaComment on আইসিসির ভুলে টেস্ট র‍্যাংকিংয়ে আফগানিস্তানের নিচে বাংলাদেশ!\nগতকাল বুধবার (৬ জানুয়ারি) টেস্ট র‍্যাংকিং প্রকাশ করেছিল আন্তর্জাতিক ক্রিকেট কাউন্সিল (আইসিসি)। যেখানে দেখা যায়, বাংলাদেশকে টেস্ট র‍্যাংকিংয়ে ১০তম অবস্থানে নামিয়ে নয়ে উঠে গিয়েছে আফগানিস্তান। তবে একদিন পরই জানা গেলে, আইসিসির ভুলে টেস্ট র‍্যাংকিংয়ে\nছবি: আইসিসির আজ (৭ জানুয়ারি) সর্বশেষ টেস্ট র‍্যাংকিংয়ের হালনাগাদ\nআফগানিস্তানের নিচে নেমে গিয়েছে বাংলাদেশ।\nগতকাল প্রকাশিত আইসিসির র‍্যাংকিংয়ে দেখা গেছে, ৫৭ রেটিং পয়েন্ট নিয়ে নয় নম্বরে উঠে গেছে আফগানিস্তান। আর ৯ নম্বরে থাকা বাংলাদেশ দল ৫৫ রেটিং পয়েন্ট নিয়ে নেমে গেছে দশে। এতে অনেক সমালোচনাও হয়েছে বাংলাদেশের পারফরম্যান্স নিয়ে।\nতবে আজ আইসিসির অফিশিয়াল ওয়েবসাইটে নতুন করে প্রকাশিত র‍্যাংকিং টেবিলে দেখা যায়, একই রেটিং নিয়ে ৯ নম্বরে অবস্থান করছে বাংলাদেশ। আইসিসি ভূল শিকার করে জানিয়েছে, র‍্যাংকিং টেবিলে জায়গা পেতে ন্যূনতম যে ক’টি টেস্ট খেলা লাগে সেটা আফগানিস্তান খেলেনি। যার কারণে তাদের র‍্যাংকিংয়ে থাকতে পারবে না।\nসেই সাথে তালিকা থেকে বাদ দেওয়া হয়েছে জিম্বাবুয়েকেও। আবারো র‍্যাংকিং শুধরে নিয়ে আফগানিস্তানকে তালিকা থেকে বাদ দেয়া হয়েছে, নয় দলের নতুন র‍্যাংকিং দিয়েছে আন্তর্জাতিক ক্রিকেট কাউন্সিল।\nআইসিসির ভুলে টেস্ট র‍্যাংকিংয়ে আফগানিস্তানের নিচে নেমে গিয়েছিল বাংলাদেশ?\nনিম্নে সংশোধিত টেস্ট র‍্যাংকিং…#ICC pic.twitter.com/AMXwJq4ReK\n— SportsZone24.com (@Sportszone24bd) January 7, 2021\nTagged আইসিসিবাংলাদেশ ক্রিকেট\nঅভিষিক্ত ব্যাটসম্যানকে ‘আউট’ করে ইতিহাস গড়লেন আরেক অভিষিক্ত বোলার\nআবারও আর্জেন্টিনা দলে ফিরলেন মাসচেরানো\nআল আমিনের ভুলে উইকেট না পেলেও অভিষেকে গতির ঝড় তুললেন হাসান\nMarch 12, 2020 Polash Mahmud\nDecember 13, 2020 Polash Mahmud


বিদ্রোহীর ছড়াছড়ি -আওয়ামী লীগ ১০৬, বিএনপি ৫০ - বাংলার কন্ঠস্বর ।। BanglarKonthosor\nবিদ্রোহীর ছড়াছড়ি -আওয়ামী লীগ ১০৬, বিএনপি ৫০\nFebruary 24, 2016 3:29 am\nশেষ পর্যন্ত ইউনিয়ন পরিষদ (ইউপি) নির্বাচনে দলীয় চেয়ারম্যান প্রার্থী মনোনয়ন নিয়ে আওয়ামী লীগ ও বিএনপিতে অভ্যন্তরীণ দ্বন্দ্ব ও বিরোধ মেটানো যায়নি। ২২ মার্চ অনুষ্ঠেয় প্রথম ধাপের ৭৩৯টি ইউপি নির্বাচনের বেশক’টিতেই প্রধান দুটি রাজনৈতিক দলকেই নিজ দলের বিদ্রোহী প্রার্থীদের সামলাতে হবে। এ অবস্থায় চিন্তিত দলীয় সমর্থন পাওয়া প্রার্থীরাও।\nপ্রথম ধাপের ৭৩৯টি ইউপি নির্বাচনের মনোনয়নপত্র জমা দেওয়ার শেষ দিন ছিল গতকাল সোমবার। এদিন বিকেল ৫টা পর্যন্ত এসব ইউনিয়নের চেয়ারম্যান এবং সাধারণ সদস্য ও সংরক্ষিত নারী সদস্য প্রার্থীরা মনোনয়নপত্র জমা দিয়েছেন। এ নিয়ে সব জায়গাতেই উৎসবমুখর পরিবেশের সূচনা হয়।\nতবে দিন শেষে অধিকাংশ জায়গাতেই আওয়ামী লীগ ও বিএনপির বিদ্রোহী প্রার্থীর ছড়াছড়ি দেখা গেছে। বিশেষ করে প্রথমবারের মতো দলীয়ভিত্তিতে ও দলীয় প্রতীকে অনুষ্ঠেয় চেয়ারম্যান পদের নির্বাচনে বিভিন্ন এলাকায় বড় দু’দলেই বিদ্রোহী প্রার্থীর আধিক্য দেখা গেছে। দলের সিদ্ধান্ত অমান্য করে গতকাল শেষ দিনে অনেক বিদ্রোহী প্রার্থীই মনোনয়ন জমা দিয়েছেন। তারা দলীয় প্রার্থীর বিরুদ্ধে নির্বাচনে লড়ার অনড় সিদ্ধান্ত নিয়েছেন। ৭৩৯টি ইউপিতে ঠিক কতগুলোয় দল দুটির বিদ্রোহী প্রার্থী হয়েছেন, তা তাৎক্ষণিকভাবে জানা যায়নি। তবে বিভিন্ন ব্যুরো এবং জেলা-উপজেলা প্রতিনিধিদের কাছ থেকে পাওয়া খবর অনুযায়ী আওয়ামী লীগে ১০৬ এবং বিএনপিতে ৫০ জন বিদ্রোহী প্রার্থী রয়েছেন বলে জানা গেছে।\nএর আগে ইউপি নির্বাচনের তফসিল ঘোষণার পরপরই আওয়ামী লীগ ও বিএনপি থেকে দলীয় প্রার্থী মনোনয়ন প্রক্রিয়া শুরু হয়েছিল। প্রায় দু’সপ্তাহের প্রচেষ্টার পর সব ইউপির দলীয় চেয়ারম্যান প্রার্থীর নামও ঘোষণা করে তাদের হাতে দলীয় প্রত্যয়নপত্রের চিঠিও তুলে দেওয়া হয়। দু’দলের নির্বাচন পরিচালনায় দায়িত্বপ্রাপ্ত কেন্দ্রীয় নেতারা কোনো অবস্থায়ই কোথাও যাতে দলীয় প্রার্থীর বিরুদ্ধে কেউ বিদ্রোহী প্রার্থী হতে না পারেন, তার জন্য নানা পদক্ষেপও নিয়েছিলেন। বিদ্রোহী প্রার্থী হলে দল থেকে কঠোর সাংগঠনিক ব্যবস্থা এমনকি বহিষ্কারের হুঁশিয়ারিও দেওয়া হয়। তবে দলের এ হুঁশিয়ারি উপেক্ষা করে অনেকেই দলীয় প্রার্থীর বিরুদ্ধে বিদ্রোহ ঘোষণা করেছেন।\nসর্বশেষ ৩০ ডিসেম্বর অনুষ্ঠিত পৌরসভা নির্বাচনেও বড় দু’দল থেকে অসংখ্য বিদ্রোহী প্রার্থী হয়েছিলেন। এবার ইউপি নির্বাচনেও একই রকম প্রবণতা দেখা দেওয়ায় শঙ্কায় পড়েছেন দল মনোনীত প্রার্থীরা। বিদ্রোহী প্রার্থীরা তাদের জয়লাভে পথের কাঁটা হয়ে দাঁড়াবেন- এমন আশঙ্কায়ও ভুগছেন অনেকেই।\nখুলনা ব্যুরো জানায়, খুলনা জেলার কয়রা উপজেলার সাতটি ইউনিয়ন থেকে চেয়ারম্যান পদে প্রতিদ্বন্দ্বিতার জন্য মনোনয়নপত্র জমা দিয়েছেন ৪৭ প্রার্থী। এ ছাড়া সদস্য পদে ৩৭৯ ও সংরক্ষিত সদস্য পদে ১০৪ প্রার্থী তাদের মনোনয়নপত্র জমা দিয়েছেন। কয়রা সদর ইউনিয়নে চেয়ারম্যান পদে মনোনয়নপত্র জমা দিয়েছেন সাতজন। এর মধ্যে আওয়ামী লীগের বিদ্রোহী প্রার্থী হয়েছেন এসএম শফিকুল ইসলাম ও জিএম মতিউর রহমান। আমাদি ইউনিয়নে আওয়ামী লীগের বিদ্রোহী হয়েছেন আবদুস সাত্তার পাড়। মহারাজপুর ইউনিয়নে বিদ্রোহী প্রার্থীরা হচ্ছেন মাস্টার সদর উদ্দীন আহমেদ ও জহুরুল হক বাচ্চু। মহেশ্বরীপুরে বিদ্রোহী প্রার্থী হয়েছেন বিজয় কুমার সরদার ও উত্তর বেদকাশি ইউনিয়নে আবুল কালাম আজাদ কাজল।\nডুমুরিয়া উপজেলার ১৪টি ইউনিয়নে ৬৬ জন মনোনয়নপত্র জমা দিয়েছেন। ডুমুরিয়া সদর ইউনিয়নে আওয়ামী লীগের বিদ্রোহী প্রার্থী এসএম জাহাঙ্গীর আলম ও আবদুস ছালাম মাঝি, গুটুদিয়া ইউনিয়নে কাজী নুরুল ইসলাম বিদ্রোহী প্রার্থী হয়েছেন। ভাণ্ডারপাড়া ইউনিয়নে গোপাল চন্দ্র দে বিদ্রোহী প্রার্থী হয়েছেন। শরাফপুর ইউনিয়নে শেখ রবিউল ইসলাম আওয়ামী লীগের বিদ্রোহী প্রার্থী হয়েছেন। সাহস ইউনিয়নে বিদ্রোহী প্রার্থী হয়েছেন বিএনপির জয়নাল আবেদীন ও আওয়ামী লীগের শেখ আবদুল কুদ্দুস।\nশোভনা ইউনিয়নে বিদ্রোহী প্রার্থী হয়েছেন বিএনপির মতিয়ার রহমান বাচ্চু ও আওয়ামী লীগের সুরঞ্জিত কুমার বৈদ্য। রুদাঘরা ইউনিয়নে আওয়ামী লীগের বিদ্রোহী প্রার্থী হয়েছেন মো. তহিদুল ইসলাম। খর্নিয়ায় আওয়ামী লীগের বিদ্রোহী প্রার্থী হয়েছেন এসএম মেহেদী হাসান। রূপসা উপজেলার ৪টি ইউনিয়নে চেয়ারম্যান পদে প্রতিদ্বন্দ্বিতা করছেন ১৯ প্রার্থী। এর মধ্যে নৈহাটি ইউনিয়নে বিদ্রোহী প্রার্থী হয়েছেন আবু আহাদ হাফিজ বাবু, টিএসবি ইউনিয়নে বিদ্রোহী হয়েছেন মোরশেদুল আলম বাবু।\nবটিয়াঘাটা উপজেলার ৭টি ইউনিয়নে চেয়ারম্যান পদে প্রতিদ্বন্দ্বিতা করছেন ৪৯ প্রার্থী। এর মধ্যে জলমা ইউনিয়নে বিদ্রোহী প্রার্থী হয়েছেন আওয়ামী লীগের ভগবতী গোলদার ও উত্তম কুমার রায় এবং বিএনপির আবদুস সাত্তার আকন। বটিয়াঘাটা সদর ইউনিয়নে আওয়ামী লীগের বিদ্রোহী প্রার্থী হয়েছেন মনোরঞ্জন মণ্ডল, গঙ্গারামপুরে হয়েছেন শিবপদ মণ্ডল, রণজিৎ রায় ও রামপ্রসাদ রায় এবং বিএনপির বিদ্রোহী প্রার্থী হয়েছেন আবদুল গণি বিশ্বাস।\nদাকোপ উপজেলার ৯টি ইউনিয়নে চেয়ারম্যান পদে মনোনয়নপত্র জমা দিয়েছেন ৩১ প্রার্থী। এর মধ্যে দাকোপ ইউনিয়নে আওয়ামী লীগের বিদ্রোহী প্রার্থী হয়েছেন সঞ্জয় কুমার মোড়ল, লাউডোব ইউনিয়নে সরোজিত রায়, কৈলাশগঞ্জ ইউনিয়নে দুর্গাপদ মণ্ডল, সুতারখালী ইউনিয়নে জিএম আশরাফ হোসেন ও দেবপ্রসাদ বৈদ্য। কামারখোলা ইউনিয়নে আওয়ামী লীগের বিদ্রোহী প্রার্থী হয়েছেন সমরেশ চন্দ্র রায়, তিলডাঙ্গা ইউনিয়নে জালাল উদ্দিন গাজী, বাজুয়ায় বিএনপির দেবপ্রসাদ গাইন। মংলা উপজেলার ৬টি ইউনিয়নে মোট ১৫ প্রার্থী চেয়ারম্যান পদে প্রতিদ্বন্দ্বিতা করছেন। এর মধ্যে বিএনপির প্রার্থী রয়েছেন দুটি ইউনিয়নে। এর মধ্যে বুড়িরডাঙ্গা ইউনিয়নে আওয়ামী লীগের বিদ্রোহী প্রার্থী হয়েছেন সুভাষ চন্দ্র রায়। এ ছাড়া চিলা ইউনিয়নে শেখ সফিকুল ইসলাম আওয়ামী লীগের বিদ্রোহী প্রার্থী হয়েছেন।\nবগুড়া ব্যুরো, পাবনা ও সিরাজগঞ্জ প্রতিনিধি জানান, বগুড়া, পাবনা ও সিরাজগঞ্জের ৩১টি ইউনিয়নে চেয়ারম্যান পদে ১৬০ জন মনোনয়নপত্র দাখিল করেছেন। বগুড়ার দুটি উপজেলার ১৩ ইউনিয়নে ৬৯ জন মনোনয়নপত্র দাখিল করেন। এর মধ্যে সারিয়াকান্দি উপজেলার ১২টি ইউনিয়নে ৬৬ জন এবং বাদবাকি ৩ জন দুপচাঁচিয়া উপজেলার তালোড়া ইউনিয়নের চেয়ারম্যান পদে তাদের প্রার্থিতা দাখিল করেন। বগুড়ার সারিয়াকান্দি উপজেলার ১২টি ইউনিয়নের মধ্যে ৯টিতেই ওই দুটি দলের বিদ্রোহীরা তাদের মনোনয়পত্র জমা দিয়েছেন। এমনকি একই ইউনিয়নে উভয় দলের দু’জন করে বিদ্রোহী প্রার্থীও রয়েছেন।\nসিরাজগঞ্জ জেলার রায়গঞ্জ উপজেলার ৯টি ইউনিয়ন পরিষদ নির্বাচন হচ্ছে। ব্রহ্মগাছা ইউনিয়নে নাসির উদ্দিন মাহমুদ নাজির (বিদ্রোহী, আওয়ামী লীগ), গাজী আনিছুর রহমান (বিদ্রোহী, বিএনপি) ও শামিম আহম্মেদ (বিদ্রোহী, বিএনপি), পাঙ্গাশী ইউনিয়নে আলমগীর হোসেন খান (বিদ্রোহী, আওয়ামী লীগ), ধুবিল ইউনিয়নে আবদুল করিম (বিদ্রোহী, আওয়ামী লীগ) এবং সোনাখাড়ায় আবদুল মজিদ তালুকদার (বিদ্রোহী, আওয়ামী লীগ)।\nপাবনা জেলার বেড়া উপজেলার ৯টি ইউনিয়ন পরিষদ নির্বাচনে চেয়ারম্যান পদে আওয়ামী লীগ ও বিএনপি মনোনীত ১৮ জনসহ মোট ৪২ জন তাদের মনোনয়নপত্র দাখিল করেছেন। এর মধ্যে ৭টি ইউনিয়নে উভয় দলের একাধিক বিদ্রোহী প্রার্থীও তাদের প্রার্থিতা দাখিল করেছেন।\nসিলেট ব্যুরো জানায়, সিলেট সদর উপজেলার আটটি ইউনিয়নে আওয়ামী লীগ, বিএনপি ও স্বতন্ত্রসহ বিভিন্ন দলের ৪২ চেয়ারম্যান প্রার্থী মনোনয়নপত্র জমা দিয়েছেন। আওয়ামী লীগে বিদ্রোহী ৫ ও বিএনপির ৩ প্রার্থী রয়েছেন। জালালাবাদ ইউনিয়নে আওয়ামী লীগের আস্রাব আলী ও বিএনপির ইসলাম উদ্দিন মনোনয়ন জমা দিয়েছেন। এই ইউনিয়নে বিএনপির বিদ্রোহী না থাকলেও আওয়ামী লীগের বিদ্রোহী প্রার্থী হয়েছেন মনোহর আলী। মোঘলগাঁও ইউনিয়নে আওয়ামী লীগের প্রার্থী হিরণ মিয়া ও বিএনপির আহমদ আলী মনোনয়নপত্র জমা দিয়েছেন। এই ইউনিয়নে দুই দলের বিদ্রোহী প্রার্থী না থাকলেও আওয়ামী লীগ ঘরানার সাবেক ইউপি চেয়ারম্যান সামসুল ইসলাম টুনু মিয়া স্বতন্ত্র হিসেবে মনোনয়নপত্র জমা দিয়েছেন।\nখাদিমনগর ইউনিয়নে আওয়ামী লীগের তারা মিয়া ও বিএনপির ইলিয়াছ আলী মনোনয়নপত্র জমা দিয়েছেন। এই ইউনিয়নে আওয়ামী লীগের বিদ্রোহী না থাকলেও বিএনপির বিদ্রোহী হয়েছেন দেলোয়ার হোসেন। হাটখোলা ইউনিয়নে আওয়ামী লীগের প্রার্থী খুর্শিদ আহমদের পাশাপাশি বিদ্রোহী প্রার্থী হয়েছেন চাঁন মিয়া। বিএনপির আজির উদ্দিন। কান্দিগাঁও ইউনিয়নে আওয়ামী লীগের প্রার্থী নিজাম উদ্দিনের পাশাপাশি বিদ্রোহী প্রার্থী হিসেবে মনোনয়নপত্র জমা দিয়েছেন সাজাদ মিয়া। বিএনপির আহমদ আলী। টুলটিকর ইউনিয়নে আওয়ামী লীগের প্রার্থী আবদুল মছবি্বরের পাশাপাশি বিদ্রোহী প্রার্থী হিসেবে মনোনয়নপত্র জমা দিয়েছেন আলী হোসেন। এই ইউনিয়নে বিএনপির একক প্রার্থী হয়েছেন মুহিবুর রহমান। খাদিমপাড়া ইউনিয়নে আওয়ামী লীগের প্রার্থী নজরুল ইসলাম বেলালের পাশাপাশি বিদ্রোহী হয়েছেন অ্যাডভোকটে আফসার উদ্দিন। এই ইউনিয়নে বিএনপির একক প্রার্থী হিসেবে মনোনয়নপত্র জমা দিয়েছেন ফারুক আহমদ। টুকেরবাজার ইউনিয়নে আওয়ামী লীগের এক প্রার্থী আলতাফ হোসেন ও বিএনপির মনোনীত প্রার্থী শহীদ আহমদ মনোনয়নপত্র জমা দিয়েছেন। বিএনপির বিদ্রোহী প্রার্থী দেলোয়ার হোসেন জয়।\nবরিশাল বু্যুরো জানায়, বরিশাল জেলার একমাত্র নারী চেয়ারম্যান উজিরপুর উপজেলার জল্লা ইউনিয়নের উর্মিলা বাড়ৈ দল থেকে মনোনয়ন বঞ্চিত হয়ে গতকাল বিদ্রোহী প্রার্থী হিসাবে মনোনয়নপত্র দাখিল করেছেন। ওটরার সাবেক হাফিজুর রহমান ইকবাল পরে উপজেলা চেয়ারম্যান নির্বাচিত হলে উপনির্বাচনে ওটারার চেয়ারম্যান হন আ. খালেক রাঢ়ী। উজিরপুরের বরাকোঠায় আলম হাওলাদার ও সাতলায় আকতার হোসেন হিরু আওয়ামী লীগের বিদ্রোহী প্রার্থী হিসেবে মনোনয়নপত্র দাখিল করেছেন। উজিরপুরে বিদ্রোহী প্রার্থীরা দলের মনোনয়ন বঞ্চনার জন্য উপজেলা চেয়ারম্যান হাফিজুর ইকবালকে দায়ী করেছেন।\nহিজলা উপজেলার গুয়াবাড়িয়ায় আওয়ামী লীগের মনোনীত প্রার্থী অধ্যক্ষ শাহজাহান তালুকদারের বিরুদ্ধে বিদ্রোহী প্রার্থী হয়েছেন ইউনিয়ন আওয়ামী লীগের সাধারণ সম্পাদক ইসহাক আমিন ও স্থানীয় নেতা মোস্তফা জামাল। হরিণাথপুরের মনোনীত প্রার্থী উপজেলা আওয়ামী লীগের সাংগঠনিক সম্পাদক আলতাফ খানের বিরুদ্ধে প্রার্থী হয়েছেন বর্তমান চেয়ারম্যান তৌফিকুর রহমান ও উপজেলা আওয়ামী লীগের সদস্য আলমগীর সরদার। উপজেলার অপর সাংগঠনিক সম্পাদক মাস্টার নাসির হোসেন দলের মনোনয়ন পেলেও তার বিরুদ্ধে প্রার্থী হয়েছেন ইউনিয়ন আওয়ামী লীগ নেতা হাসান মৃধা। মেহেন্দীগঞ্জ উপজেলায় নির্বাচন হতে যাওয়া আটটি ইউনিয়নের মধ্যে সাত ইউনিয়নে আওয়ামী লীগের বিদ্রোহী প্রার্থী রয়েছেন। বিদ্রোহী প্রার্থীদের মধ্যে রয়েছেন সদর ইউনিয়নে উপজেলা আওয়ামী লীগের সহসভাপতি নিজামউদ্দিন আহম্মেদ, চানপুর ইউনিয়নে ইউনিয়ন আওয়ামী লীগের সাধারণ সম্পাদক আবু বক্কর সিদ্দিক, স্থানীয় নেতা বাহাউদ্দিন ঢালী, জাঙ্গালিয়া ইউনিয়নে শিল্পপতি আবদুল কাদের ফরাজী, ভাষানচরে নেতা মজিবর প্যাদা, বিদ্যানন্দপুরে স্বেচ্ছাসেবক লীগের ইউনিয়ন সাধারণ সম্পাদক সঞ্জয় কুমার শীল, চরগোপালপুরে ইউনিয়ন আওয়ামী লীগের সহসভাপতি আমির হোসেন চৌকিদার। মুলাদী উপজেলায় আওয়ামী লীগের বিদ্রোহী প্রার্থীরা হচ্ছেন সদর ইউনিয়নে রফিকুল ইসলাম, কাজিরচরে ইঞ্জিনিয়ার ইউসুফ আলী, নাজিরপুরে বর্তমান চেয়ারম্যান শরিফ মজিবর রহমান, বাদল খান, কুতুব উদ্দিন ও মিজানুর রহমান। বাকেরগঞ্জ উপজেলার ফরিদপুর ইউনিয়নের বর্তমান চেয়ারম্যান মো. মহসিন ও ভরপাশা ইউনিয়নের বর্তমান চেয়ারম্যান আশরাফুজ্জামান খোকন আওয়ামী লীগের বিদ্রোহী প্রার্থী হয়েছেন।\nপটুয়াখালীর দুমকী উপজেলায় আঙ্গারিয়া ইউনিয়নে উপজেলা আওয়ামী লীগের সহসভাপতি সৈয়দ গোলাম মতুর্জা, পাঙ্গাশিয়ায় অন্য সহসভাপতি নজরুল ইসলাম মুরাদিয়ায় ইউনিয়ন আওয়ামী লীগের সভাপতি আ. রাজ্জাক প্যাদা দলের মনোনয়ন বঞ্চিত হয়ে গতকাল চেয়ারম্যান পদে মনোনয়নপত্র দাখিল করেছেন।\nপিরোজপুরের কাউখালী উপজেলার কাউখালী সদর ইউনিয়নে আওয়ামী লীগ মনোনীত প্রার্থীর বিরুদ্ধে উপজেলা আওয়ামী লীগ সভাপতি অ্যাডভোকেট নুরুল হক, সাধারণ সম্পাদক তালুকদার মো. দেলোয়ার হোসেনসহ ছয় নেতা বিদ্রোহী প্রার্থী হয়েছেন। এ ইউনিয়নের দলীয় প্রার্থী হয়েছেন বর্তমান চেয়ারম্যান আমিনুর রশিদ মিল্টন। তার বিরুদ্ধে অন্য চার বিদ্রোহী প্রার্থী হচ্ছেন সাবেক উপজেলা ভাইস চেয়ারম্যান মনিরুজ্জামান, কৃষক লীগের উপজেলা আহ্বায়ক চন্দন কুমার দে, উপজেলা আওয়ামী লীগের সাংগঠনিক সম্পাদক সুনীল কুণ্ডু, যুবলীগের সহসভাপতি আনোয়ার হোসেন টিটু। মনোনয়নপত্র দাখিলের পর বিদ্রোহী ছয় প্রার্থী যৌথ সংবাদ সম্মেলন করে বলেন, তালুকদার দেলোয়ার হোসনকে দল মনোনীত প্রার্থী ঘোষণা করা হলে অন্য পাঁচজন প্রার্থিতা প্রত্যাহার করবেন। পিরোজপুরের বিভিন্ন ইউনিয়নে দলের সিদ্ধান্ত উপেক্ষা করে বিদ্রোহী প্রার্থীদের মধ্যে উল্লেখযোগ্যরা হচ্ছেন- নাজিরপুর উপজেলার মাটিভাঙ্গা ইউনিয়নে সাবেক ইউপি চেয়ারম্যান মোশারফ আলী মুন্সী ও সদ্য আওয়ামী লীগে যোগদানকারী জাহিদুল ইসলাম বিলু, মলিখোলা ইউনিয়নে উপজেলা আওয়ামী লীগের যুগ্ম সম্পাদক টিপু সুলতান, ইউনিয়ন আওয়ামী লীগের সাধারণ সম্পাদক উত্তম কুমার হালদার ও যুবলীগ সভাপতি দীপঙ্কর সমাদ্দার, শাঁখারিকাঠি ইউনিয়নে ইউনিয়ন আওয়ামী লীগের সাধারণ সম্পাদক খালিদ হোসেন সজল, শেখমাটিয়া ইউনিয়নে উপজেলা আওয়ামী লীগের সাংগঠনিক সম্পাদক মনিরুজ্জামান আতিয়ার।\nময়মনসিংহ ব্যুরো জানায়, ময়মনসিংহের ফুলপুর উপজেলায় ছনধরা ইউনিয়নে আওয়ামী লীগ প্রার্থী মো. উবায়দুল হক, বিএনপি প্রার্থী আবু বক্কর সিদ্দিক, জাতীয় পার্টির জুলহাস আহমেদ। রামভদ্রপুর ইউনিয়নে আওয়ামী লীগ প্রার্থী মুক্তিযোদ্ধা মো. দুদু মিয়া, বিএনপি প্রার্থী মো. রোকনুজ্জামান রোকন। ভাইটকান্দি ইউনিয়নে আওয়ামী লীগ প্রার্থী আলাল উদ্দিন মুন্সী, বিএনপি প্রার্থী আবদুল আহাদ মাস্টার, বিএনপির বিদ্রোহী আমিনুল হক বাবুল। সিংহেশ্বর ইউনিয়নে আওয়ামী লীগ প্রার্থী মো. শাহ আলী, বিএনপির আমিনুল ইসলাম তালুকদার, বিএনপি বিদ্রোহী প্রার্থী ডা. আবদুল মোতালেব। ফুলপুর ইউনিয়নে আওয়ামী লীগ প্রার্থী কামরুল হাসান রানা, বিদ্রোহী রিয়াজ উদ্দিন তালুকদার, রেজাউল করিম রাসেল, বিএনপি প্রার্থী মাদিউর রহমান মাহাদী, বিদ্রোহী প্রার্থী মোস্তাফিজুর রহমান খোকা, জাহাঙ্গীর আলম, মো. আবুল কালাম। পয়ারী ইউনিয়নে বিএনপি প্রার্থী মফিদুল ইসলাম, বিদ্রোহী আবু মন্নাফ সরকার, হাবিবুর রহমান হাবিব, আওয়ামী লীগ প্রার্থী মো. এনামুল কবির। রহিমগঞ্জ ইউনিয়নে বিএনপি প্রার্থী শেখ একরামুল হক পান্না চৌধুরী, বিদ্রোহী প্রার্থী শামছুল আলম খান, আওয়ামী লীগ প্রার্থী আবু সাইদ সরকার। রূপসী ইউনিয়নে বিএনপি প্রার্থী আবুল কালাম তালুকদার, বিদ্রোহী মোস্তাক সরোয়ার নিপুন ফকির, আওয়ামী লীগ প্রার্থী সাবেক চেয়ারম্যান শাহ সুলতান ফকির, বিদ্রোহী আমির উদ্দিন তালুকদার।\nশেরপুর :শেরপুর জেলার পোড়াগাঁও ইউনিয়নে আওয়ামী লীগ প্রার্থী বন্দনা চাম্বুগং, বিদ্রোহী মো. আজাদ মিয়া, বিএনপির ওমর ফারুক, বিদ্রোহী মো. রবিউল আলম ও মো. আবু বক্কর সিদ্দিক। নন্নীতে আওয়ামী লীগের বিল্লাল হোসেন চৌধুরী, বিদ্রোহী মো. আব্দুল্লাহ আল মাহমুদ ও মো.আবদুল হাই আজাদ, বিএনপির আবদুর রশীদ সরকার, বিদ্রোহী মো. আবুল কাশেম ও মো. মাহবুুবুর রহমান রিটন। রাজনগরে আওয়ামী লীগের ফারুক আহমেদ বকুল, বিদ্রোহী তানজিল আহম্মদ রিমন, বিএনপির আতাউর রহমান, বিদ্রোহী হাতেম আলীসহ ৭ জন প্রার্থী হয়েছেন। নয়াবিলে আওয়ামী লীগের নুর ইসলাম, বিএনপির ইউনূস আলী দেওয়ান। রামচন্দ্রকুড়া মণ্ডলিয়াপাড়ায় আওয়ামী লীগের আমান উল্লাহ বাদশা, বিদ্রোহী মো. খোরশেদ আলম খোকা, বিএনপির ফজলুল হক দেলোয়ার। কাকরকান্দিতে আওয়ামী লীগের শহিদুল্লাহ মুকুল, বিদ্রোহী মো. নাজিমউদ্দিন, বিএনপির আনিসুর রহমান। নালিতাবাড়ীতে আওয়ামী লীগের আসাদুজ্জামান, বিএনপির আশরাফ আলী, বিদ্রোহী মিজানুর রহমান মিজানসহ ৪ জন। রূপনারায়ণকুড়ায় আওয়ামী লীগের মিজানুর রহমান, বিএনপির আবদুর রহমান তারা। মরিচপুরানে আওয়ামী লীগের শফিক আহমেদ ও বিএনপির আইয়ুব আলী। যোগানিয়াতে আওয়ামী লীগের হাবিবুর রহমান হবু, বিএনপির ছামিদুল মুন্সি। বাঘবেড়ে আওয়ামী লীগের আবদুস সবুর, বিএনপির আমিনুল ইসলাম জিন্নাহ। কলসপাড়ে আওয়ামী লীগের মো. আবুল কাশেম, বিএনপির কামরুজ্জামান খসরু।\nনেত্রকোনা :খালিয়াজুরী সদর ইউনিয়নে আওয়ামী লীগের গোলাম আবু ইছহাক, বিদ্রোহী সানোয়ারুজ্জামান জুসেফ, বিএনপির মাহবুবুর রহমান, মেন্দীপুর ইউনিয়নে লোকমান হেকিম, বিদ্রোহী আলমাস উদ্দিন সরকার, বিধানকৃষ্ণ কর্মকার, জাহাঙ্গীর আলম চৌধুরী ও আবু হাকিম পাখি, বিএনপির আজহারুল ইসলাম নান্টু, চাকুয়া ইউনিয়নে আওয়ামী লীগের আবুল কালাম আজাদ, বিদ্রোহী নুরুল হুদা চৌধুরী জুয়েল ও মো. কুদ্দুস মিয়া, বিএনপির মির্জা জিয়া উদ্দিন জিয়া, কৃষ্ণপুর ইউনিয়নে নাজিম উদ্দিন সরকার, বিদ্রোহী মোর্শেদুল ইসলাম, বিএনপির আবদুর রহমান আজাদ আকবরী, বিদ্রোহী দেলোয়ার জাহান ঝন্টু, নগর ইউনিয়নে আওয়ামী লীগের হরিধন সরকার, বিদ্রোহী প্রণয় ভৌমিক, বিএনপির ডা. শচীন্দ্র চন্দ্র সরকার, গাজীপুর ইউনিয়নে আওয়ামী লীগ আতাউর রহমান।\nজামালপুর :জামালপুর জেলার ইসলামপুর উপজেলার ইসলামপুর ইউনিয়নে আওয়ামী লীগ মনোনীত হাবিবুর রহমান চৌধুরী শাহীন, বিদ্রোহী জয়নাল আবেদিন। বিএনপির রফিকুল ইসলাম।\nচট্টগ্রাম :রাঙ্গুনিয়া উপজেলার চন্দ্রঘোনায় ইদ্রিস আজগর (আওয়ামী লীগ), ইলিয়াস কাঞ্চন চৌধুরী (বিদ্রোহী), জাহাঙ্গীর আলম (বিদ্রোহী), নজিবুল হক (বিএনপি), শামসুল আলম কন্ট্রাক্টর (বিএনপি বিদ্রোহী)\nগোপালগঞ্জ :গোপালগঞ্জ জেলার টুঙ্গিপাড়া উপজেলার পাঁচ ইউনিয়নের নির্বাচনে চেয়ারম্যান পদে আওয়ামী লীগের ১০ বিদ্রোহী প্রার্থী হয়েছেন। টুঙ্গিপাড়া উপজেলার গোপালপুর ইউনিয়নে আওয়ামী লীগের বিদ্রোহী প্রার্থী হয়েছেন সাবেক চেয়ারম্যান শৈলেন বাইন, ডুমুরিয়া ইউনিয়নে বর্তমান চেয়ারম্যান শুখময় বাইন, হাসমত আলী কিনু, বন্দে আলী শেখ, মৃণাল কান্তি বিশ্বাস; বর্ণি ইউনিয়নে বর্তমান চেয়ারম্যান খালিদ হোসেন, সাবেক চেয়ারম্যান ফায়েক মিয়া, পাটগাতী ইউনিয়নে বর্তমান চেয়ারম্যান গাজী মাসুদুর রহমান, মো. জাহাঙ্গীর হোসেন, মো. রফিকুজ্জামান শেখ প্রার্থী। এ ছাড়া পাটগাতী ইউনিয়নে ইসলামী আন্দোলন বাংলাদেশ থেকে মো. জাকারিয়া ও কুশলী ইউনিয়নে ইসলামী শাসনতন্ত্র আন্দোলন থেকে তাজুল ইসলাম মোল্লা প্রার্থী হয়েছেন। প্রথম ধাপে গোপালগঞ্জ জেলার টুঙ্গিপাড়া উপজেলার পাঁচটি ইউনিয়ন পরিষদের নির্বাচন অনুষ্ঠিত হবে।


প্রসঙ্গঃ পুরুষ নির্যাতন | blog.bdnews24.com - pioneer blog for citizen journalism in bangladesh\nবুধবার ২৫ মার্চ ২০১৫, ১১:২৪ অপরাহ্ন\nপুরুষ নির্যাতন প্রতিরোধে আইন চান হাজি সেলিম! এই শিরোনামের সামনে যখন একটি আশ্চর্যবোধক চিহ্ন দেয়া হল তখনই আর বুঝতে বাকি থাকে না এই প্রতিবেদক কতটা কপট। কেননা পুরুষ নির্যাতন এখন একটি চরম বাস্তবতা। যা অস্বীকার করা বা এড়িয়ে যাওয়ার চেষ্টা করা বাস্তবতাকে পাশ কাটিয়ে চলার মত। আমরা এও জানি এই প্রতিবেদনটি নিয়েও যথারীতি তথা কথিত পৌরুষ দীপ্ত(!) পুরুষ প্রজাতি নানাবিধ ব্যঙ্গ বিদ্রূপে মেতে উঠবেন। আসল সত্যটা লুকাতে চাইবেন।\nআসল সত্য তো এই যে, দেশে বর্তমানে পুরুষ নির্যাতনের হার শতকরা ৪৫ ভাগ যা নারী নির্যাতনের তুলনায় ৫ ভাগ বেশী। পুরুষ নির্যাতনের ধরনটি একটু আলাদা যেখানে নির্যাতিত পুরুষকে শারীরিক নির্যাতনের থেকে অনেক বেশী মানসিক নির্যাতনের স্বীকার হতে হয়। আর তাছাড়া সামাজিক মর্যাদা, লোকলজ্জা এবং সন্তানের প্রতি দায়িত্ববোধ থেকে বেশির ভাগ পুরুষ এই নির্যাতনকে প্রকাশ না করে অমোঘ নিয়তি বলে মেনে নেয়। যা সমাজে এই নির্যাতনকে আরও বেশী বিস্তৃত করে।\nউদাহরণ সরূপ আমরা তালাকের প্রসঙ্গটি নিয়ে আসতে পারি। একটি হিসাবে দেখা যায় ৩০ শতাংশ পুরুষের বিপরীতে নারীর তালাকের আবেদন ৭০ শতাংশ। প্রসঙ্গত উল্লেখ্য যে তালাকও পারিবারিক নির্যাতনের অন্যতম এক হাতিয়ার। এই তালাকের ভয় দেখিয়ে যেমন স্ত্রী তার স্বামীকে তার মা বাবা থেকে আলাদা করে ফেলতে সক্ষম হয় ঠিক তেমনি নানা রকম অন্যায় দাবী মেনে নিতে বাধ্য করতেও সক্ষম হয়। ঠিক একইভাবে পুরুষও তালাকের ভয় দেখিয়ে স্ত্রী নির্যাতন করেও পার পেয়ে যায়। কাজেই তালাককে আমরা পারিবারিক নির্যাতনের একটি হাতিয়ার বলতেই পারি। এর বাইরে স্ত্রীর পরকীয়া প্রেম, উচ্ছৃঙ্খল চলাফেরা, সন্তানদের প্রতি উদাসীনতা, ননদ শাশুড়ির সাথে ঝগড়া বিবাদ, স্বামীর সাথে ঝগড়া করা এমনকি কখনো কখনো মারামারি শুরু করে দেয়া। এসবই পুরুষ নির্যাতনের অংশ। স্ত্রী কর্তৃক অথবা স্ত্রীর প্রেমিকের হাতে স্বামী খুন এসব এখন নিত্য নৈমিত্তিক বিষয় হয়ে দাঁড়িয়েছে।\nনারী নির্যাতনের মাত্রা ততটাই কমবে নারী যতটা স্বাবলম্বী হবে সচেতন হবে। সেইসাথে আইনের শাসন সুপ্রতিষ্ঠিত হলে নারী নির্যাতনের হার অনেকটাই কমে যাবে বলে আমরা আশা করতে পারি। কিন্তু পুরুষ নির্যাতনের এই যে ক্রমবর্ধমান হার এটা কমবে কি করে বা এর থেকে পরিত্রাণ পাওয়ার উপায়টাই বা কি সমাজবিজ্ঞানীদের সেটা ভেবে দেখা জরুরী বলে মনে করি।\nনারী নির্যাতন যে একটি বাস্তবতা এটা যেমন নারী নির্যাতনকে প্রকাশ্যে নিয়ে এসেছে ঠিক তেমনি পুরুষ নির্যাতনের এই বাস্তবতাও মেনে নিয়ে একে প্রকাশ্যে আনা উচিত। এটা আমাদের সামাজিক কাঠামোকে সুসংহত করতে সাহায্য করবে। নয়ত সামাজিক অবক্ষয়ের যে ধারা চলছে তা চলতে থাকলে আগামীতে এটা মানবিক মূল্যবোধ হীন একটি ছন্নছাড়া সমাজে পরিণত হতে বাধ্য। হাজি সেলিমের মত অন্যান্য আইন প্রণেতা গন বিষয়টিকে আরও বেশি গুরুত্ব দিবেন সেটাই কাম্য। সে ক্ষেত্রে যদি আইন প্রণয়ন করতে হয় করবেন। সেই সাথে আরেকটি বিষয়ে দৃষ্টি আকর্ষণ করছি তা হল নারী নির্যাতন প্রতিরোধ আইনটি পুরুষের জন্য একটি ভয়ঙ্কর আইন এই প্রচারণার পাশাপাশি এটাও প্রচার করা প্রয়োজন যে এই আইনের আওতায় মিথ্যে মামলার জেরে বাদীকেও সাত বছরের জেল দেয়া যেতে পারে। কেননা নারী নির্যাতন আইনের ভয় দেখিয়ে ব্ল্যাক মেইলের যে প্রবণতা লক্ষ করা যায় এতে অন্তত সেখান থেকে কিছুটা রেহাই মিলবে।\nআমরা প্রতিটি পরিবারে একটি সুস্থ স্বাভাবিক পরিবেশ চাই। যা প্রতিটি শিশুকে মানবিক মূল্যবোধ সম্পন্ন দায়িত্ববান করে গড়ে তুলতে সহায়তা করবে। স্বামী স্ত্রী একে অন্যের প্রতিপক্ষ না হয়ে পরিপূরক হয়ে উঠুক। নিশ্চিত হোক প্রতিটি শিশুর জন্মগত অধিকার।\nবৃহস্পতিবার ২৬মার্চ২০১৫, পূর্বাহ্ন ১১:৫৬\nসামাজিক কাঠামোকে সুসংহত করতে পুরুষ নির্যাতন থামানো উচিত।\nসোমবার ৩০মার্চ২০১৫, অপরাহ্ন ০৪:৫৪\nঅসংখ্য ধন্যবাদ মাহাবুব১০৫০ ভাই আপনাকে\nসোমবার ২৫মে২০১৫, পূর্বাহ্ন ১১:০১\nএকদম ঠিক বলেছেন আমাদের সমাজে পুরুষ নির্যাতন প্রকাশ করাটা যেন মর্যাদাহানিকর বিষয় হয়ে পড়েছে। বেশির ভাগ ক্ষেতরে আমরা সেটা চেপে যাই সামাজিকতার ভয়ে। হয়ত পুরুষ নির্যাতনের অভিযোগ তোলার সাথে সাথে আমি হয়ে যেতে পারি নারি নির্যাতনের আসামি।কেননা নারি কোমনিয়, মোহনিয়,লোভনিয় এবং রমনিয়। পক্ষানতরে পরুষ কঠিণ, কঠোর, করকশ তাই নানান অযুহাতে সবাই নারি পক্ষ নিতেই বেশি মজা পায়। আমি আপনার সাথে একমত তা হল নারী নির্যাতন প্রতিরোধ আইনটি পুরুষের জন্য ভয়ঙ্কর এর পাশাপাশি এটাও প্রনয়ণ করা প্রয়োজন যে এই আইনের আওতায় মিথ্যে মামলার জেরে বাদীরও কঠিণ সাজা হবে. এতে নারী নির্যাতন আইনের ভয় দেখিয়ে ব্ল্যাক মেইলের যে প্রবণতা লক্ষ করা যায় অন্তত সেখান থেকে কিছুটা রেহাই মিলবে।


ধ্রুপদী চলচ্চিত্রের জনক আন্দ্রেই তারকোভস্কি (শেষ পর্ব) - সাহিত্য ক্যাফে\nHome সব চলচ্চিত্র ধ্রুপদী চলচ্চিত্রের জনক আন্দ্রেই তারকোভস্কি (শেষ পর্ব)\nজুলাই 17, 2020 চলচ্চিত্র\n১৯৬৫ সালে তিনি ১৫ শতকের আইকন পেইন্টার আন্দ্রেই রুবলভকে নিয়ে ‘আন্দ্রেই রুবলেভ’ নামেই একটি ফিচার ফিল্ম তৈরি করেন। ছবিটি তৈরির পর থেকেই সোভিয়েত কর্তৃপক্ষ তাঁর উপর ভীষণভাবে রুষ্ট হয়ে ওঠেন। এবং সিনামাটির ব্যাপারে প্রবলভাবে বাঁধা দিতে থাকেন। ফলে সিনামাটিকে বহুবার কাটছাঁট করার ফলে এটির বেশ কয়েকটি ভার্সন তৈরি হয়। ১৯৬৯ সালে এর একটি ভার্সন দেখানো হয় কান চলচ্চিত্র উৎসবে। ছবিটি সেখানে ফিপ্রেস্কি প্রাইজ জিতে নেয়। আন্দ্রেই রুবলেভ রাশিয়ার সংস্কৃতির ইতিহাসে সবচেয়ে অনন্যসাধারণ ব্যক্তিত্বদের একজন। তার জীবন ও শিল্পে, বিষয়বস্তুর ব্যতিক্রমী রসদ রয়েছে বলেই মূলত তারকোভস্কি তাঁকে নিয়ে ফিল্ম বানানোর সিদ্ধান্ত নেন। সহজাত সূক্ষ্ম বিচারবুদ্ধির দৌলতে একজন চিত্রকর যে সময়টিতে বাস করেন, সেই সময়টির গভীরতম অর্থ অনুধাবন করাই ছিল এই সিনামাটি তৈরি করার প্রধান উদ্দেশ্য। এটি কোন ঐতিহাসিক বা জীবনীমূলক ছবি নয়। চিত্রকরের অর্থাৎ রুবলেভের শিল্পীসুলভ পরিণতি প্রাপ্তির প্রক্রিয়া এবং তাঁর প্রতিভা বিশ্লেষণের প্রক্রিয়াটিই মূলত ছবিটির উপজীব্য। যদিও এখানে রুবলেভকে কোন আইকন হিসেবে দেখানো হয়নি তবুও একজন শিল্পীর মানসিকতা ও সচেতনতা, অনন্তকালের জন্য তাঁর সৃষ্টির আত্মিক তাৎপর্যের আধ্যাত্মিকতাকে এখানে উপজীব্য করা হয়েছে। ছবিটি তৈরি হয়েছে মূলত চিত্রকর রুবলেভের অনুভূতিকে কেন্দ্র করে। তারকোভস্কি নিজেই বলেছেন, ‘রুবলেভের জীবনকাহিনী সম্পূর্ণ রহস্যময়।… আমাদের কোন ইচ্ছেই ছিলোনা তাঁর জীবনের ধাঁধার জটগুলো খুলে দেখবার। বরং আমরা দেখাতে চেয়েছি এমন একজনের দৃষ্টিকে যিনি আশ্চর্য ও ভয়ংকর এক সময়ের রাশিয়াকে দেখেছেন। যে দেশ ক্রমশ আপন রূপ ধারণ করছিল।’\nরাশিয়ার আইকন চিত্রশিল্পী রুবলেভের ভাবনা ও অনুভূতিকে কেন্দ্র করেই গড়ে ওঠে চলচ্চিত্রটি। কবি-সন্ন্যাসী রুবলেভ পৃথিবীকে দেখেছিলেন একজন বালকের দৃষ্টিতে যার চোখের সামনে ঘটে চলেছিল একের পর এক পাশবিক হিংস্রতা ও নারকীয় ভয়াবহতা। তবু তিনি অন্যের প্রতি দয়া দেখিয়েছেন, বিলিয়েছেন প্রেম ও মমতা। তিনি উপলব্ধি করেছিলেন যে একমাত্র মনুষ্যপ্রকৃতির শুভচেতনা ও মুক্তমনের ভালোবাসাই পারে সব হিংস্রতাকে পরাজিত করে মানবিক এক পৃথিবী গড়তে। রুবলেভ চলচ্চিত্রের মাধ্যমে তারকোভস্কি বিশ্লেষণ করতে চেয়েছিলেন একজন শিল্পীর মানসিকতা ও সচেতনতা। তিনি দর্শককে দেখাতে চেয়েছিলেন দূষিত পঙ্কিল ব্যধিগ্রস্ত একটি কালেও, দুর্বিনীত সময়ের দাসত্বের মধ্যেও, ধ্বংসাত্মক লড়াইয়ের ভেতরেও কী করে সহমর্মিতা ও সহধর্মিতার আকাঙ্ক্ষার জন্ম হয়। আর সেখান থেকেই জন্ম হতে পারে ট্রিনিটির মতো মহান শিল্পের। আন্দ্রেই রুবলেভই প্রথম সিনেমা যাতে তারকোভস্কি রঙিন এবং সাদাকালো দৃশ্য পাশাপাশি ব্যবহার করেছেন, পরবর্তীতে তার অনেক সিনেমায় এ ব্যাপারটি আমরা দেখতে পাই।\nএকটি গরম বায়ু চালিত বেলুনের যাত্রায় মধ্য দিয়ে চলচ্চিত্রটি শুরু হয়। বেলুনটি একটি নদীর পাশের গির্জার সাথে একটি দড়ি দিয়ে পেঁচানো ছিল। ইয়ফিম নামে একটি লোক (নিকোলায় গ্লাজকোভ) বেলুনের নিচের দড়িকে বর্ম হিসেবে ব্যবহার করে উড়ার চেষ্টা করছিলেন। তার ওড়ার চেষ্টার প্রথম মুহূর্তেই নদী থেকে একদল অজ্ঞ মানুষে এসে হাজির হয় ও উড়ে চলার চেষ্টাকে ব্যর্থতায় পরিণত করতে ইফিমকে সহায়তা করছে এমন একজনের মুখে জ্বলন্ত কাঠখন্ড চেপে ধরে ।এতকিছুর পরেও বেলুনটি সফল ভাবে আকাশে উড়ে যায়। ইয়েফিম আকাশে ওড়ার আনন্দ অনুভব করতে পারে ও উপর থেকে অভূতপূর্ব দৃশ্য দেখার আনন্দে অভিভূত হয়। যদিও সে ক্রাশ ল্যান্ডিংকে কিছুতেই প্রতিহত করতে পারে না ফলে মৃত্যুর মুখে ঢলে পড়ে। এই পতনের পর পুকুরের পাশে আমরা একটি বিষণ্ণ ঘোড়াকে গড়াগড়ি খেতে দেখি, ঘোড়াটি ছিল এইসব কিছুর একজন নীরব সাক্ষী। তারকোভস্কি সবসময় জীবনের প্রতিশব্দ হিসেবে ঘোড়াকেই দেখেছেন। তার মতে, ‘ যখন আমি একটা ঘোড়ার দিকে তাকাই তখন জীবনের সারবস্তুর প্রত্যেক সংস্পর্শে আছি বলে মনে করি। সেটা সম্ভবত এই কারণে যে ঘোড়া একটি খুব সুন্দর জন্তু ও মানুষের বন্ধুতুল্য। তাছাড়া ঘোড়া ভীষণভাবে রুশীয় নিসর্গের বৈশিষ্টসূচকও বটে।’\nমধ্যযুগের মর্মবিদারক জীবন, মৃত্যু, প্রতিবেশের দুঃখ-কষ্ট ও যাতনা দেখে বিমূঢ় হয়ে একজন আদর্শবাদী তরুণ রুবলেভ যখন চিত্রকর থেকে নির্বাক সন্ন্যাসীতে পরিণত হয় তখন আমরা দেখতে পাই রঙিন ছবির মন্টাজ। কিন্তু সিনেমা শেষের দৃশ্যে রুবলেভ দেখে ছাদ থেকে পড়ে জীবন হারানোর ঝুঁকি নিয়েও একজন ঘণ্টা নির্মাতা একটি চার্চে প্রথমবারের মত ঘণ্টা লাগানোর জন্য আপ্রাণ চেষ্টা করে চলেছে। ঘণ্টা নিয়ে তার কাজের সময়ে দেখানো প্রত্যয় ও আবেগ রুবলেভকে এতদিনের নীরবতা থেকে জাগিয়ে তোলে। তখন সে আবার অনুপ্রাণিত হয়। ফলে মানবিক সৃজনশীলতা, অধ্যাবসায় এবং বিশ্বাসের শক্তি রুবলেভকে তাঁর নির্বাক থাকার শপথ থেকে সরে আসতে বাধ্য করে। বৃষ্টিতে ঘোড়ারা ভিজে চলেছে এমন একটি ইমেজ দিয়ে এই অসাধারণ ছবিটি শেষ হয়। সিনেমাটিতে রুবলেভ চরিত্রে অভিনয় করেছিলেন তাঁর প্রিয় অভিনেতা আনাতোলি সোলোনিৎসিন। যাকে তারকোভস্কির পরের সবগুলো সিনেমাতেই দেখা গেছে। আন্দ্রেই রুবলেভ ১৯৭১ সালয়ে মুক্তি পায়।\nপোলিশ সাইন্সফিকশন লেখক স্তানিশল লেম এর ১৯৬১ সালে প্রকাশিত কল্পবিজ্ঞান\nউপন্যাস সোলারিস অবলম্বনে আন্দ্রেই ১৯৭২ সালে সোলারিস মুভিটি তৈরি করেন। সোলারিস নামক একটি অদ্ভূত গ্রহের চারদিকে আবর্তনরত, মানুষের তৈরি একটি কৃত্রিম উপগ্রহে ঘটতে থাকা অদ্ভূত সব ঘটনাকে কেন্দ্র করে গড়ে ওঠে সিনামাটির কাহিনী। ঘটনা সম্পর্কে জানার জন্য পৃথিবী থেকে একজন মনোবিজ্ঞানী ক্রিস কেলভিনকে (দোনাতাস বানিয়োনিস) সেখানে পাঠানো হয়। এমন মনে হতে থাকে যে সোলারিস গ্রহটি নিজেই একটি বিশাল মস্তিষ্ক। কেলভিন লক্ষ্য করেন, গ্রহটি কৃত্রিম উপগ্রহের অধিবাসীদের অবচেতন মনে প্রবেশ করতে পারছে এবং সেখানে যা যা দেখতে পায় তাকে বাস্তবের মত তার সামনে এনে উপস্থিত করতে পারে। এভাবে একদিন কেলভিন তার মৃত স্ত্রী হারিকে নিজের ক্যাবিনেটে দেখতে পান। হারি পৃথিবীতে থাকা অবস্থায় আত্মহত্যা করেছিল। একসময় স্পেসশিপের বিজ্ঞানীরা হারিকে তাঁর ১০ বছর আগে পৃথিবীতে থাকতে আত্মহত্যা করার কথা এবং সে যে প্রকৃত হারি না তা মনে করাতে সে তরল নাইট্রোজেন খেয়ে আবার আত্মহত্যা করার চেষ্টা চালায়। কিন্তু সেখানে আবারও তার পুনর্জন্ম হয়। তারকোভস্কির “সোলারিস” মুভিটি ব্যাক্তি এবং ব্যাক্তির দহনকে মুখ্য করে তৈরি করা হয়েছে।\nএরপর ১৯৭৩ থেকে ৭৪ পর্যন্ত তিনি দ্য মিরর সিনামাটির শুটিং করেন। সিনামাটি আসলে একটি আত্মজীবনীমূলক সিনামা। এটি যদিও কিছুটা অপ্রচলিত কাঠামোগতভাবে তৈরি করা সিনামাটিতে তিনি তাঁর বাবা আর্সেনি তারকোভস্কির কবিতা অন্তর্ভুক্ত করেছেন। ছবিটি মূলত মার্গারিতা তেরেকোভা, ইগনাট ড্যানিলৎসেভ, আলা ডেমিডোভা, আনাতোলি সোলনিৎসিন, তারকভস্কির স্ত্রী লারিসা তারকোভস্কায়া এবং তার মা মারিয়া বিশনিয়াকোভাকে নিয়ে তৈরি করা হয়েছে। এখানে আমরা নানা আঙ্গিকে একজন মৃত্যু পথযাত্রী কবির অর্থাৎ তার বাবা আর্সেনি তারকোভস্কির স্মৃতিকে উন্মোচন হতে দেখি। যিনি তার জীবনের অত্যন্ত গুরুত্বপূর্ণ অর্থাৎ বিংশ শতাব্দীর রাশিয়ার তুমুল সংঘর্ষপূর্ণ সময়ে তার সন্তান ও সংসারকে ত্যাগ করেছিলেন। দৃশ্যত এই থিমগুলিকে উপস্থাপন করার জন্য সিনামাটিতে বর্তমান সময়ের সাথে শৈশবের স্মৃতি ও স্বপ্নকে নিউজরিয়েল ফুটেজের সাথে সমসাময়িক দৃশ্যগুলির সমন্বিত করার চেষ্টা করা হয়। ছবিটিতে স্বল্প প্রবাহের ইমেজগুলোর গতি হারিয়ে তার সমৃদ্ধ এবং সংকেতিক প্রতীকীর সাথে একাত্ম হয়ে মিশে যেতে দেখি। যা আধুনিকতাবাদী সাহিত্যে চেতনা প্রযুক্তির প্রবাহের সাথে তুলনা করা হয়েছে। মিররে আমরা আসলে অ্যালেক্সেরই শিশু, কিশোর এবং তার চল্লিশ বছর বয়সী জীবনে দেখতে পাই। একিসাথে তার আশেপাশের দুনিয়ার বিষয়-আশয়, চিন্তাভাবনা, আবেগ এবং স্মৃতিগুলির বর্ণনাও এখানে দেখানো হয়। প্রাপ্তবয়স্ক আলেক্সকে শুধুমাত্র অল্পসময়ের জন্য দেখতে পাওয়া যায় কিন্তু বেশিরভাগ দৃশ্যে কথোপকথনের ভঙ্গিতে ভয়েস-ওভার হিসাবে তার উপস্থিতি দেখি। চলচ্চিত্রের গঠনটি প্রচলিত প্লটে না ফেলে এতে নানা স্মৃতি ও স্বপ্নগুলোকে বিছিন্নভাবে দেখতে পাওয়া যায়। সিনামাটি তিনটি ভিন্ন সময় ফ্রেম অর্থাৎ যুদ্ধের আগের ১৯৩৫ সালের শৈশবের স্মৃতি, ১৯৪০ সালের যুদ্ধকালীন সময় এবং যুদ্ধের পরের ১৯৬০/৭০ সালের মধ্যে পরিক্রমণ করতে থাকে। মিররে তারকোভস্কি প্রকৃতপক্ষে নিজের শৈশবের ছবিই আঁকেন। মস্কো থেকে যুদ্ধের সময় গ্রামাঞ্চল এলাকায় ফিরে যাওয়া তার বাবার সংসার ত্যাগ করা, একজন মুদ্রণযন্ত্রের প্রুফ-রিডার হিসেবে তার মার জীবন সংগ্রাম ইত্যাদিকে ঘিরেই মিরর সিনামাটি গড়ে উঠেছে। ছবিতে যুদ্ধ দ্বারা প্রভাবিত একটি শিশুর শৈশবের দুর্দশা চিত্রিত করা হয়েছে। আন্দ্রেই ১৯৬৭ সাল থেকেই ফিল্মটির স্ক্রিপ্ট নিয়ে কাজ শুরু করেছিলেন। তখন স্ক্রিপ্টির শিরোনাম ছিল কনফেশন, হোয়াইট ডে এন্ড অ্যা হোয়াইট, হোয়াইট ডে। সিনামায় কাজ করার সময় তিনি কখনোই অভিনেতা অভিনেত্রীদের সাথে বেশি আলোচনায় যেতেন না। তিনি মনে করতেন সামগ্রিক স্ক্রিপ্ট সম্পর্কে অভিনেতা জেনে গেলেই সে সচেতনভাবে চরিত্রটি অভিনয় করার চেষ্টা চালাবে। উদাহরণস্বরূপ তিনি বলেন, ‘মিরর এর প্রথম দৃশ্যে যখন প্রধান চরিত্রাভিনেত্রী বেড়ার উপর বসে সিগারেট খেতে খেতে স্বামীর জন্য অপেক্ষা করে, আমি চেয়েছিলাম যে অভিনেত্রী মারগারিটা তেরোকোভা যেন চিত্রনাট্যের বিশদ কিছু না জানতে পারে। তার মানে, সে জানেই না যে মানুষটা শেষ পর্যন্ত ফিরবে, নাকি সে চিরকালের জন্য চলে গেছে । এটা করা হয়েছিলো এই উদ্দেশ্যে যে যার চরিত্রে সে অভিনয় করেছে তিনি একদা যেভাবে থাকতেন ঠিক সেইভাবে সে ওই মুহূর্তে থাকবে ভবিষ্যৎ জীবনের ঘটনাবলির কথা না জেনেই। অভিনেত্রীটি যদি জানতো যে তার স্বামী আর কখনই ফিরবে না তাহলে নিঃসন্দেহে সে তার আগাম আশাহত অবস্থাটিকে অভিনয়ের মধ্যে আপনা আপনিই প্রকাশ করে ফেলত এবং না চাইলেও বড় পর্দায় তার হতাশার ভাব কখনো লুকানো যেত না।’ শুরুতে এই ফিল্মটিকে খুব একটা ভালভাবে নেননি সোভিয়েত কর্তৃপক্ষ । সিনামাটির উপর অভিজাততন্ত্রের দায় চাপানো হয়। কর্তৃপক্ষ এটিকে তৃতীয় শ্রেণীর ফিল্ম হিসেবে গন্য করেন এবং শুধুমাত্র তৃতীয় শ্রেণীর সিনামা হলগুলোতে এবং শ্রমিক ক্লাবে দেখানোর অনুমুতি দেন। সোভিয়েত সমাজে সেসময় কোন সিনামা তৃতীয় শ্রেণীর তালিকাভুক্ত হলে সেটি ফিল্মমেকারের জন্য অত্যন্ত দুর্ভাগ্যের কারণ হয়ে দাঁড়াৎ। এবং পরবর্তীতে সেই ফিল্মমেকারের কোন সিনামাতে কেউ আর টাকা লগ্নি করতেন না। ফলে এ সময় কঠিন এক বাস্তবতার মুখোমুখি হতে হয়েছিলো তারকোভস্কিকে এবং সেই সময়টিতেই তিনি দেশের বাইরে গিয়ে সিনামা তৈরি করার কথা ভাবতে থাকেন।\nপ্রখ্যাত সোভিয়েত লেখক স্ক্রুগাৎস্কি ভ্রাতৃদ্বয়ের বিজ্ঞ্যান কল্পকাহিনী ‘রোডসাইড পিকনিক’ অবলম্বনে স্টকার সিনামাটি তৈরি হয়। এই লেখক দুই ভায়ের সাথে তারকোভস্কির দেখা হয় ১৯৭১ সালে। কিন্তু সিনামার শুটিং শুরু হয় ১৯৭৬ সালে। ছবিটিতে সমকালীন কিছু নৈতিক সমস্যাকে তুলে ধরা হয়েছে। মানব জীবনের অর্থ ও উদ্দেশ্য নিয়ে মানুষের যে চিরন্তন দার্শনিক জিজ্ঞাসা সেটার উপর গুরুত্ব দেয়া হয়েছে সিনামাটিতে। সুখের অনুসন্ধ্যানে মানুষ যে ব্যর্থ হতে বাধ্য, তারকোভস্কির উদ্দেশ্য ছিল সে কথাটিকেই স্টকারের মাধ্যমে তুলে ধরা। সিনামাটিতে বাস্তব ও কল্পনা, লিরিকাল ও এপিক, মনোজগৎ ও বাস্তব জগতের মেল বন্ধন দেখানোর প্রয়াস পেয়েছে। কোন একটি শুভ ব্যাপারে বিশ্বাস স্থাপন করে সেই লক্ষে পৌঁছানোর চেষ্টা করাই মূলত স্টকার সিনামাটির মূল বক্তব্য। একটি কাল্পনিক ভবিস্যত সময়ে পারমাণবিক বিস্ফোরণের ফলে পৃথিবীতে একটি বিস্ময়কর অঞ্চলের উদ্ভব ঘটে যেখানে অদ্ভুত অদ্ভুত সব ঘটনা ঘটতে থাকে। মানুষের মাঝে এমন একটি বিশ্বাস আছে যে এখানকার একটি পরিত্যক্ত ভবনের কক্ষে প্রবেশ করলেই মনের সব ইচ্ছে পূর্ণ হয়। জায়গাটিকে জোন নামে ডাকা হয় এবং কক্ষটিকে বলা হয় রুম। এখানে প্রবেশ নিষিদ্ধ। তবে স্টকার নামে পরিচিত কিছু লোক আছে যারা অর্থের বিনিময়ে জোনে নিয়ে জেতে পারে। এমনই একজন স্টকার একজন বিষণ্ণ লেখক যিনি লেখার ইন্সপিরেশন খুঁজে চলেছে তাঁকে এবং একজন প্রোফেসর যিনি নোবেল প্রাইজ পেতে ইচ্ছুক এমন দুজন মানুষকে পথ দেখিয়ে নিষিদ্ধ ধ্বংসস্তূপের ভেতর দিয়ে নিয়ে যায়। কিন্তু সেখানে গিয়ে রুমে ঢোকার আগেই তাদের বিশ্বাস টলে যায়। জোনের অস্তিত্ব সম্পর্কে তাদের মনে প্রশ্ন জাগে। এমনকি স্টকারও সন্দিহান হয়ে ওঠে। তাই তারা জোনে প্রবেশ না করেই ফিরে আসে। চলচ্চিত্রে স্টকার চরিত্রে অভিনয় করেছেন আলেকজান্দার কাইদানোভস্কি। বিশ্বের সেরা ৫০টি সিনামার একটি হিসেবে স্টকারকে ধরা হয়।\nতিনি যুক্তরাজ্য ও সুইডেন ভ্রমণ করেন। সুইডেনে গিয়ে সোভিয়েত ইউনিয়ন কর্তৃপক্ষের তৈরি বেড়াজাল থেকে মুক্তি পেয়ে স্বাধীনভাবে ফিল্ম তৈরি করার কথা ভাবেন। এবং সেখানেই থেকে যাওয়ার সিদ্ধান্ত নেন। ১৯৭৯ এর গ্রীষ্মে অর্থাৎ ১৬ জুলাই তিনি ইটালির রোমে যান। সেখানে তাঁর দীর্ঘদিনের বন্ধু কবি টনিনো গুয়েরার সাথে যৌথভাবে তৈরি করেন ভয়েজ ইন টাইম নামের একটি ডকুমেন্টরি । ১৯৮০ সালে দুবন্ধু মিলে তৈরি করেন নস্টালজিয়া সিনামাটির স্ক্রিপ্ট। ১৯৮২ সালে নস্টালজিয়া ফিল্মটা বানানো শুরু করেন। কিন্তু সামনে এসে হাজির হয় ভীষণ বিপদ। মসফিল্ম কর্তৃপক্ষ আর অর্থলগ্নি করবেন না বলে জানিয়ে দেন। হাল ছাড়েন না তারকোভস্কি। তিনি ইতালির পাবলিক ব্রড কাস্টিং কোম্পানি আরএআই ( রেডিওটেলিভিশন ইতালিয়ানা) এর আর্থিক সহায়তায় ফিল্মের কাজ শেষ করেন। পরে এটি কান ফিল্ম ফেস্টিভ্যালে প্রদর্শিত হয় এবং সেখানে এটি ফিপ্রেস্কি প্রাইজ এবং প্রাইজ অব দ্য ইকুমিনিক্যাল জুরি জিতে নেয়। রোবের ব্রেসোর সঙ্গে গ্র্যান্ড প্রিন্স স্পেশাল জুরি প্রাইজটিও জিতে নেন। একজন রুশ লেখক ও প্রোফেসর আন্দ্রেই গোরচেকভ রাশিয়ার একটি বিশ্ববিদ্যালয়ে ইতালির রেনেসাঁ স্থাপত্যের ইতিহাস পড়ান অথচ তিনি কখনো ইতালিতে যাননি। একসময় গবেষণার জন্য তিনি ইতালিতে যাওয়ার মনঃস্থির করেন। একজন দোভাষীকে সঙ্গে নিয়ে তিনি ইতালির নানা প্রাসাদ ও স্মৃতিসৌধ দেখা শুরু করলে তাঁর নিজের সমস্ত জ্ঞ্যান, গবেষণা ও পড়াশোনা সবকিছুই তাঁর কাছে একসময় নিরর্থক, মৃত ও শূন্য মনে হতে থাকে। তাঁর মনে হতে থাকে যে যারা এইসব স্মৃতিসৌধ, প্রাসাদ গড়ে তুলেছেন বা কল্পনা করেছেন তাদের আত্মা, হৃদয় এখানেই রয়ে গেছে, তারা সবকিছু বুঝতে পারেন, অবলোকন করতে পারেন। তিনি উপলব্ধি করেন শুধুমাত্র বইপত্র, পুঁথি পড়ে এতদিন তিনি যা কিছু ছাত্রছাত্রীদের শিখিয়েছেন তা আসলে কখনো পূর্ণত্বে পৌঁছাতে পারেনি। আসলে এইসব অভিজ্ঞতা, অনুভূতি সবই উপলব্ধির ব্যাপার, এগুলো কোন ক্লাসঘরে ছাপানো বইয়ের মাধ্যমে প্রকাশ করা সম্ভব নয়। তিনি বুঝতে পারেন না, দেশগুলোর মধ্যে এতসব দেয়ালের কারণটা কি? সেইসব কৃত্রিম রীতিনীতিসমূহ যা মানুষকে অপরের থেকে আলাদা করে দেয় সেগুলোকে তিনি গ্রহন করেন না। আর এগুলোই তার আতঙ্কগ্রস্ত যন্ত্রণাকে উসকে দেয়। দুনিয়াদারি সম্পর্কে তার এই অপাপবিদ্ধ দৃষ্টি এবং দেশ ছেড়ে আসার বাস্তব অবস্থার সংঘাতের মধ্যে একদিন ডোমেনিকো নামের একজনের সাথে তার পরিচয় ও বন্ধুত্ব গড়ে ওঠে। লোকটি প্রকৃতপক্ষে মানসিকভাবে বিপর্যস্ত ও বিষণ্ণ একটি মানুষ যিনি সাত বছর ধরে তাঁর স্ত্রী-সন্তানকে পৃথিবীর খারাপ সংস্পর্শ থেকে বাঁচানোর জন্য গৃহবন্দী করে রেখেছেন। তিনি বিশ্বাস করেন যে একটি জলন্ত মোমবাতি হাতে নিয়ে মিনারেল পুলের বা খনিজ পুকুরের একপাশ থেকে অন্যপাশ পর্যন্ত হেঁটে যেতে পারলে এই পৃথিবীকে ধ্বংসের হাত থেকে রক্ষা করা সম্ভব হবে। ডোমেনিকো তাঁর এই স্বপ্নটি পূরণ করার দায়িত্ব সে গোরচেভকে দেয়। গোরচেভ একসময় বিশ্বাস করতে থাকে যে তাঁর ভেতর ডোমেনিকো প্রবেশ করেছে ফলে সে একাধিক চেষ্টার পর জ্বলন্ত মোমবাতিটি পুকুরের অপর প্রান্তের একটি দেয়ালে প্রতিষ্ঠাপন করে মৃত্যুর মুখে ঢলে পড়ে। তারকোভস্কি নস্টালজিয়া সিনামাটিতে শুধুমাত্র একজন ব্যক্তির ব্যক্তিগত আবেগকে তুলে ধরতে চাননি বরং এটিকে তিনি একটি রোগ বা এমন একটি অসুস্থতা হিসেবে দেখিয়েছেন যা মানুষের আত্মার শক্তি, কাজ করার ক্ষমতা, বেঁচে থাকার আনন্দকে নিঃশেষ করে দেয়। তিনি বলেন, ‘ একটি কাহিনীর অবয়বে সমস্যাটির মুখোমুখি দাঁড়িয়ে, ইতালিতে আসা একজন সোভিয়েত বুদ্ধিজীবীর মধ্যে, আমি এই নস্টালজিয়ার ধরণ ও প্রবনতাকে খুঁটিয়ে লক্ষ করতে চেয়েছি।’ নস্টালজিয়া কি ? এই প্রশ্নের উত্তর দিতে গিয়ে তারকোভস্কি বলেছিলেন, “নিছক অতীত সম্পর্কে শোকাচ্ছন্নতাই নস্টালজিয়া নয়। নিজের অন্তরের প্রতিভাকে গণ্য না করে, তাকে ঠিকভাবে সাজিয়ে না তুলে ব্যবহার না করে এবং এইভাবে নিজের কর্তব্যে ফাঁকি দিয়ে যে সময়কে বয়ে যেতে দিয়েছে তার জন্য বিষাদের অনুভূতিই নস্টালজিয়া।”\n১৯৮৪ সালের বেশিরভাগ সময় তিনি কাটান সেক্রিফাইস ফিল্মটির প্রস্তুতির কাজে। ইতালিতে এক সংবাদ সম্মেলনে তিনি আর কখনো সোভিয়েত ইউনিয়নে ফিরবেন না বলে ঘোষণা দেন। নিজ দেশে স্বাধীনভাবে কাজ করতে না পারার কষ্ট থেকে তিনি মুক্তি চেয়েছিলেন। সিনেমার জন্য সর্বচ্চো আত্মত্যাগেও তিনি পিছুপা হননি কখনো। স্টকার চলচ্চিত্র করার সময় ক্যান্সারের ঝুঁকি নিয়েই পরিত্যাক্ত পারমাণবিক রিঅ্যাক্টরের কাছে শুটিং চালিয়ে গেছেন। ধারণা করা হয় এরই ফলশ্রুতিতে স্বাধীনভাবে ফিল্ম তৈরি করে সারা পৃথিবীতে ছড়িয়ে দেওয়ার স্বপ্নে বিভোর হয়ে থাকা মানুষটির ১৯৮৫ সালে লাং ক্যান্সার ধরা পড়ে। অবশ্য এতো কিছুর পরেও তিনি ৮৫ সাল পুরোটাই সুইডেনে ছিলেন এবং দ্য স্যাক্রিফাইস সিনামার কাজ চালিয়ে যান। সিনামাটিতে আমরা মানুষিকভাবে যন্ত্রণাক্লিষ্ট অ্যালেকজান্ডার নামের একজন মানুষকে দেখি যিনি পারমাণবিক বিপর্যয়ের হাত থেকে পৃথিবীকে বাঁচাতে তাঁর সবকিছু আত্মত্যাগে প্রস্তুত। তিনি মনে করেন যা কিছু তাঁর প্রিয় অর্থাৎ তাঁর বাড়ি, এমনকি তাঁর সন্তান লিটিল ম্যান তাঁকেও তিনি এই পৃথিবীকে বাঁচানোর জন্য স্যাক্রিফাইস করতে রাজি। ফলে একদিন তিনি তাঁর পরিবারের সবাইকে বাইরে বেড়াতে যেতে উদ্বুদ্ধ করেন এবং সমুদ্রের পাশে অবস্থিত নিজের অত্যন্ত প্রিয় বাড়িতিতে আগুন ধরিয়ে দেন। অ্যালেকজান্ডার ঈশ্বরে বিশ্বাসী নন অথচ আমরা দেখতে পাই আকস্মিক এক দুর্বিপাকের ঘোষণায় তাঁর জীবনে চরম দুর্দশা ঘনিয়ে আসে। তখন সে তাঁর শেষ আশ্রয় হিসেবে ভাগ্যবানকেই আঁকড়ে ধরে এবং ঈশ্বরের সন্তুষ্টির জন্য তাঁর নিজের সবচেয়ে প্রিয় বস্তু উৎসর্গ করেন।\nস্যাক্রিফাইস সিনামাটির শুটিং শেষ হওয়ার পর ৮৬ সালের জানুয়ারিতে। এরপর তিনি প্যারিসের একটি হাসপাতালে চিকিৎসার জন্য ভর্তি হন। নানাবিধ ঝামেলার অবসান ঘটিয়ে অবশেষে ছেলে আন্দ্রিয়ুস্কা সোভিয়েত ইউনিয়ন থেকে ছাড়া পেয়ে এসময় বাবার কাছে আসে। তারকোভস্কির হাসপাতালে চিকিৎসারত অবস্থায় ১৯৮৬ সালের ৯ মে মুক্তি পায় দ্য স্যাক্রিফাইস ছবিটি। এটিও কান চলচ্চিত্র ফেস্টিভ্যালে জিতে নেয় গ্রান্ড প্রিন্স স্পেশাল জুরি প্রাইজ, ফিপ্রেস্কি প্রাইজ, এবং প্রাইজ অব দ্য ইকুমেনিক্যাল জুরি। বাবার অসুস্থতার কারণে ছেলে বাবার হয়ে পুরষ্কারগুলো গ্রহণ করেন। ১৯৮৬ সালের ২৯ ডিসেম্বর প্যারিসের একটি হাসপাতালে আন্দ্রেই তারকোভস্কি মৃত্যুবরণ করেন। ১৯৮৭ সালের ৩ জানুয়ারি ফ্রান্সের রাশিয়ান সেমেন্ট্রি সেন্ট জেনেভিয়েভ-দেসবোয়ারে সমাধিস্থ করা হয় তাঁকে।\nএপিটাফে লেখা হয় ‘দেবদূতের দেখা পেয়েছিলেন এই মানুষটি’।\nPrevious Postএখন একটা কিছু না করলে আর নয়\nNext Postনভেরা হোসেনের গল্প: আলাউদ্দিন রোডের সেই মেয়েটি


টাঙ্গাইলের শ্রমিক লীগ নেতা রেজাউলের চিকিৎসাধীন অবস্থায় মৃত্যু টাঙ্গাইলের শ্রমিক লীগ নেতা রেজাউলের চিকিৎসাধীন অবস্থায় মৃত্যু – Ekotar Kantho\nটাঙ্গাইলের শ্রমিক লীগ নেতা রেজাউলের চিকিৎসাধীন অবস্থায় মৃত্যু\n২৪ নভেম্বর ২০২১, ০৮:৫৩ | ৬৭৪৪ বার পঠিত\nনিহত শ্রমিক লীগ নেতা রেজাউল ইসলাম রেজা\nএকতার কণ্ঠঃ টাঙ্গাইলে সন্ত্রাসী হামলায় গুরুতর আহত জেলা শ্রমিক লীগ নেতা রেজাউল ইসলাম রেজা(৩৮) বুধবার(২৪ নভেম্বর) বিকেলে সাভারের এনাম মেডিকেল কলেজ হাসপাতালে আইসিইউতে চিকিৎসাধীন অবস্থায় মৃত্যুবরণ করেছেন। (ইন্না লিল্লাহি ওয়া ইন্না ইলাইহি রাজিউন)। টাঙ্গাইল জেনারেল হাসপাতালের আরএমও ডা. সজিব মৃত্যুর বিষয়টি নিশ্চিত করেছেন।\nনিহত রেজা শহরের দেওলা এলাকার মো. আজাদ আলমগীরের ছেলে। শ্রমিক লীগের রাজনীতিতে আসার পূর্বে রেজা জেলা ছাত্রলীগের সহ-সভাপতি ছিলেন।\nপ্রসঙ্গত, রবিবার(২১ নভেম্বর) রাত ৯টার দিকে শহরের নতুন বাস টার্মিনাল এলাকায় রেজাউল ইসলামের উপর একদল সন্ত্রাসী হামলা চালায়। তারা রেজাউলের হাত, পা, মেরুদন্ডসহ শরীরের বিভিন্ন স্থানে কুপিয়ে গুরুতর জখম করে। স্থানীয়রা তাকে উদ্ধার করে প্রথমে টাঙ্গাইল জেনারেল হাসপাতালে নিয়ে যায়। সেখানে প্রাথমিক চিকিৎসা দেওয়ার পর উন্নত চিকিৎসার জন্য সাভারে অবস্থিত এনাম মেডিকেল কলেজ হাসপাতালে ভর্তি করা হয়। সোমবার (২২ নভেম্বর) সন্ধ্যায় তার অবস্থার আরো অবনতি হলে তাকে লাইফ সাপোর্টে নেওয়া হয়।\nরেজাউলের মৃত্যুর খবরে তার এলাকায় শোকের পবিবেশ বিরাজ করছে।\nরেজাউলের খালাতো ভাই জুয়েল রানা বলেন, রাতে লাশ টাঙ্গাইলে আনা হবে। বৃহস্পতিবার দাফন ও আইনগত ব্যবস্থায় যাবেন।\nটাঙ্গাইল সদর থানার ভারপ্রাপ্ত কর্মকর্তা (ওসি) মীর মোশারফ হোসেন বলেন এ ঘটনায় বুধবার সন্ধ্যা পর্যন্ত কেউ মামলা করে নি। তবে হামলাকারীদের গ্রেপ্তারের চেষ্টা চলছে ।\nরেজাউলের মৃত্যুতে বাংলাদেশ আওয়ামী স্বেচ্ছাসেবক লীগের কেন্দ্রিয় কমিটির সভাপতি নির্মল রঞ্জন গুহ ও সাধারন সম্পাদক আফজালুর রহমান বাবু এক প্রেস বিজ্ঞপ্তিতে তীব্র নিন্দা ও প্রতিবাদ জানিয়েছেন। তারা তার খুনিকে অবিলম্বে আইনের আওয়াতায় এনে বিচারের দাবী জানান।\nটাঙ্গাইলের শ্রমিক লীগ নেতা রেজাউলের চিকিৎসাধীন অবস্থায় মৃত্যু । একতার কণ্ঠঃ টাঙ্গাইলে সন্ত্রাসী হামলায় গুরুতর আহত জেলা শ্রমিক লীগ নেতা রেজাউল ইসলাম রেজা(৩৮) বুধবার(২৪ নভেম্বর) বিকেলে সাভারের এনাম মেডিকেল কলেজ হাসপাতালে আইসিইউতে চিকিৎসাধীন অবস্থায় মৃত্যুবরণ করেছেন। (ইন্না লিল্লাহি ওয়া ইন্না ইলাইহি রাজিউন)। টাঙ্গাইল জেনারেল হাসপাতালের আরএমও ডা. সজিব মৃত্যুর বিষয়টি নিশ্চিত করেছেন। নিহত রেজা শহরের দেওলা এলাকার মো. আজাদ আলমগীরের ছেলে। শ্রমিক লীগের রাজনীতিতে আসার পূর্বে রেজা জেলা ছাত্রলীগের সহ-সভাপতি ছিলেন। প্রসঙ্গত, রবিবার(২১ নভেম্বর) রাত ৯টার দিকে শহরের নতুন বাস টার্মিনাল এলাকায় রেজাউল ইসলামের উপর একদল সন্ত্রাসী হামলা চালায়। তারা রেজাউলের হাত, পা, মেরুদন্ডসহ শরীরের বিভিন্ন স্থানে কুপিয়ে গুরুতর জখম করে। স্থানীয়রা তাকে উদ্ধার করে প্রথমে টাঙ্গাইল জেনারেল হাসপাতালে নিয়ে যায়। সেখানে প্রাথমিক চিকিৎসা দেওয়ার পর উন্নত চিকিৎসার জন্য সাভারে অবস্থিত এনাম মেডিকেল কলেজ হাসপাতালে ভর্তি করা হয়। সোমবার (২২ নভেম্বর) সন্ধ্যায় তার অবস্থার আরো অবনতি হলে তাকে লাইফ সাপোর্টে নেওয়া হয়। রেজাউলের মৃত্যুর খবরে তার এলাকায় শোকের পবিবেশ বিরাজ করছে। রেজাউলের খালাতো ভাই জুয়েল রানা বলেন, রাতে লাশ টাঙ্গাইলে আনা হবে। বৃহস্পতিবার দাফন ও আইনগত ব্যবস্থায় যাবেন। টাঙ্গাইল সদর থানার ভারপ্রাপ্ত কর্মকর্তা (ওসি) মীর মোশারফ হোসেন বলেন এ ঘটনায় বুধবার সন্ধ্যা পর্যন্ত কেউ মামলা করে নি। তবে হামলাকারীদের গ্রেপ্তারের চেষ্টা চলছে । রেজাউলের মৃত্যুতে বাংলাদেশ আওয়ামী স্বেচ্ছাসেবক লীগের কেন্দ্রিয় কমিটির সভাপতি নির্মল রঞ্জন গুহ ও সাধারন সম্পাদক আফজালুর রহমান বাবু এক প্রেস বিজ্ঞপ্তিতে তীব্র নিন্দা ও প্রতিবাদ জানিয়েছেন। তারা তার খুনিকে অবিলম্বে আইনের আওয়াতায় এনে বিচারের দাবী জানান।


স্বাস্থ্য – Women's World 24\nপৃথিবীর সকল মানুষ জীবনের কোন না কোন সময় অম্লতা বা অ্যাসিডের প্রতিপ্রবাহতে ভুগেছেন।কিছু ক্ষেত্রে, অনেকের এই সমস্যা প্রতিদিনের। এমনকি অনেকে এই সমস্যার সাথে প্রতিদিন লড়াই করে।অতিরিক্ত খাবার গ্রহণ, মসলাযুক্ত খাবার, মদ অথবা ক্যাফেইন জাতীয় খাবার গ্রহনের ফলে এই অম্লতার সৃষ্টি হয়। এতে অনেক সময় বুকে জ্বালা-পোড়ার সৃষ্টি হয়। বিভিন্ন ডাক্তারি ঔষধ থাকলেও এ থেকে সম্পূর্ণ মুক্তি পাওয়া যায় না। তাই ...\nভাত খাওয়ার পর এই ৭ টি কাজ আপনার মরন ডেকে আনতে পারে, কাজগুলো কি কি…জানুন এবং পরিত্যাগ করুন – ১) ধুমপান করবেন না । করছেন তো মরছেন । আপনি সারাদিনে অনেকগুলো সিগারেট খেলেও যতটুকু না ক্ষতি করবে, তার চাইতে অনেক বেশী ক্ষতি করবে যদি ভাত খাবার পর একটা খান । ভাত খাবার পর একটা সিগারেট খাওয়া আর সার্বিকভাবে দশটা সিগারেট ...\n‘পানির অপর নাম জীবন’। জীবন বাঁচানোর পাশাপাশি রোগ প্রতিরোধ, এমনকি ত্বকের যত্নেও পানির ভূমিকা রয়েছে। আবার এই পানিরই অপর নাম ‘মরণ’ বললে ভুল হবে না। পানি তখনই উপকারী, যখন আপনি নিয়ম মেনে বিশুদ্ধ পানি পান করবেন। সবকিছুরই নিয়ম রয়েছে। পানিও ব্যতিক্রম নয়। পানি যে কোনো সময় পান করা গেলেও, খাবারের সময় পানি পানের ক্ষেত্রে নিয়ম পালন করাটা জরুরি। অন্যথায় জীবন ...\nমাত্র ৪ দিন খালি পেটে কিশমিশের পানি খান, কেন খাবেন জানলে এখনই খাওয়া শুরু করবেন- রক্তস্বল্পতায় কিশমিশ যে উপকারী, সেটা অনেকেই জানেন। কারণ, কিশমিশ শরীরে নতুন রক্ত তৈরি করে। কিন্তু, এটা জানা আছে কি, আপনার লিভার বা যকৃত্ পরিষ্কার করতেও কিশমিশের জুরি নেই? হ্যাঁ, নিয়মিত কিশমিশের পানি লিভার সাফ হয়। গবেষণায় দেখা গিয়েছে, কিশমিশের পানি খেলে লিভারে জৈব রাসায়নিক প্রক্রিয়া ...\nবিজ্ঞান থেমে নেই। প্রতিনিয়ত সে চেষ্টা চালাচ্ছে নানা অজানা বিষয়েকে জেনে আমাদের সামনে তুলে ধরার। আর সেই কাজটি করতে গিয়ে এমন কিছু বিষয় জানা গেছে যা বাস্তবিকই চমকপ্রদ। একাধিক গবেষণার পর জানা গেছে বিশেষ কিছু খাবারের সঙ্গে ছেলে সন্তান হওয়ার সরাসরি যোগ রেয়েছে। অর্থাৎ গর্ভাবস্থায় এই খাবারগুলি খেয়ে গেলে বিজ্ঞান বলছে ছেলে সন্তান হবেই হবে! এই খাবারগুলি শরীরে এমন কিছু ...\nমধু-দারুচিনি এক সাথে খেলে কী হয়? জানলে আজ থেকেই খাওয়া শুরু করবেন\nমধু-দারুচিনির জাদুকরী মিশ্রন মধু এবং দারুচিনি দুটোই আমাদের দৈনন্দিন জীবনের বেশ পরিচিত নাম। দুটোই ঔষধি গুনাগুনের জন্য প্রাচীনকাল থেকেই ব্যবহৃত হয়ে আসছে। ঠান্ডা-সর্দি থেকে শুরু করে হৃদপিণ্ডের নানা সমস্যার সমাধান করে মধু এবং দারুচিনি দুটোই। এই দুটি অসাধারণ প্রাকৃতিক ঔষধের গুণাবলী বলে শেষ করা যায় না। মাথায় টাক পড়ে যাচ্ছে? কোলেস্টোরল বাড়ছে নিয়ন্ত্রণহীন ভাবে? কোনো চিন্তা নেই সম্পূর্ণ পার্শ্ব প্রতিক্রিয়াবিহীন ...\nটানা ৩০ দিন আদা খেলে কি হয়? জানলে সত্যি অবাক হবেন।\nশারীরিক নানা সমস্যায় আদা খাওয়ার বিষয়টি সমস্যা থেকে মুক্তি দিতে পারে বেশ দ্রুত। এমনকি নিয়মিত আদা খাওয়ার অভ্যাস মুক্তি দিতে পারে মারাত্মক বেশ কিছু রোগ থেকে। নিয়মিত আদা খাওয়ার অভ্যাস করেই দেখুন না, শারীরিক অনেক সমস্যার সমাধান পাবেন। আর এজন্যই আদার গুণাগুণ এবং শারীরিক সমস্যা নিরাময়ে আদার ব্যবহার সকলেরই জেনে রাখা অত্যন্ত জরুরী। ৩০ দিন একটানা আদা খেলে আপনার দেহের ...\nপানির অপর নাম জীবন। তাই পানি ছাড়া বেঁচে থাকাটা প্রায় অসম্ভব।আমাদের শরীরে প্রায় তিন ভাগের দুই ভাগই পানি। সুস্থভাবে বেঁচে থাকতে তাই পানি পানের বিকল্প নেই। কিন্তু কতটুকু পানি পান করব সারা দিনে? কখন বেশি আর কখন কম পানি পান করা উচিত? পর্যাপ্ত পানি পানের যেমন সুফল আছে, তেমনি অপর্যাপ্ত পানি পানের কারণে পড়তে হয় নানা সমস্যায়। কিন্তু আপনাদের কি ...\nরক্তের গ্রুপেই লুকিয়ে আছে হৃদরোগের ‘ভাইরাস’!\nআপনার ব্লাড গ্রুপ কি ‘এ’, ‘বি’ অথবা ‘এবি’? উত্তরটা না হলে চিন্তার কোনো কারণ নেই। কিন্তু উত্তরটা যদি হ্যাঁ হয়ে থাকে, তাহলে আপনাকে একটু ভাবতে হবে। সাম্প্রতিক গবেষণায় উঠে এসেছে এক চাঞ্চল্যকর তথ্য। সমীক্ষা বলছে, যাদের ‘এ’, ‘বি’ অথবা ‘এবি’ গ্রুপ, তাদের হৃদরোগে আক্রান্ত হওয়ার সম্ভাবনা অনেকটাই বেশি। সম্প্রতি নেদারল্যান্ডসের ‘ইউনির্ভাসিটি মেডিক্যাল সেন্টার গ্রগিনগেন’ ১০ লাখের উপর বেশি সংখ্যক মানুষের ...


প্রকাশের সময় : February 24, 2019, 5:36 AM\nআপডেট সময় : February 24, 2019 at 5:36 am\nডেস্ক রিপোর্ট : একাদশ জাতীয় সংসদ নির্বাচনে ফল বিপর্যয়ের পর এখনও হতাশা কাটেনি বিএনপির তৃণমূল নেতাকর্মীদের। নির্বাচন ও কর্মসূচি নিয়ে কেন্দ্রের সিদ্ধান্তের ব্যপারে তাদের মধ্যে নানা প্রশ্ন ঘুরপাক খাচ্ছে। কেন নির্বাচনে অংশ নেয়া হল, সব পরিকল্পনা ভেস্তে গেল, ফল প্রত্যাখ্যানের পর কঠোর কোনো কর্মসূচি ঘোষণা হয়নি- এসব নিয়ে তৃণমূলে চলছে বিচার-বিশ্লেষণ। তবে দলের চেয়ারপারসন খালেদা জিয়ার মুক্তির দাবিতে জোরালো আন্দোলন কর্মসূচি না দেয়ায় জাতীয় ঐক্যফ্রন্টের শীর্ষ নেতাদের দোষারোপ করছেন তৃণমূল নেতারা; যা নিয়ে শুক্রবার অনুষ্ঠিত গণশুনানিতে প্রকাশ্যে কথা বলেন ধানের শীষের প্রার্থীরা। তারা অবিলম্বে খালেদা জিয়ার মুক্তির দাবিতে কঠোর কর্মসূচির দাবি জানান।\nএ বিষয়ে জানতে চাইলে একাদশ জাতীয় সংসদ নির্বাচন পরিচালনা কমিটির সদস্য সচিব ও বিএনপির সিনিয়র যুগ্ম মহাসচিব রুহুল কবির রিজভী যুগান্তরকে বলেন, নির্বাচন কেমন হয়েছে, ভোট ডাকাতি কিভাবে হয়েছে- দেশবাসীসহ বহির্বিশ্ব সবাই দেখেছে। ভোটের আগের দিন রাতে ভোট দেয়া হয়েছে। আমরা নির্বাচন প্রত্যাখ্যান করে নতুন নির্বাচনের দাবি জানিয়েছি, কর্মসূচিও পালন করেছি। তিনি বলেন, দলের চেয়ারপারসন খালেদা জিয়াকে সম্পূর্ণ অন্যায়ভাবে কারাগারে আটকে রাখা হয়েছে। তার মুক্তির দাবিতে শিগগিরই ফের কর্মসূচি দেয়া হবে।\nশুক্রবার ভোটে ‘অনিয়মের’ বিষয়ে জাতীয় ঐক্যফ্রন্ট ধানের শীষের প্রার্থীদের নিয়ে গণশুনানির আয়োজন করে। তবে গণশুনানিতে অধিকাংশ প্রার্থীই নির্বাচনের কৌশল নিয়ে বিএনপি ও ঐক্যফ্রন্টের শীর্ষ নেতাদের ব্যর্থতার কথা তুলে ধরেন। শেরপুর-৩ আসনের প্রার্থী মাহমুদুল হক রুবেল বলেন, নির্বাচন নিয়ে তৃণমূলের নেতাকর্মীদের কাছ থেকে আমাদের নানা প্রশ্ন শুনতে হচ্ছে। নির্বাচনের সময় কেন্দ্র থেকে যে নির্দেশগুলো এসেছে- ১০ ডিসেম্বরের পরে কোনো নেতাকর্মী গ্রেফতার হবে না, সুন্দরভাবে প্রচারণা চালাতে পারব। ১০ তারিখ শেষ হল, নির্দেশ এলো সেনাবাহিনী নামলে আমরা নির্বাচন করতে পারব। তারপর কেন্দ্র থেকে জানানো হল ৩০ ডিসেম্বর সুন্দরভাবে ভোট হবে। কেন্দ্রের নির্দেশগুলোর পরিপ্রেক্ষিতে আমরা তৃণমূল নেতাকর্মীদের আশ্বস্ত করেছিলাম। কিন্তু অত্যন্ত দুঃখের বিষয় যে, আমরা নির্বাকদৃষ্টিতে দেখলাম কেন্দ্র যা বলছে তার বিপরীত কর্মকাণ্ড মাঠে দেখছি। আমরা আশা করেছিলাম, কেন্দ্র জেলাওয়ারি না হলেও তিনশ’ প্রার্থী নিয়ে নির্বাচন কমিশনের সামনে এক ঘণ্টার অনশন কর্মসূচি দেবে। তা করা হলে দেশবাসী এবং সারা বিশ্ব বিষয়টি দেখত। তাও হল না। ঢাকায় সমাবেশ করার ঘোষণা দিয়ে তা থেকে সরে আসা হল।\nতিনি বলেন, আমরা যে ন্যূনতম প্রতিবাদ করলাম না, ন্যূনতম কোনো প্রতীকী প্রতিবাদও করলাম না- এটা আমাদের তৃণমূলের সব নেতাকর্মীরই প্রশ্ন। তাদের জিজ্ঞাসা, ভোটের আগের দিন ২৯ ডিসেম্বরের রাতের ঘটনা সম্পর্কে কেন্দ্রের কেউই কি অবগত ছিলেন না? গণভবনের সংলাপে যে সাত দফা দেয়া হয়েছিল তার একটিও বাস্তবায়ন করা হয়নি। তারপরও কেন প্রধানমন্ত্রীকে এত বিশ্বাস করেছেন বিএনপির কেন্দ্র ও ঐক্যফ্রন্টের নেতারা- তা তৃণমূলের প্রশ্ন।\nনোয়াখালী-২ আসনের প্রার্থী জয়নাল আবদিন ফারুক বলেন, সরকারপ্রধানের সঙ্গে ঐক্যফ্রন্টে সংলাপের পরও যখন খালেদা জিয়ার জামিন হল না। নেতাকর্মীদের ওপর ‘হামলা-মামলা’ নিয়ে ইসির কাছে নালিশ জানিয়েও যখন সাড়া মিলল না। ২৭ ডিসেম্বর ঐক্যফ্রন্ট যখন ঢাকায় জনসভা করার অনুমতি পেল না, তখন ড. কামাল হোসেনের ‘শেষ পর্যন্ত ভোটে থাকার’ নীতি কতটা সঠিক ছিল? তখনই আপনাদের বোঝা উচিত ছিল আওয়ামী লীগের কৌশলের কাছে আপনারা পরাজিত হয়েছেন। যদি সেদিন ড. কামাল বলতেন, ২৭ তারিখে ঢাকা শহরে জনসভার অনুমতি না দিলে আমি নির্বাচনে যাব না- তাহলেও তা হতো সঠিক সিদ্ধান্ত।\nএ সময় মির্জা ফখরুলকে উদ্দেশ করে ফারুক বলেন, আর সহ্য হচ্ছে না। অনেকে বলে ঢাকা মহানগর (কমিটি) আছে কিনা। আমি বিশ্বাস করি সবই আছে, পরিচালনার লোকও আছে; বিড়ালের গলায় ঘণ্টা বাঁধবে কে- সেটা আগে নিজেরাই ঠিক করুন।\nজাতীয় ঐক্যফ্রন্ট গঠনের নেপথ্যে বড় ভূমিকা ছিল বিএনপি চেয়ারপারসনের উপদেষ্টা মনিরুল হক চৌধুরীর। পরে তিনি ফ্রন্টের প্রথম প্রধান সমন্বয়কের দায়িত্বেও ছিলেন। গণশুনানিতে তিনিও নির্বাচন ইস্যুতে শীর্ষ নেতাদের ব্যাপক সমালোচনা করেন। তিনি বলেন, আমাদের প্রতি জনসমর্থন ছিল শতভাগ। কিন্তু কেন্দ্রীয় নেতারা কিছু করতে পারেননি কেন, তা জানা দরকার। তার জন্য আরেকটি গণশুনানি বা সমাবেশ দরকার। ঐক্যফ্রন্টের শীর্ষ নেতাদের কাছে জানতে চাই- কেন পারলাম না কিছু করতে? এ বিষয়ে একটি জবাবদিহি দরকার বলে মনে করি।\nসূত্র জানায়, নির্বাচনে অংশ নেয়ার ব্যাপারে বিএনপির নীতিনির্ধারণী পর্যায়েও পক্ষে-বিপক্ষে মত ছিল। স্থায়ী কমিটির তিনজন সদস্য নির্বাচনে যাওয়ার বিপক্ষে ছিলেন। পরে নির্বাচনে যাওয়ার পক্ষে বিএনপির হাইকমান্ড সিদ্ধান্ত দিলে তারাও তা মেনে নেন। তবে নির্বাচনে ফল বিপর্যয়ের পর ঐক্যফ্রন্ট নিয়ে বিএনপিতে এখন দুটি পক্ষ তৈরি হয়েছে। বিএনপি থেকে তিনজন স্টিয়ারিং কমিটির সদস্যের মধ্যে দু’জন ড. খন্দকার মোশাররফ হোসেন ও ব্যারিস্টার মওদুদ আহমদ ঐক্যফ্রন্ট নিয়ে প্রশ্ন তুলেন।\nএমনকি ফ্রন্টের কোনো বৈঠকেও যোগ দিতে অনীহা প্রকাশ করেন তারা। পরে দলের হাইকমান্ডের নির্দেশে তাদের পরিবর্তে স্থায়ী কমিটির সদস্য গয়েশ্বর চন্দ্র রায় ও ড. আবদুল মঈন খানকে স্টিয়ারিং কমিটিতে অন্তর্ভুক্ত করা হয়। এরপর থেকে ঐক্যফ্রন্টের কোনো বৈঠক কিংবা কর্মসূচিতে খন্দকার মোশাররফ ও ব্যারিস্টার মওদুদকে অংশ নিতে দেখা যায়নি। সর্বশেষ ঐক্যফ্রন্ট আয়োজিত গণশুনানিতে মির্জা ফখরুল ইসলাম আলমগীর ও ড. আবদুল মঈন খান ছাড়া কোনো স্থায়ী কমিটির সদস্যই অংশ নেননি। সেখানে ছিলেন না ভাইস চেয়ারম্যান মেজর (অব.) হাফিজউদ্দিন আহমেদ, বরকতউল্লাহ বুলু, মো. শাহজাহান, যুগ্ম মহাসচিব মজিবর রহমান সরোয়ারসহ অনেক সিনিয়র নেতা, যারা নির্বাচনে প্রার্থী ছিলেন।\nবিএনপির কেন্দ্রীয় সহ-সাংগঠনিক সম্পাদক ও বরিশাল জেলা উত্তরের সাধারণ সম্পাদক আকন কুদ্দুসুর রহমান যুগান্তরকে বলেন, ঐক্যফ্রন্টের কর্মকাণ্ডে এখন আমরা কেউ আস্থা রাখতে পারছি না। আমার বিশ্বাস কেন্দ্রীয় অধিকাংশ নেতারও একই মত। কারণ নির্বাচনে অংশ নেয়ার বিষয়ে ঐক্যফ্রন্টেরই ভূমিকা ছিল। শীর্ষ নেতাদের কাছে নির্বাচনের বিষয়ে যে তথ্য ছিল, তা কোনোটিই সঠিক হয়নি। তাহলে কারা নেতাদের বিভ্রান্ত করল, কাদের স্বার্থে নির্বাচনে অংশ নিল ঐক্যফ্রন্ট, তা নিয়ে এখন প্রশ্ন সবার।\nতিনি বলেন, আমাদের নেত্রী খালেদা জিয়াকে এখনও মুক্ত করা যায়নি। আইনি প্রক্রিয়ায় তার মুক্তি সম্ভব নয়, যা কেন্দ্রীয় নেতারা বারবার বলেছেন। তাই আমরা বিশ্বাস করি, বড় ধরনের আন্দোলন করা গেলে ম্যাডামকে মুক্ত করা যেত।\nশুক্রবার গণশুনানিতেও বিএনপির প্রার্থীরা খালেদা জিয়ার মুক্তির দাবিতে কর্মসূচি না দেয়ায় ক্ষোভ প্রকাশ করেন। অধিকাংশ প্রার্থীই বিএনপি চেয়ারপারসন খালেদা জিয়ার মুক্তিই এখন প্রধান এজেন্ডা হওয়া উচিত বলে মত দেন। তারা বলেন, খালেদা জিয়ার মুক্তি ছাড়া কিছুই সম্ভব হবে না। তাই কর্মসূচি দিতে কেন্দ্রীয় নেতাদের প্রতি আহ্বান জানান নেতারা। তবে কয়েকজন প্রার্থী বলেছেন, আবেগ দিয়ে রাজনীতি হয় না। আরও সময় নিয়ে সংগঠনকে শক্তিশালী করে বড় ধরনের কর্মসূচি দিতে হবে। তবেই আশানুরূপ ফল আসবে। নইলে এ মুহূর্তে বড় কোনো কর্মসূচি দিলে তা সফল হবে না।


ফের মামলার মুখে পড়ছেন সালমান! | Voice of Satkhira\nফের মামলার মুখে পড়ছেন সালমান!\nডিসেম্বর ৩১, ২০১৫ ফটো গ্যালারি বিনোদন\nবলিউডের সুপারস্টার সালমান খান গত ২৭ ডিসেম্বর তার ৫০তম জন্মদিন পালন করেছেন। জন্মদিন ঘিরে তার অগণিত ভক্তদের মাঝে ব্যাপক উৎসাহ-উদ্দীপনা ছিল কারণ দিনটিতে তাদের প্রিয় তারকা বিয়ের ঘোষণা দিবেন বলে জোর গুঞ্জন উঠেছিল। পরে অবশ্য ভক্তদের হতাশ-ই হতে হয় কারণ জন্মদিনে সালমান বিয়ের ঘোষণাতো দেন-ইনি বরং অাপতত বিয়ের কোনো পরিকল্পনা-ই নেই বলেও এক সাক্ষাৎকারে বলেছেন তিনি। অবশ্য নিজের ৫০তম জন্মদিনে সালমান তার ভক্তদের জন্য ‘খানমার্কেটঅনলাইন’ নামে একটি অনলাইন শপিং পোর্টালের ঘোষণা দেন। এই অনলাইন শপিং পোর্টাল নিয়েই এখন বিপাকে পড়েছেন সালমান। খান মার্কেট ট্রেডারস অ্যাসোসিয়েশন নামে ভারতের একটি ব্যয়বহুল ও অন্যতম বৃহত্তম প্রতিষ্ঠান ‘বাজরঙ্গি ভাইজান’খ্যাত এই অভিনেতার বিরুদ্ধে মামলার পরিকল্পনা করছেন। সালমান তার অনলাইন শপিং পোর্টালে ‘খান মার্কেট’ শব্দটি ব্যবহার করাতেই এমন উদ্যোগ নিচ্ছে তারা। এ লক্ষ্যে আগামী ৪ জানুয়ারি দিল্লি হাইকোর্টের দ্বারস্থ হচ্ছে প্রতিষ্ঠানটি। অ্যাসোসিয়েশনের প্রেসিডেন্ট সঞ্জীব মেহরা একথা জানিয়েছেন। ওইদিন দিল্লি হাইকোর্ট শীতকালীন ছুটি শেষে পুনরায় খুলবে। খবর টাইমস অব ইন্ডিয়ার\nসালমান তার ৫০তম জন্মদিনে তার অনলাইন শপিং পোর্টালের ঘোষণা দিলেও এর অপারেশন এখনো শুরু হয়নি। তবে সাইটটিতে নিবন্ধন করা যাচ্ছে। ভক্তদের জন্য পোর্টালে বিশেষ পুরষ্কারেরও ঘোষণা দিয়েছেন এই অভিনেতা।\nগত ১০ ডিসেম্বর ২০০২ সালের আলোচিত ‘হিট অ্যান্ড রান’ মামলা থেকে অব্যাহতি পেয়েছেন সালমান। বোম্বে হাই কোর্ট তাকে উক্ত মামলার সব অভিযোগ থেকে বেকসুর খালাস দেন। যদিও সম্প্রতি মহারাষ্ট্র রাজ্য সরকার সালমানের অব্যাহতির বিরুদ্ধে দেশটির সুপ্রিমকোর্টে যাওয়ার কথা জানিয়েছেন।\nউল্লেখ্য, খান মার্কেট ট্রেডারস’র ১৫০টি দোকান ও ৩৫টি রেস্তোরাঁ রয়েছে। বিশ্বব্যাপী সবচেয়ে ব্যয়বহুল খুচরা লোকেশনের একটি তালিকায় ২১তম স্থান পেয়েছে প্রতিষ্ঠানটি। এছাড়া সাম্প্রতিক এক রিয়েল এস্টেট জরিপে কোম্পানিটি ভারতের সবচেয়ে ব্যয়বহুল হিসেবে উঠে আসে।


প্রকাশিত: ০৩:৫৯ পিএম, ১৪ জুন ২০১৯\nনতুন অর্থবছরের (২০১৯-২০) প্রস্তাবিত বাজেটে সম্পদশালীদের সুবিধা দেয়া হলেও আয়-ব্যয়ের যে প্রাক্কলন করা হয়েছে তা বাস্তবসম্মত বলে জানিয়েছে বেসরকারি গবেষণা প্রতিষ্ঠান সেন্টার ফর পলিসি ডায়ালগ (সিপিডি)।\nশুক্রবার রাজধানীর গুলশানে হোটেল লেকশোরে এক সংবাদ সম্মেলনে এমন অভিমত তুলে ধরেন সিপিডির বিশেষ ফেলো ড. দেবপ্রিয় ভট্টাচার্য।\nতিনি বলেন, আর্থিক কাঠামোর ক্ষেত্রে আমরা যেটা দেখছি রাজস্ব আদায়ের হারকে ব্যয় হারের ওপরে রাখা হয়েছে। এটা ভালো। কারণ সম্পদ আরও বেশি আসতে হবে ব্যয় হারের সঙ্গে সামঞ্জস্য রেখে। সেই সঙ্গে উন্নয়ন ব্যয়কে আরও অধিকতরভাবে রাখা হয়েছে। এটাও সঠিক হয়েছে। ব্যয় এবং আয়ের যে তুলনামূলক প্রবৃদ্ধি সেটা সঠিক আছে বাজেটের মধ্যে।\nআরও পড়ুন : প্রবৃদ্ধি টেকা নিয়ে সিপিডির সন্দেহ\nতিনি বলেন, মোট দেশজ উৎপাদনের (জিডিপি) প্রবৃদ্ধি, মূল্যস্ফীতি এবং সরকারি বিনিয়োগের দিক থেকে আমরা মোটামুটিভাবে ভালো অবস্থানে আছি। তবে সাধারণভাবে বিনিয়োগের ক্ষেত্রে আমরা দুর্বল জায়গায় আছি। এর মূল কারণ ব্যক্তি খাতে বিনিয়োগ কমে গেছে। একইভাবে সঞ্চয় হারের ক্ষেত্রেও আমরা দুর্বল জায়গায় আছি।\nসিপিডির বিশেষ এই ফেলো বলেন, অর্থনীতিতে কাঠামোগত পরিবর্তন হচ্ছে। এর অন্যতম লক্ষণ হলো কৃষিখাতের অবদান কমছে এবং শিল্পখাতের অবদান বাড়ছে। কিন্তু এখনও পর্যন্ত আমাদের ৫০ শতাংশ উৎপাদন আসছে সেবা খাত থেকে এবং সেটা হলো খুচরা ও পাইকারি বিক্রেতা। এটা কোনো স্বাস্থ্যকর তথ্য না।\n‘বাড়িয়ে বলার থেকে বাস্তবতার নিরিখে বলাটায় সঠিক বলে আমরা মনে করি। এখন প্রশ্ন হচ্ছে এই বাস্তব চিত্র উনি শেষ পর্যন্ত ধরে রাখতে পারবেন কি-না। বিনিয়োগের বিষয়টা যেমন বাস্তবতার নিরিখে করা হয়েছে, রাজস্বের বিষয়েও আমরা একই অবস্থা দেখছি। রাজস্ব আদায়ের যে লক্ষ্যমাত্রা ধরা হয়েছে তার সবগুলো ২০১৮-১৯ অর্থবছরের থেকে নিচে’ বলেন দেবপ্রিয়।\nতিনি আরও বলেন, জিডিপির অংশ হিসেবে দেখলে দেখা যাবে আমদানি, রফতানি এবং রেমিট্যান্সের ক্ষেত্রে যে সমস্ত লক্ষ্যমাত্র ধরা হয়েছে তা ২০১৮-১৯ অর্থবছরের নিচে। এটাকে আমরা বাস্তবতার সঙ্গে সামঞ্জস্য হিসেবে দেখতে চাচ্ছি। আমরা এটার সমালোচনা করছি না।\nএ সময় রফতানি আয় ও রেমিট্যান্সের ক্ষেত্রে দেয়া নগদ প্রণোদনার সমালোচনা করে তিনি বলেন, রফতানি ও রেমিট্যান্সের ক্ষেত্রে নগদ প্রণোদনা না দিয়ে টাকার মূল্যমান সমন্বয় করা উচিত ছিল। সমন্বয় করে টাকা অবমূল্যায়ন করা হলে রফতানি ও রেমিট্যান্সের ক্ষেত্রে আরও বেশি প্রণোদনা দেয়া যেত।\nবর্তমানে ২ কোটি ২৫ লাখ টাকার ওপর নিট সম্পদ থাকলে সারচার্জ প্রদান করতে হয়। প্রস্তাবিত বাজেটে সারচার্জ আরোপের এ নিম্নসীমা বৃদ্ধি করে ৩ কোটি টাকায় নির্ধারণের প্রস্তাব করা হয়েছে। তবে বিভিন্ন পক্ষ থেকে করমুক্ত আয়ের সীমা বাড়ানোর দাবি জানানো হলেও তার প্রতিফল ঘটেনি বাজেটে।\nএর সমালোচনা করে দেবপ্রিয় বলেন, প্রস্তাবিত বাজেটে মধ্যবিত্তদের জন্য করমুক্ত আয়সীমা বাড়ানো হয়নি। আবার সারচার্জকৃত সম্পদের সীমা বাড়ানো হয়েছে। অর্থাৎ, যারা আয় করে তাদের জন্য সুবিধা বা প্রণোদনা দেয়া হয়নি। কিন্তু যারা সম্পদের ওপর নির্ভরশীল তাদের সুবিধা দেয়া হয়েছে। কেন দেয়া হয়েছে, আমাদের কাছে এটি বোধগম্য নয়। এটি সরকারের নির্বাচনী চেতনার সঙ্গেও মিলে না।\nতিনি বলেন, পুরো বাজেটের রাজস্ব পদক্ষেপ যদি দেখি- স্বচ্ছল ও উচ্চ আয়ের মানুষকে অনেক বেশি সুবিধা দিচ্ছে। মধ্যবিত্ত ও বিকশিত মধ্যবিত্ত এটা থেকে খুব বেশি উপকৃত হবে না। বাজেটে অপশাসনের সুবিধাভোগীদের সুবিধা দেয়া হয়েছে।\nধনী-গরিবের বৈষ্যম বাড়ায় সমৃদ্ধ বাংলাদেশ গড়ার লক্ষ্যে জিডিপির প্রবৃদ্ধির ধরে রাখা সম্ভব হবে না এমন ইঙ্গিত দিয়ে তিনি বলেন, যেই সমাজে বৈষ্যম বৃদ্ধি পায়, সেই সমাজ আজ হোক কাল হোক টেকে না, আগাতে পারে না। সেই সমাজে প্রবৃদ্ধির হারে পতন ঘটে। যে ভাবে বাংলাদেশে বৈষ্যম বৃদ্ধি পাচ্ছে তাতে ৭, ৮, ১০ শতাংশ প্রবৃদ্ধি টেকানো কষ্টকর হবে। এটা ঐতিহাসিকভাবে অর্থনৈতিক তত্ত্বে সত্য।\nদেবপ্রিয় বলেন, বাংলাদেশ তো সৃষ্টি হলো বৈষ্যমের কারণে। দেশটা তো টিকলোই না বৈষ্যমের কারণে। আপনারা বুঝতে পারছেন কোন জায়গাতে। বাংলাদেশের স্বাধীনতাই হয়েছে বৈষ্যমের বিরুদ্ধে সংগ্রাম করে। তো ওই বৈষ্যম যদি দেশের ভেতরে বাড়তে থাকে তাহলে আগামী দিনে আমি কেমন করে ওই জায়গাতে (সমৃদ্ধ বাংলাদেশ) পৌঁছাব।\nতিনি বলেন, গরিব মানুষের ছেলে-মেয়ে ঝরে পড়ে বেশি। আপনাদের ছেলে-মেয়েরা তো স্কুল থেকে ঝরে পড়ে না। গড় যেয়ে তো পড়ে তার ওপরে। ইশতেহারে বলা হয়েছে গরিব মানুষের পক্ষে। এইবারের ইশতেহার সুগঠিত, সুলিখিত, সুশ্চিন্তিত একটি দলিল। এটাকে আমি সিরিয়াসলি নেয়। যারা লিখেছেন তারা নেন কিনা যানি না। আমি খুব সিরিয়াসলি নেয়। সেখানে বলা আছে, অন্তর্ভুক্তিমূলক একটি সুষম সমাজ বিকশিত হবে আগামীদিনে এবং উচ্চ মধ্যম আয়ের দেশে যাবে।\nতিনি আরও বলেন, ব্যাংক-পুঁজিবাজার থেকে যারা অন্যান্য সুবিধা নিয়েছেন, তারা পরিবর্তন আনতে চান না, স্বচ্ছতা চান না। ব্যাংক কমিশন হলে তথ্য-উপাত্তের যে সমস্যাগুলো আছে, সেগুলো প্রকাশিত হলে কি হবে? এই দুশ্চিন্তা থেকেই ব্যাংক কমিশন করা যাবে না। অন্য পদক্ষেপ তো পরের কথা। শুধু স্বচ্ছতাকে ভয় পাই বলেই এটা করতে পারব না।


জানুয়ারী 6, 2018 শীর্ষ বাইনারি বিকল্প লেখক রুবেল আহমদ 20970 দর্শকরা\nটানিয়াম পণ্যগুলি আইটি কোম্পানি হাজার হাজার কম্পিউটারের মধ্যে দ্রুত এবং নিরাপদ যোগাযোগ স্থাপন করতে সহায়তা করে। টিপিজি, ইনস্টিটিউশনাল ভেনচার পার্টনারস এবং টি রোও প্রাইস ফান্ডগুলি স্টার্টআপের বিনিয়োগকারীদের মধ্যে রয়েছে।\n7.5 আপনি স্বীকার করেন যে আপনি কোনও চুক্তির বিষয়ে কী তারিখগুলি, সময় এবং ইভেন্টগুলিতে ট্র্যাক এবং অভিনয় করার জন্য দায়ী। উচ্চ খরচ - প্রতিযোগীদের বিনোমো টিভি তুলনায় দেড় গুণ বেশি\nবিনোমো টিভি - শীর্ষ বাইনারি বিকল্প\nপাওয়ার ইউনিট - CHIEFTEC এ-135 এপিএস-1000CB 1000W ফোলিক অ্যাসিড রক্তে চর্বিযুক্ত খাবার কমিয়ে দিতে পারে। এই স্থূলতা হ্যান্ডেল সাহায্য এবং এইভাবে, টাইপ2ডায়াবেটিস প্রতিরোধ করতে পারে।\nআমরা তাদের পিতামাতার পিছনে তাদের অনুকরণ এবং অঙ্গভঙ্গি পুনরাবৃত্তি করার চেষ্টা যখন শৈশব মধ্যে শব্দ শব্দের শিখতে। বক্তৃতা হয় কঠিন সমন্বয় অঙ্গবিন্যাস অঙ্গ বিনোমো টিভি আন্দোলন। আমরা এই সমন্বয় মাস্টার হিসাবে, আমরা শব্দ মাস্টার। ব্যবহার করুন। আপনার পরিমাপ টেবিলের একটি ছোট অংশ ব্যবহার করে অন্তর্ভুক্ত হলে, একই সময়ে সব সময় ব্যবহার করবেন না। সময়ের সাথে সাথে, ক্রমাগত টেবিলের এক কোণে ব্যবহার করে সেই এলাকাটি পরিধান করবে। নিশ্চিত, এটি কয়েক বছর লাগতে পারে, কিন্তু আপনি কিছু বিনিয়োগ করেছেন, কেন অতিরিক্ত মাইল যান এবং টেবিলের উপর আপনার ওয়ার্কস্টেশন অবস্থান পরিবর্তন?\n১. রোহিনী-বিনোদিনী-কিরণময়ী- কোন গ্রন্থগুচ্ছের চরিত্র? cryptocurrency সম্পর্কে Bitcoin গ্রাফিক উপন্যাস


ড. কামাল হোসেনের নেতৃত্বাধীন ঐক্যফ্রন্টের সঙ্গে সংলাপ রাজনীতিতে নতুন মেরুকরণ!\nপ্রকাশের সময় : নভেম্বর ৬, ২০১৮, ১২:৪০ পূর্বাহ্ণ\nআপডেট সময় : নভেম্বর ৬, ২০১৮ at ১২:৪২ পূর্বাহ্ণ\nআব্দুল্লাহ আল নোমান শামীম : দেশ মানে ক্ষমতা বদল নয়, দেশ মানে মানুষ। সেখানে কোটি কোটি মানুষ বসবাস করে, তাদের অনেক চাহিদা থাকে, অনেক ধরনের চাহিদা থাকে। তারা সকাল থেকে রাত অবধি তাদের সংসার আর চারিদিক নিয়ে ক্রমাগত পরিশ্রম করে, আমরা যাকে জীবন যাপন বলি। এই জীবন ধারণে তারা জনমানুষবান্ধব সরকার চায়, যে সরকার তাদের স্থিতিশীলতা দেবে, জীবন যাপনে সহায়তা দেবে, সুরক্ষা দেবে। অতীতে আমাদের প্রজন্ম জন্মের পর অনেকবার সরকারের পরিবর্তন দেখেছি, কিন্তু মানুষের ভাগ্যের তেমন কোনো পরিবর্তন দেখিনি। ছোটবেলায় মুরুব্বীরা বলতেন, ‘এই দেশের কিছু হবে না।’ কতটুকু হতাশ হলে নাগরিকরা তার দেশ সম্বন্ধে এই কথা বলে! আমরা সেই দেশ ছেড়েছি, আমাদের অনেকেই ছেড়েছে, বুকে হাত দিয়ে বলতে পারি, আমরা সবাই দেশ ছেড়েছি ভালো থাকার জন্য, এতে কোনো দ্বিমত করছি না। কিন্তু কিছু বোকা দেশপ্রেমিক মানুষ দেশেই রয়ে গেলো। তারা ঘুরে দাঁড়ালো, আবার স্বপ্ন দেখালো, বঙ্গবন্ধুর মৃত্যুর সাথে স্বনির্ভর বাংলাদেশের স্বপন ভুলে যাওয়া জনগোষ্ঠীকে তারা বললো, নাহ, আমরা পালাবো না, আমরা আমদের ভবিষ্যত নিজেরা নির্ধারণ করবো, পরিশ্রম করবো, পলিসি দেবো, বাস্তবায়ন করবো।\nতারা তা করলো, জননেত্রী শেখ হাসিনা বাবা-মা হারা এক মেয়ে সব স্রোতের বিপরীতে দাঁড়িয়ে পড়লেন। বাংলাদেশ নামের ভুখ-টাই এই দঢ়চেতা জননেত্রীর সঙ্গে ঘুরে দাঁড়ালো। এখন দেশি-বিদেশি চরম সমালোচকরাও বাংলাদেশের উন্নয়নের প্রশংসা করে। হাঁ, উন্নয়ন এখনো সমগ্র জনগোষ্ঠীকে ১০০% ছোঁয়নি, কারণ ৩০-৩৫ বছরের হতাশা থেকে সবাইকে স্পর্শ করা অসম্ভব, কিন্তু দেখা যাচ্ছে আমরা সব শ্রেণির মানুষের কাছে যাচ্ছি, তাদেরকে একে একে উন্নয়নের বেল্টে নিয়ে আসছি। ক্রমাগতভাবে আমরা আগামী ৫ বছরের মধ্যে সবাইকে এক বেল্টে নিয়ে আসবো, এই হিমালয়সম বিশাল অসম্ভবকে সম্ভব করেছেন জননেত্রী শেখ হাসিনা ও তাঁর দল। রাজনীতিতে এরচেয়ে উজ্জ্বল মুহূর্ত আর কী আছে! তবে স্বীকার করতেই হবে ড. কামাল হোসেনের নেতৃত্বাধীন ঐক্যফ্্রন্টের সঙ্গে প্রধানমন্ত্রী শেখ হাসিনার সংলাপ রাজনীতিতে নতুন মেরুকরণ সৃস্টি করবে।\nড. কামাল হোসেনকে অনেকেই সমালোচনা করছেন। স্বাধীনতার এতো বছর পরে এই মাপের মানুষদের এভাবে সমালোচনা করাটা সময়ের অপচয় মনে করি, কিন্তু তাদের কার্যক্রমই এমন যে, সাধারণ মানুষ তাদের ধারণ করতে পারে না, বুঝে উঠতে পারে না। অদৃশ্য এই ব্যবধানটা তাদের এযাবৎ কাল পর্যন্ত ব্যর্থ রাজনীতিবিদ হিসেবে ইতিহাসে স্থান করে দিয়েছে। তবু তিনি রাষ্ট্রনায়ক শেখ হাসিনার সঙ্গে সংলাপ ও গণতান্ত্রিক অধিকার চর্চা করতে চেয়েছেন, সুযোগও পেয়েছেন, সম্মানও পেয়েছেন। কষ্ট লাগে এটা ভেবে ড. কামাল হোসেনই বঙ্গবন্ধু কন্যার চরম দুঃসময়ে পাশে এসে দাঁড়াননি। সেই দুঃসময়ে তার দুয়ারে ভিখারীর মতো ধর্না দিয়েছেন ইংল্যান্ড আওয়ামী লীগের সভাপতি সুলতান শরীফ, লন্ডন প্রবাসী কলামিস্ট আব্দুল গাফফার চৌধুরী। ড. কামালের মুখ থেকে দু’টা কথা যদি বঙ্গবন্ধুর পক্ষে বলানো যায় বিদেশী মিডিয়ার!\nড. কামালকে মানুষ কিভাবে চেনে? বঙ্গবন্ধুর ড. কামাল হিসেবেইতো? কিভাবে চেনে, বঙ্গবন্ধুর আদেশে সংবিধান প্রনয়নে অগ্রনী ভূমিকা পালনেতো? কিভাবে চেনে? বঙ্গবন্ধুর ক্যাবিনেটে মন্ত্রী হিসেবেতো? হায়, সেইসময় অর্থাৎ তৎকালীন বঙ্গবন্ধুর সদ্য এতিম দুই কন্যাকে অকূল সাগরে ফেলে তিনি গা ঢাকা দিয়েছিলেন, বিদেশে আবার এতিম করে দিয়েছিলেন। আজ ২০১৮ সাল। জননেত্রী শেখ হাসিনা ড. কামালের সঙ্গে সংলাপে বসলেন, আপ্যায়িত করলেন। ’৭৫-এর ঘটনাবলি যদি স্মরণ করি তাহলে আঁৎকে উঠি। শোনা যায়, ২০১০ সালে সরকারপ্রধান ৭১-এর গণহত্যাকারীদের বিচারে দায়িত্ব দিতে চেয়েছিলেন ড. কামালকে। তার ফার্ম যেকোনো কারণেই হোক সেই কাজটি পায়নি। বিদ্বেষে পুড়ে ড. কামাল বাংলাদেশের বিরুদ্ধেই দাঁড়িয়ে গেলেন। শুধু তিনি নিজে না, তার কন্যা ও কন্যার বিদেশী জামাই পর্যন্ত। স্বার্থে ও কারণে এটি তার বিরাট অবক্ষয় হিসেবে জাতি মূল্যায়ন করবে। আমরা কোনোদিন দুঃস্বপ্নেও অনুমান করতে পারি নাই ড. কামাল স্বাধীনতার শত্রুদের পক্ষে সপরিবারে দাঁড়িয়ে যাবেন। এ যে কত বড় কষ্ট বলে বোঝানো যাবে না! এমন নয় যে আমি তাঁকে আক্রমন করছি, আমি আমার জানার অক্ষমতা থেকে প্রশ্ন করছি। শুধু পার্টির কর্মী হিসেবে না, একজন তরুণ রাজনীতিবিদ হিসেবে আমার তাঁকে জিজ্ঞেস করতে ইচ্ছে করে, আপনি কিসের তৈরি? একটি দেশের জনকের বিশ্বাসের মূল্যের ভরসার হাত কি আপনার কাঁধ স্পর্শ করে? আপনি কি বঙ্গবন্ধুর শেষনিঃশ্বাস টের পান? তবে এটাও স্বীকার করতে হবে সারাদেশের মানুষকে বোকা বানানোর পরিকল্পনা নিয়ে যারা এগোচ্ছে তারা রাষ্ট্রীয় ক্ষমতার আস্বাদন পেতে ষড়যন্ত্র করছে। জঙ্গি-সন্ত্রাসীরা যতই চেষ্টা করুক না কেনÑ বাংলার জনগণ তা কখনো হতে দেবে না।\nলেখক : সাধারণ সম্পাদক, বাংলাদেশ আওয়ামী যুবলীগ, অস্ট্রেলিয়া শাখা/ সম্পাদনা : দীপক চৌধুরী\n‘নির্বাচনকালীন অর্থনীতির ভারসাম্য বজায় রাখতে বাংলাদেশ ব্যাংক ডলার কম ছাড়ছে ’


বিজেপিকে ছেড়ে মমতা-সখ্যে আরও এক মুখ্যমন্ত্রী! দ্রুত বদলাচ্ছে জাতীয় রাজনীতির সমীকরণ | Pawan Chamlong and Mamata Banerjee’s meeting gives message to BJP in national politics - Bengali Oneindia\nবিজেপিকে ছেড়ে মমতা-সখ্যে আরও এক মুখ্যমন্ত্রী! দ্রুত বদলাচ্ছে জাতীয় রাজনীতির সমীকরণ\n| Published: March 16 2018, 19:36 [IST]\nবছর ঘুরলেই লোকসভা নির্বাচনের দামামা বেজে যাবে। তার আগে বিজেপি থেকে মুখে ফিরিয়ে নিতে শুরু করেছে এনডিএ শরিকের অনেক দলই। শিবসেনার পর টিডিপিও বিজেপি-সঙ্গ ছেড়েছে। দক্ষিণের দলগুলোর সঙ্গে নিত্য যোগাযোগ রেখে চলেছেন মমতা বন্দ্যোপাধ্যায়। এমতাবস্থায় বাংলার মুখ্যমন্ত্রীর সঙ্গে বিজেপি ঘনিষ্ঠ পবন চামলিংয়ের হাত মেলানোর পিছনেও বৃহত্তর রাজনৈতিক অঙ্ক রয়েছে বলে মনে করছে রাজনৈতিক মহল।\n[আরও পড়ুন: পদে আছেন, ভোটে নন! শোভনে অনাস্থায় আসন্ন পঞ্চায়েতে উত্থান তৃণমূলের নয়া নেতার ]\nশুক্রবার শিলিগুড়ির উত্তরকন্যায় বাংলার মুখ্যমন্ত্রী মমতা বন্দ্যোপাধ্যায়ের সঙ্গে বৈঠক করেন সিকিমের মুখ্যমন্ত্রী পবন চামলিং। উভয়েই অতীতের মতানৈক্য ভুলে একযোগে উন্নয়ন করার ব্যাপারে ঐক্যমত্য হন। দার্জিলিং ও সিকিমের উন্নতিতে উভয় রাজ্য কাঁধে কাঁধ মিলিয়ে কাজ করবে বলে জানান তাঁরা। দুই মুখ্যমন্ত্রীই বলেন, ভুল বোঝাবুঝি এখন অতীত। আমরা আলোচনার মাধ্যমে সব মিটিয়ে নিয়েছি। এবার আমরা একসঙ্গে উন্নয়ন করব।\nএদিন উত্তরকন্যায় এসে উষ্ণ অভ্যর্থনা পান সিকিমের মুখ্যমন্ত্রী পবনকুমার চামলিং। তারপর দুই মুখ্যমন্ত্রী রুদ্ধদ্বার বৈঠক করেন। তাঁদের মধ্যে প্রশাসনিক কথাবার্তা হয়। হয় রাজ্যের উন্নয়ন পরিকল্পনা নিয়ে নানা কথা। এই বৈঠকের পর দুই রাজ্যের মধ্যে তৈরি হওয়া যাবতীয় জট কেটে যাবে বলে মনে করা হচ্ছে।\n[আরও পড়ন: বিজেপি বিরোধী প্রবল হাওয়া লেগেছে জোটের পালে, 'পিসি-ভাইপো'র নয়া চ্যালেঞ্জ মোদীকে]\nবিশেষ করে পরিবহণ সংক্রান্ত যে সমস্যা তৈরি হয়েছে সেই গোর্খাল্যান্ড আন্দোলনের সময় থেকে, তাও মিটে যাবে বলে আশাবাদী মমতা বন্দ্যোপাধ্যায়। মমতা বন্দ্যোপাধ্যায় বলেন, দুই রাজ্যেরই প্রয়োজন উভয়কেই। তাই দুই প্রতিবেশী রাজ্যের মধ্যে সম্পর্কের উন্নতি দরকার। আর তা এদিনের বৈঠকের পর থেকেই তৈরি হবে বলে প্রত্যয়ী বাংলার মুখ্যমন্ত্রী।\nগত জুন মাস থেকে পাহাড় স্তব্ধ হয়ে গিয়েছিল বিমল গুরুংদের গোর্খাল্যান্ড আন্দোলনের জেরে। সেই আন্দোলনে পরোক্ষে সিকিমের মদত ছিল বলে অভিযোগ। এমনকী বিমল গুরুংকে সিকিম আশ্রয় দেওয়ার অভিযোগও ওঠে। পাহাড়ে শিল্প সম্মেলনের পর দুই মুখ্যমন্ত্রীর বৈঠকের কথা ঘোষণা হতেই পাহাড় রাজনীতি অন্য খাতে বইতে শুরু করেছে।\nমুখ্যমন্ত্রী মমতা বন্দ্যোপাধ্যায়ের হাত ধরে পাহাড়ে উন্নয়নের কর্মযজ্ঞ শুরু হয়েছে। দার্জিলিংয়ে এখন শাসন ক্ষমতায় যাঁরা, তাঁরা মুখ্যমন্ত্রী মমতা বন্দ্যোপাধ্যায়ের ঘনিষ্ঠ। এমতাবস্থায় বিমল গুরুংয়ের ফিরে আসার সম্ভাবনাও ক্ষীণ। তাই বাংলার সঙ্গে সখ্যতা ভবিষ্যতের পক্ষে ভালো বলেই মনে করেছেন সিকিমের মুখ্যমন্ত্রী। তার উপর জাতীয় রাজনীতিতেও মমতা বন্দ্যোপাধ্যায়ের প্রভাব বাড়ছে। সেই নিরিখে পক্ষ বদল করে মমতা বন্দ্যোপাধ্যায়ের সঙ্গে সখ্যতা গড়ে তোলাই শ্রেয় মনে করেছেন চামলিং। তাঁর কথাতেই স্পষ্ট ভবিষ্যৎ রাজনীতি দ্রুত বদলাচ্ছে।\nmamata banerjee trinamool congress bjp darjeeling west bengal মমতা বন্দ্যোপাধ্যায় তৃণমূল কংগ্রেস বিজেপি দার্জিলিং পশ্চিমবঙ্গ\nPawan Chamlong and Mamata Banerjee’s meeting gives message to BJP in national politics. Sikkim’s Chief Minister Pawan Chamling wants to build relation with West Bengal.


টেকনাফে আইস ও ইয়াবাসহ গ্রেফতার ৪ - দৈনিক সচেতন বার্তা\nটেকনাফে আইস ও ইয়াবাসহ গ্রেফতার ৪\nকক্সবাজারের টেকনাফে পৃথক অভিযানে স্বাস্থ্য কমপ্লেক্সের পিয়নসহ চারজনকে গ্রেফতার করা হয়েছে। এর মধ্যে গতকাল বুধবার মধ্যরাতে পুলিশ অভিযান চালিয়ে ২০ হাজার পিস ইয়াবা উদ্ধার এবং মাদক কারবারে ব্যবহৃত ১টি মোবাইল ফোনসহ টেকনাফ উপজেলা স্বাস্থ্য কর্মরত পিয়ন আব্দুর রহিমকে (৫৭) আটক করেছে।\nএদিকে, বুধবার বিকালে টেকনাফ সদর ইউনিয়নের গোদারবিল এলাকা থেকে ৬৫ গ্রাম আইস ও ৫’শত পিস ইয়াবাসহ মোহাম্মদুল্লাহ (৩১) নামের এক ব্যক্তিকে আটক করেছে মাদকদ্রব্য নিয়ন্ত্রণ অধিদপ্তর (ডিএনসি)।\nঅধিদপ্তরের বিশেষ জোনের সহকারী পরিচালক মো. সিরাজুল মোস্তফা মুকুল গণমাধ্যমকে এ তথ্য নিশ্চিত করেছেন। এ ঘটনায় মামলা হয়েছে।\nগতকাল বুধবার সন্ধ্যায় কক্সবাজারের টেকনাফে পুলিশ অভিযান চালিয়ে ইয়াবাসহ আরও দুই ব্যক্তিকে আটক করেছে। টেকনাফ মডেল থানার অফিসার ইনচার্জ গণমাধ্যমকে এ তথ্য নিশ্চিত করেন। তাদের বিরুদ্ধে প্রয়োজনীয় আইনানুগ ব্যবস্থা গ্রহণ করা হয়েছে।\nPrevious articleআন্দোলনের ভয়ে বিশ্ববিদ্যালয় খুলছে না এমন দাবি হাস্যকর: ডা. দীপু মনি\nNext articleরামেক হাসপাতালের করোনা ইউনিটে প্রাণ গেছে আরও ৭ জনের\nটেকনাফে বিজিবির সঙ্গে বন্দুকযুদ্ধে মাদক ব্যাবসায়ী নিহত\nকুমিল্লা জেলায় সাড়ে আট কোটি টাকার মাদক উদ্ধার করেছে পুলিশ\nজেলা প্রতিনিধি কুমিল্লা - জুন ২১, ২০২১\nঅনলাইন গুজব রোধে ১ লাখ অ্যাক্টিভিস্ট টীম গঠন আ’লীগের\nমোঃ মাহমুদ মেহেদি হাসান, ঢাকা - সেপ্টেম্বর ১১, ২০২১\nসরকার ছাত্র আন্দোলনের ভয়ে শিক্ষাপ্রতিষ্ঠান খুলছে নাঃ নুর\nমোঃ মাহমুদ মেহেদি হাসান, ঢাকা - জুন ১৯, ২০২১\nনিজস্ব প্রতিবেদক, জাবি - আগস্ট ১০, ২০১৯


প্রকাশিত : ১২:০৩ এএম, ১৭ নভেম্বর ২০২০ মঙ্গলবার\nকরোনা শনাক্তে নমুনা পরীক্ষার গুণগত মান নিশ্চিতে কাজ করবে রোগতত্ত্ব, রোগনিয়ন্ত্রণ ও গবেষণা ইন্সটিটিউট (আইইডিসিআর)। বেসরকারি ল্যাবরেটরিগুলো নির্দিষ্ট সময় পর আইইডিসিআরে নমুনা দিয়ে পরীক্ষার মান নিশ্চিত করবে।\nসব ধরনের পরীক্ষার কিট ব্যবহারের আগে অবশ্যই সরকারির অনুমোদন নিতে হবে। এ ধরনের নির্দেশনাসহ কোভিড-১৯ ল্যাবরেটরি পরীক্ষাসংক্রান্ত নীতিমালা-২০২০ চূড়ান্ত করেছে স্বাস্থ্য ও পরিবার কল্যাণ মন্ত্রণালয়। শিগগিরই এটা কার্যকর হবে।\nএ নীতিমালা অনুযায়ী দেশে কোভিড-১৯ শনাক্তে পরীক্ষার ধরন নির্ধারিত হবে। এছাড়া পরীক্ষার হার কাক্সিক্ষত পর্যায়ে উন্নীত করা, স্বল্প সময়ে টেস্টসহ এ সংক্রান্ত সব এর ভিত্তিতেই হবে। মন্ত্রণালয় সময়ে সময়ে এ নীতিমালা সংশোধন, সংযোজন, পরিমার্জন ও বিয়োজন করতে পারবে।\n১২ নভেম্বর মন্ত্রণালয়ের স্বাস্থ্যসেবা বিভাগ এ নীতিমালা প্রকাশ করে। এতে বলা হয়েছে, বিশ্বব্যাপী করোনাভাইরাস সংক্রমণের ল্যাবরেটরি পরীক্ষা শুরু হয়। এর মধ্যে নিউক্লিক এসিড টেস্ট এখন পর্যন্ত গোল্ড স্ট্যান্ডার্ড হিসেবে বিবেচিত। সম্প্রতি বিশ্ব স্বাস্থ্য সংস্থা অ্যান্টিজেনভিত্তিক পরীক্ষার নীতিমালা প্রকাশ করেছে।\nএছাড়া সারা পৃথিবীতে সেরো-সার্ভিলেন্স বা কোভিডোত্তর অ্যান্টিবডি পরীক্ষার জন্য বিভিন্ন টেস্ট কিট ব্যবহার করছে। বাংলাদেশে কোভিড-১৯ শনাক্তকরণে নিউক্লিক এসিড পরীক্ষা (পিসিআর ও জিনএক্সপার্ট), র‌্যাপিড অ্যান্টিজেন পরীক্ষা এবং অ্যান্টিবডি পরীক্ষার প্রয়োজন আছে।\nদেশে কোভিড-১৯ রোগের প্রাদুর্ভাব, ল্যাবরেটরি সক্ষমতা ও অন্যান্য অবস্থা বিবেচনা করে এসব পরীক্ষার জন্য এ নীতিমালা প্রণয়ন করা হয়।\nনীতিমালার উদ্দেশে বলা হয়েছে, স্বল্প সময়ে কোভিড-১৯ রোগ শনাক্ত করা হবে। এজন্য রোগ নির্ণয় ও সংশ্লিষ্ট ল্যাবরেটরি পরীক্ষার ধারণ নির্ধারণ করা হবে। এছাড়া শনাক্তকরণ পরীক্ষার হার কাক্সিক্ষত পর্যায়ে উন্নীত করা হবে।\nস্বাস্থ্য ও পরিবার কল্যাণ মন্ত্রণালয়ের অধীনে পরিচালিত সব সরকারি-বেসরকারি স্বাস্থ্য প্রতিষ্ঠান, যাদের কোভিড-১৯ ল্যাবরেটরি পরীক্ষার অনুমোদন দেয়া হয়েছে এবং ভবিষ্যতে অনুমোদন দেয়া হবে তাদের ক্ষেত্রে এ নীতিমালা প্রযোজ্য হবে।\nনীতিমালায় বলা হয়েছে, নিউক্লিক এসিড টেস্ট কোভিড-১৯ ভাইরাসের আরএনএর উপস্থিতি শনাক্ত করে। উপসর্গযুক্ত বা উপসর্গহীন রোগীর নমুনায় সামান্যতম ভাইরাসের উপস্থিতিও এ পরীক্ষায় শনাক্ত করা সম্ভব। এ পরীক্ষার জন্য আরটি-পিসিআর গোল্ড স্ট্যান্ডার্ড হিসেবে বিবেচিত। এ ধরনের পরীক্ষার জন্য যথাযথ জৈব নিরাপত্তা, অবকাঠামো এবং উন্নতমানের ল্যাবরেটরি প্রয়োজন হয়।\nরোগ শনাক্তকরণ, নজরদারি, আউটব্রেক রেসপন্স, কন্টাক্ট ট্রেসিং, ভ্যাকসিন ও অন্যান্য গবেষণায় আরটি-পিসিআর পরীক্ষা ব্যবহার করা হবে। তবে পয়েন্ট অফ এন্ট্রি (বিমান, স্থল ও সমুদ্র বন্দর) আরটি-পিসিআর পরীক্ষা প্রযোজ্য হবে না। এছাড়া ইলেকটিভ সার্জারির রোগী এবং কোভিড-১৯ ছাড়া অন্য উপসর্গের রোগীদের ক্ষেত্রেও এ পরীক্ষার প্রয়োজন নেই।\nহাসপাতাল বা ক্লিনিকে জরুরি ভর্তি, চিকিৎসা বা অস্ত্রোপচারের সিদ্ধান্তের ক্ষেত্রে জিনএক্সপার্ট (কার্টিজভিত্তক) ব্যবহারের কথা বলা হয়েছে নীতিমালায়। বিশেষ করে ইলেকটিভ সার্জারির রোগী, যেখানে পিসিআর সুবিধা নেই এবং নির্দিষ্ট হাসপাতালে এটি ব্যবহারের কথা বলা হয়েছে।\nএতে আরও বলা হয়েছে, নিউক্লিক এসিড টেস্টের ফলাফল নিশ্চিত হিসেবে গণ্য হবে। এক্ষেত্রে অন্য কোনো পরীক্ষার প্রয়োজন নেই। তবে অবশ্যই বিশ্ব স্বাস্থ্য সংস্থা বা আন্তর্জাতিকভাবে স্বীকৃত নিয়ন্ত্রণ সংস্থার অনুমোদিত কিট ব্যবহার করতে হবে।\nঅ্যান্টিজেনভিত্তিক পরীক্ষার ক্ষেত্রে বলা হয়েছে, আরটি-পিসিআরের তুলনায় সংবেদনশীলতা কমপক্ষে ৮০ শতাংশ এবং সুনির্দিষ্টতা ৯৭ শতাংশ হতে হবে। অন্যথায় কিট ব্যবহার করা যাবে না। এ পরীক্ষা রোগের উপসর্গ প্রকাশের এক থেকে ৭ দিনের মধ্যে করতে হবে।\nবিশেষ করে যেসব এলাকায় পিসিআর পরীক্ষার ব্যবস্থা নেই, যেসব এলাকায় সংক্রমণের হার বেশি সেখানে অ্যান্টিজেন পরীক্ষা প্রতি গুরুত্বারোপ করা হয়েছে। তবে উপসর্গহীন ব্যক্তি, যেসব এলাকায় সংক্রমণের হার কম, পয়েন্ট অব এন্ট্রি (বিমান, স্থল ও সমুদ্রবন্দর), রক্তদানে পূর্ববর্তী পরীক্ষার ক্ষেত্রে, ইলেকটিভ সার্জারির রোগীর ক্ষেত্রে এমনকি কোভিড-১৯ ছাড়া অন্য উপসর্গ নিয়ে আসা রোগীদের ক্ষেত্রে এ পরীক্ষা করা যাবে না।\nঅ্যান্টিজেন পরীক্ষার ফলাফল নেগেটিভ হলে অবশ্যই পিসিআর পরীক্ষায় সেটি নিশ্চিত করতে নির্দেশ দেয়া হয়েছে। এ কিট ব্যবহারের ক্ষেত্রে সরকারের অনুমোদনের প্রয়োজন হবে।\nঅ্যান্টিবডি পরীক্ষার ক্ষেত্রে যেসব কিটের সংবদনশীলতা ৯০ শতাংশ এবং সুনির্দিষ্টতা ৯৫ শতাংশ সেসব কিট ব্যবহারের নির্দেশনা দেয়া হয়েছে নীতিমলায়। সেরো-সার্ভিলেন্স, প্লাজমা ডোনেশন, রোগতত্ত্বীয় ও ভ্যাকসিন গবেষণার ক্ষেত্রে এ কিট ব্যবহার করা যাবে। তবে কোভিড-১৯ শনাক্তকরণে বা পয়েন্ট অব কেয়ারে এ কিট ব্যবহার করা যাবে।\nএ প্রসঙ্গে আইইডিসিআরের উপদেষ্টা ড. মোশতাক হোসেন যুগান্তরকে বলেন, নীতিমালা অবশ্যই থাকা উচিত। বিশ্ব স্বাস্থ্য সংস্থার পক্ষ থেকেই নির্দেশিত এসব নীতিমালা অনুসরণ করেই আইইডিসিআর এতদিন কাজ করেছে। এখন সরকারি-বেসরকারি পর্যায়ের সবাই এ নীতিমালা ধরে কাজ করলে এতে শৃঙ্খলা থাকবে।\nতবে সময় সময়ে নীতিমালা সংশোধনের প্রয়োজন রয়েছে। তিনি বলেন, মন্ত্রণালয়ের তত্ত্বাবধানে এ নীতিমালা যাতে সঠিকভাবে প্রতিপালিত হয় সেটি নিয়মিত তদারকি করতে হবে।\nপ্রণীত নীতিমালা বাস্তবায়ন শুরু হয়েছে কিনা জানতে চাইলে স্বাস্থ্য অধিদফতরের মহাপরিচালক অধ্যাপক ডা. এবিএম খুরশীদ আলম যুগান্তরকে বলেন, নীতিমালা বাস্তবায়নে প্রয়োজনীয় কার্যক্রম গৃহীত হয়েছে। শিগগিরই এ নীতিমালার আলোকে ল্যাবরেটরি পরীক্ষা সংক্রান্ত সব কাজ পরিচালিত হবে।


ইন্টারনেট Home /ইন্টারনেট\tইন্টারনেট\tম্যালিসিয়াস লিঙ্ক ক্লিক না করেই কিভাবে বুঝবেন এটি নিরাপদ কিনা?\nJuly 22, 2017\t5\tমনে রাখবেন, বেশিরভাগ হ্যাক অ্যাটাক আপনাকে বোকা বানিয়েই করা হয়ে থাকে। হ্যাকিং মানে অনেকে অনেক কিছু বোঝেন। কিন্তু আসল হ্যাকিং ওয়ার্ল্ডটা কিন্তু একটু আলাদা। অনেকে মনে করেন, হ্যাকার'রা অনেক শক্তিশালী… ইন্টারনেট\tনেট নিউট্রালিটি কি? কেন এটি এতো গুরুত্বপূর্ণ?\nJuly 19, 2017\t6\tশব্দটি শুনতে আজব মনে হলেও, এটাই আমাদের ইন্টারনেটের ব্যস্তবতা। ইন্টারনেট বা নেট নিউট্রালিটি এর বাংলা হচ্ছে "ইন্টারনেট নিরপেক্ষতা"—যার মানে হচ্ছে; এমন একটি ইন্টারনেট যেখানে কোন ওয়েব কন্টেন্ট অ্যাক্সেস করতে কোন বাঁধা বিপত্তি… ইন্টারনেট\tআপনার ইন্টারনেট স্পীড বাড়িয়ে নিন!\nJune 11, 2017\t14\tআমরা প্রত্যেকেই ফাস্ট ইন্টারনেট স্পীড পেতে পছন্দ করি, আর আজকের দিনের ট্যাস্ক গুলো ধীরেধীরে এতোবেশি হাইএন্ড হয়ে উঠছে যে, ফাস্ট ইন্টারনেট অনেকটা আবশ্যক হয়ে দাঁড়িয়েছে। আর্টিকেলের শুরুতেই বলে রাখছি, আপনার… ইন্টারনেট\tস্মার্ট হোম কি? আপনার বাড়ি নিয়ন্ত্রন করবে কম্পিউটার?\nMay 31, 2017\t3\tআমরা মানুষেরা পৃথিবীর মধ্যে সবচাইতে স্মার্ট জীব। অন্যান্য প্রাণীদের মতো আমরা হামাগুড়ি দিয়ে, লাফিয়ে, ঝাঁপিয়ে, দৌড়াদৌড়ি করে সারা পৃথিবী চলি না। আমাদের কোন সমস্যা হলে আমরা একে অপরের সাথে কথা… ইন্টারনেট\tআইপি টিভি বা ইন্টারনেট টিভি কিভাবে কাজ করে?\nMay 13, 2017\t10\tআজকের দিনে ক্যাবল টিভি অনেক জনপ্রিয় হলেও মাত্র কয়েক বছর আগ পর্যন্ত আমরা শুধু মাত্র ওভার-দ্যা-এয়ার ব্রডকাস্ট (বাড়ির ছাদে বা বাইরে একটি এন্টেনা লাগানো থাকতো, যেটা রেডিও সিগন্যাল ক্যাঁচ করতো… ইন্টারনেট\tব্রুট ফোর্স অ্যাটাক কি? কেন এই অ্যাটাক থেকে বাঁচা কষ্টকর?\nApril 28, 2017\t10\tধরুন আপনার কাছে একটি বন্ধ তালা রয়েছে এবং তার বিপরীতে আপনার কাছে ১০০ চাবি রয়েছে। আপনি জানেন না সঠিক চাবি কোনটি, তাহলে কি করবেন? অবশ্যই একের পর এক চাবি তালাতে… ইন্টারনেট\tনেটওয়ার্ক পোর্ট কি? ইন্টারনেট পরিকাঠামো নিয়ে বিস্তারিত\nApril 13, 2017\t12\tআগের দিনের কম্পিউটার শুধু নির্দিষ্ট কাজে এবং সিমাবদ্ধভাবে ব্যবহার করা হতো—কোন নির্দিষ্ট কাজের জন্য দুই ২/১ টা প্রোগ্রাম ছিল এবং আরো আগের দিনে তো কম্পিউটার গুলোতে অপারেটিং সিস্টেমই ছিল না।… ইন্টারনেট\tস্ট্রিমিং মিডিয়া | স্লো ইন্টারনেটেও কীভাবে ইউটিউব ভিডিও চলে?\nApril 4, 2017\t4\tএক অথবা দুই দশক আগে কথা বলার জন্য একমাত্র উপায় ছিল টেলিফোন, আর আজকের টেলিফোনের চেয়ে তখনেরটার ছিল বহু পার্থক্য। ২১ শতাব্দীতে এসে টেলিফোন লাইন দেখা গেলেও—আমরা এই লাইনকে একটু ভিন্নভাবে… ইন্টারনেট\tএপিআই কি? কেন এটি গুরুত্বপূর্ণ? তৈরি করতে সাহায্য করছে বেটার ইন্টারনেট?\nMarch 13, 2017\t12\tকখনো ভেবে দেখেছেন কি, কম্পিউটার, বিভিন্ন সফটওয়্যার, এবং আপনার ভিজিট করা ওয়েবসাইট গুলো একে অপরের সাথে কীভাবে কথা বলে বা সম্পর্ক স্থাপন করে? ওয়েবসাইট গুলো একে অপরের সাথে কানেক্টেড থাকার দরকার… ইন্টারনেট\tজিরো-ডে ভালনেরাবিলিটি কি? — দুর্বলতা এবং হ্যাকিং!\nMarch 4, 2017\t19\tআপনি যদি একজন টেক গুরু ব্যাক্তি হোন তাহলে তো কথায় নেই, তবে টেকনোলজিতে একদম নতুন হলেও আপনি নিশ্চয় জানেন যে, কোন ওয়েবসাইট বা যেকোনো সফটওয়্যার মূলত অবশ্যই কোন কোড দিয়ে… Posts navigation


করোনাভাইরাস: দুর্যোগকালীন বিকল্প শিক্ষায় বাংলাদেশ কতোটুকু প্রস্তুত?\n- গৌতম রায় ৫ এপ্রিল, ২০২০ ১৪:০১\nকরোনাভাইরাস প্রাদুর্ভাবের কারণে ১৭ মার্চ ২০২০ তারিখ থেকে দেশের সমস্ত শিক্ষাপ্রতিষ্ঠান ৩১ মার্চ পর্যন্ত বন্ধ ঘোষণা করা হয়। পরবর্তীতে মেয়াদ বাড়িয়ে ৯ এপ্রিল করা হলেও এই ছুটি ঈদুল ফিতর পর্যন্ত বাড়ানোর পরিকল্পনা রয়েছে বলে মিডিয়াতে খবর এসেছে। অর্থাৎ প্রাথমিক থেকে বিশ্ববিদ্যালয় পর্যন্ত শিক্ষক ও শিক্ষার্থীরা প্রায় তিন মাসের মতো অনাকাঙ্ক্ষিত ছুটি পাচ্ছে ভয়াবহ এই দুর্যোগের কারণে।\nস্বাভাবিকভাবে পাওয়া ছুটির সঙ্গে করোনাভাইরাসের কারণে সৃষ্ট ছুটির পার্থক্য রয়েছে। শিক্ষার্থীরা নির্দিষ্ট কোন তারিখ থেকে ক্লাস শুরু করতে পারবে তা বলা দুরূহ কারণ সবকিছু নির্ভর করছে করোনাভাইরাসের আক্রমণকে কতো দ্রুত সামলানো যাবে তার ওপর। এইচএসসি ও সমমানের পরীক্ষা স্থগিত করা হয়েছে। এটুকু অন্তত অনুধাবন করা যাচ্ছে যে, আমাদের পুরো শিক্ষাব্যবস্থাকে করোনাভাইরাস কয়েক মাস পিছিয়ে দিয়েছে।\nলেখাপড়ায় যাতে পুরোপুরি ছেদ না পড়ে, সেজন্য সংশ্লিষ্ট মন্ত্রণালয় অবশ্য কিছু পদক্ষেপও গ্রহণ করেছে। ২৯ মার্চ থেকে সংসদ টেলিভিশনে ষষ্ঠ থেকে নবম শ্রেণির শিক্ষার্থীদের জন্য বিষয়ভিত্তিক কার্যক্রম শুরু হয়েছে। প্রতিদিন সীমিত আকারে প্রতিটি শ্রেণির দুটো করে ক্লাস হচ্ছে। বলা হচ্ছে, টেলিভিশনে ক্লাস নেওয়ার পর বাড়ির কাজ দেওয়া হবে যা শিক্ষার্থীরা বিদ্যালয় খোলার পর নিজ শিক্ষকদের কাছে জমা দেবে। এই বাড়ির কাজের ওপর প্রাপ্ত নম্বর ধারাবাহিক মূল্যায়নের অংশ হিসেবে বিবেচনা করা হবে।\nমাধ্যমিকের অভিজ্ঞতা থেকে অনুপ্রাণিত হয়ে প্রাথমিকের শিক্ষার্থীদের জন্যও একইভাবে ক্লাসের ব্যবস্থা করা হচ্ছে। শুরুতে তৃতীয় থেকে পঞ্চম শ্রেণির জন্য ক্লাস নেওয়া হলেও পরবর্তীতে প্রথম ও দ্বিতীয় শ্রেণির জন্যও ক্লাসের ব্যবস্থা গ্রহণ করা হচ্ছে।\nঅন্যদিকে বাংলাদেশ বিশ্ববিদ্যালয় মঞ্জুরী কমিশন (ইউজিসি) দেশের পাবলিক ও প্রাইভেট বিশ্ববিদ্যালয়গুলোর জন্য নির্দিষ্ট সফটওয়্যারের মাধ্যমে অনলাইনে ক্লাস করার সুযোগ তৈরি করেছে। যেকোনো বিশ্ববিদ্যালয়ের শিক্ষক ও শিক্ষার্থীবৃন্দ উক্ত সফটওয়্যার ব্যবহার করে চাইলে এ-সময়ে তাদের শিক্ষাকার্যক্রম কিছুটা এগিয়ে রাখতে পারবে। তবে এটি বাধ্যতামূলক নয়। সংখ্যায় খুব কম হলেও কিছু পাবলিক ও প্রাইভেট বিশ্ববিদ্যালয়ের শিক্ষক এই অনলাইন পদ্ধতিতে শিক্ষাকার্যক্রম শুরু করেছেন। অবশ্য, অনলাইনে ক্লাসের উদ্যোগ নিয়ে বিভিন্ন কারণে তা বাস্তবায়ন করতে পারেননি বা চলমান রাখতে পারেননি, এমনটিও ঘটেছে ইতোমধ্যে।\nদেখা যাচ্ছে, একমাত্র কলেজ ছাড়া অন্যান্য স্তরগুলোতে শিক্ষাকার্যক্রম সীমিত পরিসরে হলেও চালিয়ে রাখার দৃশ্যমান উদ্যোগ রয়েছে। কলেজ পর্যায়ে কেন কোনো উদ্যোগ গ্রহণ করা হলো না তা জানা নেই। প্রশ্ন হচ্ছে, উদ্যোগ ভালো হলেও এসব উদ্যোগ যথাযথভাবে বাস্তবায়ন করা সম্ভব হচ্ছে কি? গৃহীত এসব উদ্যোগের জন্য শিক্ষাপ্রতিষ্ঠান, শিক্ষক ও শিক্ষার্থী কতোটুকু প্রস্তুত?\nবলা বাহুল্য, উদ্যোগসমূহ নেওয়া হয়েছে মাত্র কিছুদিন হয়েছে এবং এই্ স্বল্পসময়ে এসব উদ্যোগ নিয়ে বিশদ ও গভীর মন্তব্য করার সময় আসেনি। প্রাথমিক ও গণশিক্ষা মন্ত্রণালয়, শিক্ষা মন্ত্রণালয় ও বাংলাদেশ বিশ্ববিদ্যালয় মঞ্জুরী কমিশন আন্তরিক ধন্যবাদ পাবে তড়িৎ ব্যবস্থা গ্রহণের জন্য। পরিস্থিতির কারণে এবং শিক্ষার্থীদের সার্বিক কল্যাণ বিবেচনায় দ্রুত ছুটি ঘোষণা করতে হয়েছে মন্ত্রণালয়দ্বয়কে, কিন্তু দীর্ঘদিন ছুটিতে শিক্ষার্থীদের ক্ষতি কীভাবে কমিয়ে আনা যায়, সেই বিষয়টিকে গুরুত্বের সঙ্গে বিবেচনা করাটা প্রশংসনীয়।\nএখন পর্যন্ত গৃহীত উদ্যোগগুলোকে দু’ভাগে ভাগ করা যায়। প্রথমটি টেলিভিশনের মাধ্যমে দূরশিক্ষণের অন্তর্ভুক্ত, দ্বিতীয়টি অনলাইন শিখন-শিক্ষণের আওতাভুক্ত। যদিও টেলিভিশনের মাধ্যমে দূরশিক্ষণের কার্যক্রম আমাদের অপরিচিত নয়, তবে বর্তমানে যেভাবে ক্লাস নেওয়া হচ্ছে, তাতে এর কার্যকারিতা নিয়ে প্রশ্ন উঠছে। মিডিয়াতে প্রতিবেদনও প্রকাশিত হয়েছে এ নিয়ে। বলা হচ্ছে, টেলিভিশনের ক্লাস থেকে শিক্ষার্থীরা প্রত্যাশানুযায়ী শিখতে পারছে না।\nটেলিভিশনের মাধ্যমে শিক্ষাদানের এই প্রক্রিয়াটি স্বাভাবিক প্রক্রিয়ায় শিক্ষাদানের চেয়ে আলাদা। ফলে এর কার্যক্রম, শিখন-শিক্ষণ প্রক্রিয়া, মূল্যায়ন ইত্যাদি সবই আলাদা হওয়া প্রয়োজন। বাস্তব ক্লাসে শিক্ষার্থীরা যেভাবে শিক্ষকের সঙ্গে পারস্পরিক মিথস্ক্রিয়ায় শিখতে পারে, সেটি এখানে অনুপস্থিত, স্বাভাবিকভাবেই। ফলে, টেলিভিশনে যেভাবে শিক্ষাদানের কলাকৌশল ঠিক করা হয়েছে, সেগুলো গভীর পর্যালোচনার দাবি রাখে। পাঠ্যপুস্তকের সব পাঠ একইভাবে পড়া বা শেখা সম্ভব নয়; সম্ভব নয় একইভাবে মূল্যায়নও। মূলধারার শিক্ষার্থীরা যেহেতু টেলিভিশনের মাধ্যমে শিক্ষাগ্রহণে অভ্যস্ত নয়, ফলে তাদের মধ্যে এক ধরনের অস্বস্তি কাজ করার কথা। বাংলাদেশ উন্মুক্ত বিশ্ববিদ্যালয় দীর্ঘদিন ধরে দূরশিক্ষণ নিয়ে কাজ করছে। দূরশিক্ষণকে কীভাবে কার্যকর ও ফলপ্রসূ করা যায়, সে-বিষয়ে তাদের অভিজ্ঞতা রয়েছে প্রচুর। এ কার্যক্রমে তাদের যুক্ত করা হয়েছে কি না জানা নেই, কিন্তু ধারণা করি, যথাযথভাবে যুক্ত করা হলে টেলিভিশনের মাধ্যমে দূরশিক্ষণ কার্যক্রমটিকে আরও মানসম্পন্ন করা সম্ভব হতো। যেখানে মাধ্যমিক পর্যায়েই বিভিন্ন সমস্যা দেখা গেছে, সেহেতু প্রাথমিক পর্যায়ে এটি কি কতোটুকু সফল হবে? টেলিভিশনের মাধ্যমে লেখাপড়া চালিয়ে যাওয়া নিশ্চিত করতে গিয়ে শিক্ষার্থীদের মধ্যে অনাগ্রহ যেন সৃষ্টি না হয়, সেটি খেয়াল রাখা প্রয়োজন।\nযে বিষয়টি সবচেয়ে গুরুত্বপূর্ণ তা হচ্ছে, টেলিভিশনের এই শিক্ষাকার্যক্রম শিক্ষার্থীরা যথাযথভাবে দেখতে পাচ্ছে কি না? বাংলাদেশে সব পরিবারে টেলিভিশন রয়েছে— এমনটি বলা যাবে না। যেসব শিক্ষার্থীর টেলিভিশন দেখার সুযোগ নেই, তাদের জন্য তো কোনো বিকল্প তৈরি করা হয়নি। সেক্ষেত্রে অপেক্ষাকৃত দরিদ্র বা পিছিয়ে পড়া শিক্ষার্থীরা এখানে আরও পিছিয়ে পড়বে। টেলিভিশনে যেসব বাড়ির কাজ দেওয়া হবে, সেগুলোর ওপর ভিত্তি করে শিক্ষার্থীদের মূল্যায়ন করা হবে।\nযেসব শিক্ষার্থী টেলিভিশন দেখারই সুযোগ পেলো না, তারা কীভাবে বাড়ির কাজ করবে? টেলিভিশন না থাকায় একদিকে তারা ক্লাস থেকে বঞ্চিত হচ্ছে, অপরদিকে মূল্যায়নেও তারা সুযোগ হারাচ্ছে। বিষয়টি নীতিনির্ধারকরা ভেবে দেখবেন বলে আশা করি।\nবিশ্ববিদ্যালয়-পর্যায়ে যদিও অনলাইনে ক্লাস নেওয়ার সুযোগ সৃষ্টি করা হয়েছে, কিন্তু বাংলাদেশের পরিপ্রেক্ষিতে এটি কতোটুকু কার্যকর হবে? বিশ্ববিদ্যালয়ের শিক্ষকবৃন্দ ক্লাস নেওয়ার মতো যথাযথ কারিগরি সহযোগিতা পাচ্ছে ইউজিসির কাছ থেকে, এটি একটি বড় বিষয়; কিন্তু শিক্ষার্থীরা এ থেকে আদৌ উপকৃত হবে কি? যেমন, অনলাইন শিখন-শিক্ষণ প্রক্রিয়ায় যেসব উপাদান গুরুত্বপূর্ণ তা হচ্ছে, ল্যাপটপ বা স্মার্টফোন যেখানে ভিডিওতে সরাসরি অংশগ্রহণ করা যাবে এবং দ্রুতগতির ইন্টারনেট সংযোগ। অভিজ্ঞতা থেকে দেখেছি যে, অনেক শিক্ষার্থীর ল্যাপটপ তো দূরের কথা, এ কার্যক্রম চালানোর মতো চলনসই স্মার্টফোনই নেই। অনেকে নিম্নমানের স্মার্টফোন ব্যবহার করে, অনেকে ব্যবহার করে ফিচার ফোন। অনলাইনভিত্তিক এ কার্যক্রমে তারা শুরুতেই বাদ পড়বে।\nএছাড়া অনলাইন শিখনে ভিডিও-স্ট্রিমিংয়ের দরকার হয় বলে এতে প্রচুর ডেটা খরচ হয়। অনেক শিক্ষার্থী তাদের নিত্যকার প্রয়োজন মেটানোর জন্য ৫০ মেগাবাইট, ১০০ মেগাবাইট বা এ-ধরনের ডেটাপ্যাক কিনে ব্যবহার করে। তাদের পক্ষে প্রতিনিয়ত বেশি গিগাবাইটের ডেটা ব্যবহার করা কষ্টসাধ্য বা অসম্ভব। ল্যাপটপ বা স্মার্টফোন থাকলেও এই দ্বিতীয় ধাপে এদের অনেকেই বাদ পড়বে অনলাইনভিত্তিক শিক্ষা থেকে। যাদের ল্যাপটপ বা স্মার্টফোন আছে এবং পর্যাপ্ত ডেটা প্যাক কিনতে সমর্থ, তাদেরও অনেকেই অনলাইন কার্যক্রমে অংশগ্রহণ করতে পারবে না ভিন্ন আরেকটি কারণে। সেটি হচ্ছে, নেটওয়ার্ক। অনেক শিক্ষার্থী এলাকায় ফোরজি নেটওয়ার্ক নেই। ফলে তাদের নিজস্ব হার্ডওয়্যার ও পর্যাপ্ত ডেটা কেনার অবস্থায় থাকলেও কেবল নেটওয়ার্ক সমস্যার কারণেই তারা এ কার্যক্রমে অংশগ্রহণ করতে পারবে না।\nএটি গেলো শিক্ষার্থীদের কথা। শিক্ষকদেরও অনেকেই এই প্রক্রিয়ায় অংশগ্রহণ করতে পারবেন না কেবল যথাযথ দক্ষতা ও আগ্রহের অভাবের কারণে। বলতে দ্বিধা নেই, বিশ্ববিদ্যালয় পর্যায়ের অনেক শিক্ষক প্রযুক্তির সাধারণ দিকগুলো সঙ্গে পরিচিত নন। তাঁদের পক্ষে বিশেষায়িত সফটওয়্যার ব্যবহার করে ক্লাস নেওয়া অসম্ভব কাজই বটে! এখানে এ-ও বলা প্রয়োজন— অনেক শিক্ষক ও শিক্ষার্থী অনাকাঙ্ক্ষিত হলেও ছুটি কাটাতে চাইবেন ছুটির মতো করেই, পর্যাপ্ত দক্ষতা ও সুযোগ থাকলেও তারা এ-ধরনের শিখন-শিক্ষণে আগ্রহ দেখাবেন না। তাদের আগ্রহের অভাবও এ কার্যক্রমকে সফল না-হওয়ার কারণ হিসেবে ধরা যেতে পারে।\nদুর্যোগকালীন শিক্ষাপ্রস্তুতি স্বভাবতই ভিন্ন হবে। এটি আশাপ্রদ যে, সংশ্লিষ্ট কর্তৃপক্ষ এর প্রয়োজনীয়তা উপলব্ধি করে দ্রুত পদক্ষেপ নিয়েছেন যাতে শিক্ষার্থীদের ক্ষতি না হয়। তবে যেকোনো উদ্যোগ তখনই সফল হয় যখন সে বিষয়ে পূর্বপ্রস্তুতি থাকে, কিংবা স্বল্পসময়ে অবকাঠামোগত প্রতিবন্ধকতাসমূহ দূর করা যায়।\nটেলিভিশনের মাধ্যমে শিক্ষাপ্রক্রিয়া চলমান রাখার বিষয়টি প্রশংসনীয়, কিন্তু এর সঙ্গে বাংলাদেশ বেতারকে যুক্ত করতে পারলে এবং সেভাবে ক্লাসসমূহ ডিজাইন করলে অন্তত আরও বেশি শিক্ষার্থীর কাছে পৌঁছানো যেতো। বিশ্ববিদ্যালয়ের শিক্ষার্থীদের জন্য যেসব সফটওয়্যার ব্যবহার করার কথা বলা হয়েছে, সেগুলো প্রচুর ডেটা খরচ করে। সরকার ও সংশ্লিষ্ট ইন্টারনেট প্রোভাইডাররা এক্ষেত্রে অন্তত শিক্ষার্থীদের জন্য ছাড়ের ব্যবস্থা করতে পারতো। কিংবা নির্দিষ্ট কিছু সফটওয়্যার যেগুলো কেবল লেখাপড়ার কাজে ব্যবহৃত হবে, সেগুলোর জন্য ডেটা খরচ না নিলে অনেক শিক্ষার্থীরই অন্তত একটি সমস্যা দূর হতো।\nসদিচ্ছা, প্রস্তুতি, মনোভাব ও পরিকল্পনার বাস্তবায়ন— প্রতিটিই আলাদা আলাদাভাবে গুরুত্বপূর্ণ কোনো কার্যক্রমকে সফল করার জন্য। করোনাভাইরাসের কারণে বাংলাদেশের মানুষ এখন যে দুর্যোগপূর্ণ সময় পার করছে, তার প্রস্তুতির জন্য পর্যাপ্ত সময় পাওয়া যায়নি। পেলে হয়তো গুছিয়ে কিছু পরিকল্পনার বাস্তবায়ন সম্ভব হতো। বর্তমান অবস্থা আমাদের এটুকু অন্তত জানাচ্ছে যে, দুর্যোগকালীন শিক্ষাকার্যক্রম পরিচালনায় আমাদের ঘাটতি রয়েছে, এবং সেটি মূলত অবকাঠামো দিক দিয়ে। এই সীমাবদ্ধতা কীভাবে কাটানো যেতে পারে সেটিও নীতিনির্ধারকদের আলোচনার অন্যতম গুরুত্বপূর্ণ এজেন্ডা হওয়া প্রয়োজন।\nবাংলাদেশ দুর্যোগের দেশ, এবং দুর্যোগকে পরাস্ত করে উঠে দাঁড়ানোর দেশ। করোনাদুর্যোগের অভিজ্ঞতাটুকু আমরা যেন আমরা পরবর্তীতে কাজে লাগাতে পারি, সেই শিক্ষাটুকু অনুধাবন করতে পারলে বর্তমান অনাকাঙ্ক্ষিত ছুটি থেকে সেটিই হবে বড় পাওয়া।\nকরোনাকরোনাভাইরাসদুর্যোগকালীন বিকল্প শিক্ষাবাংলাদেশ\nঘরবন্দি সময়ে সিনেমা: অভিনেতা রওনক হাসানের প্রিয় ৮